[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara-Nikāya
Pañcaka-Nipāta
26. Upasampadā Vagga

#### Suttas 293-297

Adapted from the 1995 edition of the digital version of the Sri Lanka Buddha Jayanti Tripitaka Series.

[274]

#### Sutta 293

# Cīvara-Paṭiggāhako Suttaṁ

[293.1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañcahi bhikkhave, dhammehi samannāgato cīvara-paṭiggāhako na sammannitabbo.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato cīvara-paṭiggāhako na sammannitabbo.|| ||

■

Pañcahi bhikkhave, dhammehi samannāgato cīvara-paṭiggāhako sammannitabbo.|| ||

Katamehi pañcahi?|| ||

Na chandāgatiṁ gacchati,||
na dosāgatiṁ gacchati,||
na mohāgatiṁ gacchati,||
na bhayāgatiṁ gacchati,||
gahitāgahitaṁ jānāti.|| ||

Imehi kho bhikkhave, pañcahi dhammehi samannāgato cīvara-paṭiggāhako sammannitabbo" ti.|| ||

#### Sutta 294

# Dutiya Cīvara-Paṭiggāhako Suttaṁ

[294.1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañcahi bhikkhave, dhammehi samannāgato cīvara-paṭiggāhako sammato na pesetabbo.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato cīvara-paṭiggāhako sammato na pesetabbo.|| ||

■

Pañcahi bhikkhave, dhammehi samannāgato cīvara-paṭiggāhako sammato pesetabbo.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato cīvara-paṭiggāhako sammato pesetabbo.|| ||

#### Sutta 295

# Tatiya Cīvara-Paṭiggāhako Suttaṁ

[295.1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañcahi bhikkhave, dhammehi samannāgato cīvara-paṭiggāhako bālo veditabbo.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato cīvara-paṭiggāhako bālo veditabbo.|| ||

■

Pañcahi bhikkhave, dhammehi samannāgato cīvara-paṭiggāhako paṇḍito veditabbo.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato cīvara-paṭiggāhako paṇḍito veditabbo.|| ||

#### Sutta 296

# Catuttha Cīvara-Paṭiggāhako Suttaṁ

[296.1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañcahi bhikkhave, dhammehi samannāgato cīvara-paṭiggāhako khataṁ upahataṁ attāṇaṁ pariharati.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato cīvara-paṭiggāhako khataṁ upahataṁ attāṇaṁ pariharati.|| ||

■

Pañcahi bhikkhave, dhammehi samannāgato cīvara-paṭiggāhako akkhata anupahataṁ attāṇaṁ pariharati.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato cīvara-paṭiggāhako akkhata anupahataṁ attāṇaṁ pariharati.|| ||

#### Sutta 297

# Pañcama Cīvara-Paṭiggāhako Suttaṁ

[297.1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañcahi bhikkhave, dhammehi samannāgato cīvara-paṭiggāhako yath'ābhataṁ nikkhitto evaṁ Niraye.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato cīvara-paṭiggāhako yath'ābhataṁ nikkhitto evaṁ Niraye.|| ||

■

Pañcahi bhikkhave, dhammehi samannāgato cīvara-paṭiggāhako yath'ābhataṁ nikkhitto evaṁ sagge.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato cīvara-paṭiggāhako yath'ābhataṁ nikkhitto evaṁ sagge" ti.|| ||

Contact:
Copyright Statement