[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara-Nikāya
Pañcaka-Nipāta
26. Upasampadā Vagga

#### Suttas 338-342

Adapted from the 1995 edition of the digital version of the Sri Lanka Buddha Jayanti Tripitaka Series.

[275]

#### Sutta 338

# Sāmaṇera-pesako Suttaṁ

[338.1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañcahi bhikkhave, dhammehi samannāgato sāmaṇera-pesako na sammannitabbo.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
pesitāpesitaṁ na jānāti.|| ||

Imehi kho bhikkhave, pañcahi dhammehi samannāgato sāmaṇera-pesako na sammannitabbo.|| ||

■

Pañcahi bhikkhave, dhammehi samannāgato sāmaṇera-pesako sammannitabbo.|| ||

Katamehi pañcahi?|| ||

Na chandāgatiṁ gacchati,||
na dosāgatiṁ gacchati,||
na mohāgatiṁ gacchati,||
na bhayāgatiṁ gacchati,||
pesitāpesitaṁ jānāti.|| ||

Imehi kho bhikkhave, pañcahi dhammehi samannāgato sāmaṇera-pesako sammannitabbo" ti.|| ||

#### Sutta 339

# Dutiya Sāmaṇera-pesako Suttaṁ

[339.1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañcahi bhikkhave, dhammehi samannāgato sāmaṇera-pesako sammato na pesetabbo.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
pesitāpesitaṁ na jānāti.|| ||

Imehi kho bhikkhave, pañcahi dhammehi samannāgato sāmaṇera-pesako sammato na pesetabbo.|| ||

■

Pañcahi bhikkhave, dhammehi samannāgato sāmaṇera-pesako sammato pesetabbo.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
pesitāpesitaṁ na jānāti.|| ||

Imehi kho bhikkhave, pañcahi dhammehi samannāgato sāmaṇera-pesako sammato pesetabbo.|| ||

#### Sutta 340

# Tatiya Sāmaṇera-pesako Suttaṁ

[340.1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañcahi bhikkhave, dhammehi samannāgato sāmaṇera-pesako bālo veditabbo.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
pesitāpesitaṁ na jānāti.|| ||

Imehi kho bhikkhave, pañcahi dhammehi samannāgato sāmaṇera-pesako bālo veditabbo.|| ||

■

Pañcahi bhikkhave, dhammehi samannāgato sāmaṇera-pesako paṇḍito veditabbo.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
pesitāpesitaṁ na jānāti.|| ||

Imehi kho bhikkhave, pañcahi dhammehi samannāgato sāmaṇera-pesako paṇḍito veditabbo.|| ||

#### Sutta 341

# Catuttha Sāmaṇera-pesako Suttaṁ

[341.1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañcahi bhikkhave, dhammehi samannāgato sāmaṇera-pesako khataṁ upahataṁ attāṇaṁ pariharati.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
pesitāpesitaṁ na jānāti.|| ||

Imehi kho bhikkhave, pañcahi dhammehi samannāgato sāmaṇera-pesako khataṁ upahataṁ attāṇaṁ pariharati.|| ||

■

Pañcahi bhikkhave, dhammehi samannāgato sāmaṇera-pesako akkhata anupahataṁ attāṇaṁ pariharati.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
pesitāpesitaṁ na jānāti.|| ||

Imehi kho bhikkhave, pañcahi dhammehi samannāgato sāmaṇera-pesako akkhata anupahataṁ attāṇaṁ pariharati.|| ||

#### Sutta 342

# Pañcama Sāmaṇera-pesako Suttaṁ

[342.1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañcahi bhikkhave, dhammehi samannāgato sāmaṇera-pesako yath'ābhataṁ nikkhitto evaṁ Niraye.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
pesitāpesitaṁ na jānāti.|| ||

Imehi kho bhikkhave, pañcahi dhammehi samannāgato sāmaṇera-pesako yath'ābhataṁ nikkhitto evaṁ Niraye.|| ||

■

Pañcahi bhikkhave, dhammehi samannāgato sāmaṇera-pesako yath'ābhataṁ nikkhitto evaṁ sagge.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
pesitāpesitaṁ na jānāti.|| ||

Imehi kho bhikkhave, pañcahi dhammehi samannāgato sāmaṇera-pesako yath'ābhataṁ nikkhitto evaṁ sagge" ti.|| ||

Contact:
Copyright Statement