[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara-Nikāya
Pañcaka-Nipāta
26. Upasampadā Vagga

#### Suttas 323-327

Adapted from the 1995 edition of the digital version of the Sri Lanka Buddha Jayanti Tripitaka Series.

[275]

#### Sutta 323

# Sāṭiya-gāhāpako Suttaṁ

[323.1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañcahi bhikkhave, dhammehi samannāgato sāṭiya-gāhāpako na sammannitabbo.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato sāṭiya-gāhāpako na sammannitabbo.|| ||

■

Pañcahi bhikkhave, dhammehi samannāgato sāṭiya-gāhāpako sammannitabbo.|| ||

Katamehi pañcahi?|| ||

Na chandāgatiṁ gacchati,||
na dosāgatiṁ gacchati,||
na mohāgatiṁ gacchati,||
na bhayāgatiṁ gacchati,||
gahitāgahitaṁ jānāti.|| ||

Imehi kho bhikkhave, pañcahi dhammehi samannāgato sāṭiya-gāhāpako sammannitabbo" ti.|| ||

#### Sutta 324

# Dutiya Sāṭiya-gāhāpako Suttaṁ

[324.1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañcahi bhikkhave, dhammehi samannāgato sāṭiya-gāhāpako sammato na pesetabbo.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato sāṭiya-gāhāpako sammato na pesetabbo.|| ||

■

Pañcahi bhikkhave, dhammehi samannāgato sāṭiya-gāhāpako sammato pesetabbo.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato sāṭiya-gāhāpako sammato pesetabbo.|| ||

#### Sutta 325

# Tatiya Sāṭiya-gāhāpako Suttaṁ

[325.1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañcahi bhikkhave, dhammehi samannāgato sāṭiya-gāhāpako bālo veditabbo.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato sāṭiya-gāhāpako bālo veditabbo.|| ||

■

Pañcahi bhikkhave, dhammehi samannāgato sāṭiya-gāhāpako paṇḍito veditabbo.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato sāṭiya-gāhāpako paṇḍito veditabbo.|| ||

#### Sutta 326

# Catuttha Sāṭiya-gāhāpako Suttaṁ

[326.1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañcahi bhikkhave, dhammehi samannāgato sāṭiya-gāhāpako khataṁ upahataṁ attāṇaṁ pariharati.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato sāṭiya-gāhāpako khataṁ upahataṁ attāṇaṁ pariharati.|| ||

■

Pañcahi bhikkhave, dhammehi samannāgato sāṭiya-gāhāpako akkhata anupahataṁ attāṇaṁ pariharati.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato sāṭiya-gāhāpako akkhata anupahataṁ attāṇaṁ pariharati.|| ||

#### Sutta 327

# Pañcama Sāṭiya-gāhāpako Suttaṁ

[327.1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañcahi bhikkhave, dhammehi samannāgato sāṭiya-gāhāpako yath'ābhataṁ nikkhitto evaṁ Niraye.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato sāṭiya-gāhāpako yath'ābhataṁ nikkhitto evaṁ Niraye.|| ||

■

Pañcahi bhikkhave, dhammehi samannāgato sāṭiya-gāhāpako yath'ābhataṁ nikkhitto evaṁ sagge.|| ||

Katamehi pañcahi?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati,||
gahitāgahitaṁ na jānāti.|| ||

Imehi kho bhikkhave, pañcahi dhammehi samannāgato sāṭiya-gāhāpako yath'ābhataṁ nikkhitto evaṁ sagge" ti.|| ||

Contact:
Copyright Statement