[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
X. Dasaka-Nipāta
II. Nātha Vagga

#### Sutta 11

# Sen'āsana Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[15]

[1][pts][bodh] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

2. "Pañc'aṅga-samannāgato bhikkhave||
bhikkhu pañc'aṅga-samannāgataṁ sen'āsanaṁ seva-māno bhajamāno||
na cirass'eva āsavānaṁ khayā||
anāsavaṁ ceto-vimuttiṁ paññā-vimuttiṁ||
diṭiṭh'eva dhamme sayaṁ abhiññā sacchi-katvā upasampajja vihareyya.|| ||

§

2. Kathañ ca bhikkhave bhikkhu pañc'aṅga-samannāgato hoti?|| ||

Idha, bhikkhave, bhikkhu saddho hoti,||
sadda-hati Tathāgatassa bodhiṁ:|| ||

'Iti pi so Bhagavā arahaṁ sammā samiBuddho vijjā-caraṇa sampanno Sugato loka-vidū anuttaro purisa-dhamma-sārathi Satthā deva-manussānaṁ Buddho Bhagavā' ti.|| ||

■

Appābādho hoti appātaṇiko samavepākiniyā gahaṇiyā samannāgato nātisītāya nāccuṇhāya majjhamāya padhānakkhamāya.|| ||

■

Asaṭho hoti amāyāvī,||
yathā-bhūtaṁ attāṇaṁ āvīkattā Satthari vā viññūsu vā sabrahma-cārīsu.|| ||

■

Āraddha-viriyo viharati||
akusalānaṁ dhammānaṁ pahānāya||
kusalānaṁ dhammānaṁ upasamipadāya||
thāmavā daḷha-parakkamo||
anikkhitta-dhuro kusalesu dhammesu.|| ||

■

Paññavā hoti||
uday'attha-gāminiyā paññāya||
samannāgato ariyāya nibbedhi-kāya||
sammā-dukkha-k-khaya-gāminiyā.|| ||

Evaṁ kho bhikkhave bhikkhu pañc'aṅga-samannāgato hoti.|| ||

§

3. Kathañ ca bhikkhave sen'āsanaṁ pañc'aṅga-samannāgataṁ hoti?|| ||

Idha, bhikkhave, sen'āsanaṁ nātidūraṁ hoti nāccāsannaṁ gamanāgamana-sami-pannaṁ divā appakiṇṇaṁ rattiṁ appa-saddaṁ appa-nigghosaṁ,||
appaḍaṁsa-makasa-vāt'ātapa-siriṁsapa-samphassaṁ.|| ||

Tasmiṁ kho pana sen'āsane viharantassa appakasiran'eva uppajjanti cīvara-piṇḍa-pāta-sen'āsana-gilāna-paccaya-bhesajja-parikkhāraṁ.|| ||

Tasmiṁ kho pana sen'āsane therā bhikkhu viharanti bahu-s-sutā āgatāgamā [16] dhamma-dharā vinaya-dharā mātikā-dharā,||
te kālena kālaṁ upasaṇikamitvā paripucichati paripañhati:|| ||

"Idam bhante kathaṁ,||
imassa ko attho" ti?|| ||

Tassa te āyasmanto avivaṭañ c'eva vivaranti,||
anuttānīkatañ ca uttānīṁ karonti.|| ||

Aneka-vihitesu ca kaṅkhāṭṭhānīyesu dhammesu kaṇikhaṁ paṭivinodenti.|| ||

Evaṁ kho bhikkhave sen'āsanaṁ pañc'aṅga-samannāgataṁ hoti.|| ||

Pañc'aṅga-samannāgato kho bhikkhave bhikkhu pañc'aṅga-samannāgataṁ sen'āsanaṁ seva-māno bhajamāno na cirass'eva āsavānaṁ khayā anāsavaṁ ceto-vimuttaṁ paññā-vimuttiṁ diṭṭhe'va dhamme sayaṁ abhiññā sacchi-katvā upasampajja vihareyyā" ti.|| ||

Contact:
Copyright Statement