[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Catukka Nipāta
XXI: Sappurisa Vagga

#### Sutta 209

# Paṭhama Pāpa Dhamma - Kalyāṇa Dhamma Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[223]

[1][pts] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

Pāpa-Dhammañ ca vo bhikkhave desissāmi||
pāpadham- [224]mena pāpa-dhammatarañ ca||
kalyāṇa-Dhammañ ca||
kalyāṇa-dhammena kalyāṇa-dhammatarañ ca.|| ||

Taṁ suṇātha sādhukaṁ manasi karotha bhāsissāmī ti.'|| ||

'Evaṁ bhante' ti kho te bhikkhū Bhagavato paccassosuṁ.|| ||

Bhagavā etad avoca:|| ||

§

2. Katamo ca bhikkhave pāpa-dhammo?|| ||

Idha, bhikkhave, ekacco pāṇātipātī hoti,||
adinn'ādāyī hoti,||
kāmesu micchā-cārī hoti,||
musā-vādī hoti,||
pisuṇā-vāco hoti,||
pharusā-vāco hoti,||
sampha-p-palāpī hoti,||
abhijjhālū hoti,||
vyāpanna-citto hoti,||
micchā-diṭṭhiko hoti.|| ||

Ayaṁ vuccati bhikkhave pāpa-dhammo.|| ||

■

Katamo ca bhikkhave pāpa-dhammena pāpa-dhammataro?|| ||

Idha, bhikkhave, ekacco attanā ca pāṇātipātī hoti,||
parañ ca pāṇātipāte samādapeti.|| ||

Attanāna ca adinn'ādāyī hoti,||
parañ ca adinn'ādāne samādapeti.|| ||

Attanā ca kāmesu micchā-cārī hoti,||
parañ ca kāmesu micchā-cāre samādapeti.|| ||

Attanā musā-vādī hoti,||
parañ ca musā-vāde samādapeti.|| ||

Attanā ca pisuṇā-vāco hoti,||
parañ ca pisuṇāya vācāya samādapeti.|| ||

Attanā ca pharusā-vāco hoti,||
parañ ca parusāya vācāya samādapeti.|| ||

Attanā ca sampha-p-palāpī hoti,||
parañ ca sampha-p-palāpe samādapeti.|| ||

Attanā ca abhijjhālū hoti,||
parañ ca abhijhāya samādapeti..|| ||

Attanā ca vyapannacitto hoti,||
parañ ca vyāpāde samādapeti..|| ||

Attanā ca micchā-diṭṭhiko hoti,||
parañ ca micchā-diṭṭhiyā samādapeti.|| ||

Ayaṁ vuccati bhikkhave pāpa-dhammena pāpa-dhammataro.|| ||

■

Katamo ca bhikkhave kalyāṇa-dhammo?|| ||

Idha, bhikkhave, ekacco pāṇātipātā paṭivirato hoti,||
adinn'ādānā paṭivirato hoti,||
kāmesu micchā-cārā paṭivirato hoti,||
musā-vādā paṭivirato hoti,||
pisuṇāvācā paṭivirato hoti,||
pharusā-vācā paṭivirato hoti,||
sampha-p-palāpalā paṭivirato hoti,||
anabhijjhālu hoti,||
avyapanna-citto hoti,||
sammā-diṭṭhiko hoti.|| ||

Ayaṁ vuccati bhikkhave kalyāṇa-dhammo.|| ||

■

Katamo ca bhikkhave kalyāṇa-dhammena kalyāṇa-dhammataro?|| ||

Idha, bhikkhave, ekacco attanā ca pāṇātipātā paṭivirato hoti,||
parañ ca pāṇātipātā veramaṇiyā samādapeti.|| ||

Attanā ca adinn'ādānā paṭivirato hoti,||
parañ ca adinn'ādānā veramaṇiyā samādapeti.|| ||

Attanā ca kāmesu micchā-cārā paṭivirato hoti,||
parañ ca kāmesu micchā-cārā veramaṇiyā samādapeti.|| ||

Attanā ca musā-vādā paṭivirato hoti,||
parañ ca musā-vādā veramaṇiyā samādapeti.|| ||

Attanā ca pisuṇāvācā paṭivirato hoti,||
parañ ca pisuṇāvā cā veramaṇiyā samādapeti.|| ||

Attanā ca pharusā-vācā paṭivirato hoti,||
parañ ca pharusāvā cā veramaniyā samādapeti.|| ||

Attanā ca sampha-p-palāpā paṭivirato hoti,||
parañ ca sampha-p-palāpā veramaṇiyā samādapeti.|| ||

Attanā ca anabhijjhālū hoti,||
parañ ca anabhijjhāya samādapeti.|| ||

Attanā ca avyāpanna-citto hoti,||
parañ ca avyāpāde samādapeti.|| ||

Attanā ca sammā-diṭṭhiko hoti,||
parañ ca sammā-diṭṭhiyā samādapeti.|| ||

Ayaṁ vuccati bhikkhave kalyāṇa-dhammena kalyāṇa-dhammataro.

Contact:
Copyright Statement