[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Catukka Nipāta
XXVI: Abhiññā Vagga

#### Sutta 251

# Abhiññā Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[1][pts] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

Cattāro'me bhikkhave dhammā.|| ||

Katame cattāro?|| ||

Atthi bhikkhave dhammā abhiññā pariññeyyā.|| ||

Atthi [247] bhikkhave dhammā abhiññā pahātabbā.|| ||

Atthi bhikkhave dhammā abhiññā bhāvetabbā.|| ||

Atthi bhikkhave dhammā abhiññā sacchikātabbā.|| ||

§

Katame ca bhikkhave dhammā abhiññā pariññeyyā?|| ||

Pañc'upādāna-k-khandhā.|| ||

Ime vuccanti bhikkhave dhammā abhiññā pariññeyyā.|| ||

■

Katame ca bhikkhave dhammā abhiññā pahātabbā?|| ||

Avijjā ca bhava-taṇahā ca.|| ||

Ime vuccanti bhikkhave dhammā abhiññā pahātabbā.|| ||

■

Katame ca bhikkhave dhammā abhiññā bhāvetabbā?|| ||

Samatho ca vipassanā ca.|| ||

Ime vuccanti bhikkhave dhammā abhiññā bhāvetabbā.|| ||

■

Katame ca bhikkhave dhammā abhiññā sacchikātabbā?|| ||

Vijjā ca vimutti ca.|| ||

Ime vuccanti bhikkhave dhammā abhiññā sacchikātabbā.|| ||

Ime kho bhikkhave cattāro dhammā ti.|| ||

Contact:
Copyright Statement