[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
5. Mahā-Vagga
56. Sacca Saṁyutta
1. Samādhi Vagga

#### Sutta 7

# Vitakkā Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[417]

[1][pts][bodh] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati||
Jetavane Anāthapiṇḍikassa ārāme.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Mā bhikkhave, pāpake akusale vitakke vitakkeyyātha.|| ||

Seyyath'īdaṁ:|| ||

Kāma-vitakkaṁ||
vyāpāda-vitakkaṁ||
vihiṁsā-vitakkaṁ.|| ||

Taṁ kissa hetu?|| ||

N'ete bhikkhave, vitakkā attha-saṇhitā||
n'ādiBrahma-cariyakā||
[418] na nibbidāya||
na virāgāya||
na nirodhāya||
na upasamāya||
na abhiññāya||
na sambodhāya||
na Nibbānāya saṁvaṭṭanti.|| ||

Vitakkento ca kho tumhe bhikkhave,||
'idaṁ dukkhan' ti vitakkeyyātha,||
'ayaṁ dukkha-samudayo' ti vitakkeyyātha,||
'ayaṁ dukkha-nirodho' ti vitakkeyyātha,||
'ayaṁ dukkha-nirodha-gāminī paṭipadā' ti vitakkeyyātha.|| ||

Taṁ kissa hetu?|| ||

Ete bhikkhave, vitakkā attha-saṇhitā ete ādiBrahma-cariyakā||
ete nibbidāya||
virāgāya||
nirodhāya||
upasamāya||
abhiññāya||
sambodhāya||
Nibbānāya saṁvaṭṭanti. || ||

Tasmātiha bhikkhave,||
'idaṁ dukkhan' ti yogo karaṇīyo,||
'ayaṁ dukkha-samudayo' ti yogo karaṇīyo,||
'ayaṁ dukkha-nirodho' ti yogo karaṇīyo,||
'ayaṁ dukkha-nirodha-gāminī paṭipadā' ti yogo karaṇīyo" ti.|| ||

Contact:
Copyright Statement