[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara-Nikāya
Pañcaka-Nipāta
23. Dīgha-Cārika Vagga

#### Sutta 227

# Bhoga Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[259]

[1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.

Bhagavā etad avoca:|| ||

"Pañc'ime bhikkhave ādinavā bhogesu.|| ||

Katame pañca?|| ||

Aggi-sādhāraṇā bhogā,||
udaka-sādhāraṇā bhogā,||
rāja-sādhāraṇā bhogā,||
cora-sādhāraṇā bhogā,||
appiyehi dāyādehi sādhāraṇā bhogā.|| ||

Ime kho bhikkhave pañca ādīnavā bhogesu.|| ||

§

Pañc'ime bhikkhave ānisaṁsā bhogesu.|| ||

Katame pañca?|| ||

Bhoge nissāya attāṇaṁ sukheti||
pīṇeti sammā sukhaṁ pariharati;|| ||

■

mātā-pitaro sukheti||
pīṇoti sammā sukhaṁ pariharati;|| ||

■

putta-dāra-dāsa-kamma-kara-porise sukheti||
pīṇeti sammā sukhaṁ pariharati;|| ||

■

mittāmacce sukheti||
pīṇeti sammā sukhaṁ pariharati;|| ||

■

samaṇa-brāhmaṇesu uddhaggikaṁ dakkhiṇaṁ patiṭṭhāpeti sovaggikaṁ sukha-vipākaṁ sagga-saṁvaṭṭa-nikaṁ.|| ||

Ime kho bhikkhave pañca ānisaṁsā bhogesū" ti.|| ||

Contact:
Copyright Statement