[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
X. Dasaka-Nipāta
XII: Paccorohaṇī-Vagga

#### Sutta 118

# Orima-Tīra Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[233]

[1][pts] Evaṁ me sutaṁ:|| ||

Ekaṁ samayaṁ Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

2. "Orimañ ca kho bhikkhave tīraṁ desissāmi,||
pārimañ ca tīraṁ.|| ||

Taṁ suṇātha.|| ||

Sādhukaṁ manasi-karotha,||
bhāsissāmī" ti.|| ||

"Evaṁ bhante" ti kho te bhikkhu Bhagavato paccassosuṁ.|| ||

Bhagavā etad avoca:|| ||

§

"Katamañ ca bhikkhave orimaṁ tīraṁ, katamañca pārimaṁ tīraṁ:|| ||

3. Micchā-diṭṭhi kho bhikkhave orimaṁ tīraṁ,
sammā-diṭṭhi pārimaṁ tīraṁ.|| ||

■

Micchā-saṅkappo orimaṁ tīraṁ,
sammā-saṅkappo pārimaṁ tīraṁ.|| ||

■

Mcchā-vācā orimaṁ tīraṁ,
sammā-vācā pārimaṁ tīraṁ.|| ||

■

Micchā-kammanto orimaṁ tīraṁ,
sammā-kammanto pārimaṁ tīraṁ.|| ||

■

Micchā-ājīvo orimaṁ tīraṁ,
sammā-ājīvo pārimaṁ tīraṁ.|| ||

■

Micchā-vāyāmo orimaṁ tīraṁ,
sammā-vāyāmo pārimaṁ tīraṁ.|| ||

■

Micchā-sati orimaṁ tīraṁ,
sammā-sati pārimaṁ tīraṁ.|| ||

■

Micchā-samādhi orimaṁ tīraṁ,
sammā-samādhi pārimaṁ tīraṁ.|| ||

■

Micchā-ñāṇaṁ orimaṁ tīraṁ,
sammā-ñāṇaṁ pārimaṁ tīraṁ.|| ||

■

Micchā-vimutti orimaṁ tīraṁ,
sammā-vimutti pārimaṁ tīraṁ.|| ||

Idaṁ kho bhikkhave orimaṁ tīraṁ,
idaṁ pārimaṁ tīranti.|| ||

Appakā te manussesu ye janā pāragāmino,
Athāyaṁ itarā pajā - tīram evānudhāvati.|| ||

Ye ca kho samma-d-akkhāte - dhamme dhammānuvattino,
Te janā pāram essanti - maccudheyyaṁ suduttaraṁ.|| ||

Kaṇhaṁ dhammaṁ vippahāya - sukkaṁ bhāvetha paṇḍito,
Okā anokaṁ āgamma - viveke yattha dūramaṁ.|| ||

Tatrābhiratim iccheyya - hitvā kāme akiñ cano,
Pariyodapeyya attāṇaṁ - citta-klesehi paṇḍito.|| ||

Yesaṁ sambodhi-aṅgesu - sammā-cittaṁ subhāvitaṁ,
Ādāna-paṭinissagge - anupādāya ye ratā,
Khīṇ'āsavā jutīmanto - te loke parinibbutā ti.|| ||

Contact:
Copyright Statement