[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Chakka Nipāta
VII. Devatā Vagga

#### Sutta 68

# Saṅgaṇ'ikārāma Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[422]

[1][pts] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati||
Jetavane Anāthapiṇḍikassa ārāme.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

2. "So vata bhikkhave bhikkhū saṅgaṇ'ikārāmo saṅgaṇ'ikā-rato saṅgaṇ'ikārāmataṁ anuyutto,||
gaṇārāmo gaṇa-rato gaṇārāmataṁ anuyutto eko paviveke abhiramissatī ti||
n'etaṁ ṭhānaṁ vijjati.|| ||

Eko paviveke anabhiramanto [423] cittassa nimittaṁ gaṇahi'ssatī ti||
n'etaṁ ṭhānaṁ vijjati.|| ||

Cittassa nimittaṁ agaṇhanto sammā-diṭṭhiṁ paripūressati ti||
n'etaṁ ṭhānaṁ vijjati.|| ||

Sammā-diṭṭhiṁ aparipūretvā sammā-samādhiṁ paripūressatī ti||
n'etaṁ ṭhānaṁ vijjati.|| ||

Sammā-samādhiṁ aparipūretvā saṁyojanāni pajahissatī ti||
n'etaṁ ṭhānaṁ vijjati.|| ||

Saṇyojanāni a-p-pahāya Nibbānaṁ sacchi-karissati ti||
n'etaṁ ṭhānaṁ vijjati.|| ||

So vata bhikkave bhikkhū na saṅgaṇ'ikārāmo na saṅgaṇ'ikā-rato na saṅgaṇ'ikārāmataṁ anuyutto, na gaṇārāmo na gaṇa-rato na gaṇārāmataṁ anuyutto, eko paviveke abhiramissatī ti||
Ṭhāname taṁ vijjati.|| ||

Eko paviveke abhiramanto cittassa nimittaṁ gaṇahi'ssatī ti||
ṭhāname taṁ vijjati.|| ||

Cittassa nimittaṁ gaṇhanto sammā-diṭṭhiṁ paripūressatī ti||
ṭhāname taṁ vijjati.|| ||

Sammā-diṭṭhiṁ paripūretvā sammā-samādhiṁ paripūressatī ti||
ṭhāname taṁ vijjati.|| ||

Sammā-samādhiṁ paripūretvā saṁyojanāni3 pajahissatī ti||
ṭhāname taṁ vijjati.|| ||

Saṇyojanāni pahāya Nibbānaṁ sacchi-karissatī ti||
ṭhāname taṁ vijjatī" ti.|| ||

Contact:
Copyright Statement