[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
VIII. Aṭṭhaka Nipāta
IV. Dāna Vagga

#### Sutta 31

# Dāna Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[236]

[1][pts][olds][bodh] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati
Jetavane Anāthapiṇḍikassa ārāme.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

2. Aṭṭh'imāni bhikkhave dānāni.|| ||

Katamāni aṭṭha?|| ||

Āsajja dānaṁ deti.|| ||

Bhayā dānaṁ deti.|| ||

'Adāsi me' ti dānaṁ deti.|| ||

'Dassati me' ti dānaṁ deti.|| ||

'Sāhu dānan' ti dānaṁ deti.|| ||

'Ahaṁ pacāmi, ime na pacanti,||
na arahāmi pacanto apacantānaṁ dānaṁ adātun' ti dānaṁ deti.|| ||

'Imaṁ me dānaṁ dadato kalyāṇo kitti-saddo abbhuggacchatī' ti dānaṁ deti.|| ||

Cittā-laṅkāra-citta-parikkhā-ratthaṁ, dānaṁ deti.|| ||

Imāni kho bhikkhave aṭṭha dānānī ti.|| ||

Contact:
Copyright Statement