[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Pañcaka Nipāta
15. Tikaṇḍaki Vaggo

#### Sutta 147

# Asappurisa-Dāna Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[171]

[1][pts][olds] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

2. Pañc'imāni bhikkhave a-sappurisa-dānāni.|| ||

Katamāni pañca?|| ||

Asakkaccaṁ deti,||
acittīkatvā deti,||
asahatthā deti,||
apaviddhaṁ deti,||
anāgamana-diṭṭhiko deti.|| ||

Imāni kho bhikkhave pañca a-sappurisa-dānāni.|| ||

§

[172] Pañc'imāni bhikkhave sappurisa-dānāni.|| ||

Katamāni pañca?|| ||

Sakkaccaṁ deti,||
cittīkatvā deti,||
sahatthā deti,||
anapaviddhaṁ deti,||
āgamana-diṭṭhiko deti.|| ||

Imāni kho bhikkhave pañca sappurisa-dānānī" ti.|| ||

Contact:
Copyright Statement