[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara-Nikāya
Pañcaka-Nipāta
24. Āvāsika Vagga

#### Sutta 231

# Abhāvanīya Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[261]

[1][pts] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.

Bhagavā etad avoca:|| ||

"Pañc'ime bhikkhave dhammehi samannāgato āvāsiko bhikkhu abhāvanīyo hoti.|| ||

Katamehi pañcahi?|| ||

2. Na ākappa-sampanno hoti,||
na vatta-sampanno;|| ||

■

na bahu-s-suto hoti,||
na suta-dharo;|| ||

■

na paṭisalle-khitā hoti,||
na paṭisallāṇārāmo;|| ||

■

na kalyāṇa-vāco hoti,||
na kalyāṇa-vākkaraṇo;|| ||

■

duppañño hoti jaḷo eḷa-mūgo.|| ||

Ime kho bhikkhave pañcahi dhammehi samannāgato āvāsiko bhikkhu abhāvanīyo hoti.|| ||

§

3. Pañcahi bhikkhave dhammehi samannāgato āvāsiko bhikkhu bhāvanīyo hoti.|| ||

Katamehi pañcahi?|| ||

[262] 4. Ākappa sampanno hoti vatta-sampanno;|| ||

■

bahu-s-suto hoti suta-dharo;|| ||

■

paṭisalle-khitā hoti paṭisallāṇārāmo;|| ||

■

kalyāṇa-vāvo hoti kalyāṇa-vākkaraṇo;|| ||

■

paññavā hoti ajaḷo aneḷa-mūgo.|| ||

Imehi kho bhikkhave pañcahi dhammehi samannāgato āvāsiko bhikkhu bhāvanīyo hotī" ti.|| ||

Contact:
Copyright Statement