[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
5. Mahā-Vagga
45. Magga Saṁyutta
2. Vihāra Vagga

#### Sutta 12

# Dutiya Vihāra Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[13]

[1][pts][bodh][olds] Evam me sutaṁ:|| ||

Ekaṁ samayam Bhagavā Sāvatthiyaṁ viharati.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Icchām'ahaṁ bhikkhave, temāsaṇ paṭisallīyituṁ.|| ||

Namhi kenaci upasaṅkamitabbo aññatra ekena piṇḍa-pāta-nīhārakenā" ti.|| ||

"Evaṁ bhante" ti kho te bhikkhū Bhagavato paṭi-s-sutvā||
nāssudha koci Bhagavantaṁ upasaṅkamati aññatra ekena piṇḍa-pāta-nīhārakena.|| ||

Atha kho Bhagavā tassa temāsassa accayena paṭisallāṇā vuṭṭhito bhikkhū āmantesi:|| ||

"Yena svāhaṁ bhikkhave, vihārena paṭhamābhisambuddho viharāmi,||
tassa padesena vihāsiṁ.|| ||

So evaṁ pajānāmi:|| ||

Micchā-diṭṭhi-paccayā pi vedayitaṁ,||
micchā-diṭṭhi-vūpasama-paccayā pi vedayitaṁ,||
sammā-diṭṭhi-paccayā pi vedayitaṁ,||
sammā-diṭṭhi-vūpasama-paccayā pi vedayitaṁ,||
micchā-saṅkappa-paccayā pi vedayitaṁ,||
micchā-saṅkappa-vūpasama-paccayā pi vedayitaṁ,||
sammā-saṅkappa-paccayā pi vedayitaṁ,||
sammā-saṅkappa-vūpasama-paccayā pi vedayitaṁ,||
micchā-vācā-paccayā pi vedayitaṁ,||
micchā-vācā-vūpasama-paccayā pi vedayitaṁ,||
sammā-vācā-paccayā pi vedayitaṁ,||
sammā-vācā-vūpasama-paccayā pi vedayitaṁ,||
micchā-kammanta-paccayā pi vedayitaṁ,||
micchā-kammanta-vūpasama-paccayā pi vedayitaṁ,||
sammā-kammanta-paccayā pi vedayitaṁ,||
sammā-kammanta-vūpasama-paccayā pi vedayitaṁ,||
micchā-ājīva-paccayā pi vedayitaṁ,||
micchā-ājīva-vūpasama-paccayā pi vedayitaṁ,||
sammā-ājīva-paccayā pi vedayitaṁ,||
sammā-ājīva-vūpasama-paccayā pi vedayitaṁ,||
micchā-vāyāma-paccayā pi vedayitaṁ,||
micchā-vāyāma-vūpasama-paccayā pi vedayitaṁ,||
sammā-vāyāma-paccayā pi vedayitaṁ,||
sammā-vāyāma-vūpasama-paccayā pi vedayitaṁ,||
micchā-sati-paccayā pi vedayitaṁ,||
micchā-sati-vūpasama-paccayā pi vedayitaṁ,||
sammā-sati-paccayā pi vedayitaṁ,||
sammā-sati-vūpasama-paccayā pi vedayitaṁ,||
micchā-samādhi-paccayā pi vedayitaṁ,||
micchā-samādhi-vūpasama-pacchayā pi vedayitaṁ,||
sammā-samādhi-paccayā pi vedayitaṁ,||
sammā-samādhi-vūpasama-paccayā pi vedayitaṁ,||
chanda-paccayā pi vedayitaṁ,||
chanda-vūpasama-paccayā pi vedayitaṁ,||
vitakka-paccayā pi vedayitaṁ,||
vitakka-vūpasamapaccayā pi vedayitaṁ,||
saññā-paccayā vedayitaṁ,||
saññā-vūpasama-paccayā pi veyitaṁ.

Chando ca avūpasanto hoti,||
vitakko ca avūpasanto hoti,||
saññā ca avūpasantā hoti||
ta-p-paccayā pi vedayitaṁ;|| ||

(Chando ca vūpasanto hoti||
vitakkā ca avūpasantā honti,||
saññā ca avūpasantā honti,||
ta-p-paccayā pi vedayitaṁ;|| ||

chando ca vūpasanto hoti,||
vitakkā ca vūpasantā honti,||
saññā ca avūpasantā honti,||
ta-p-paccayā pi vedayitaṁ.)|| ||

[14] Chando ca vūpasanto hoti,||
vitakkā ca vūpasantā honti,||
saññā ca vūpasantā hoti,||
ta-p-paccayā pi vedayitaṁ.|| ||

Appattassa pattiyā||
atthi āyāmam.|| ||

Tasmim ṭhāne anuppatte||
ta-p-paccayā pi vedayitan" ti.|| ||

Contact:
Copyright Statement