[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Chakka Nipāta
IV. Devatā Vagga

#### Sutta 41

# Dāru-k-Khandha Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[340]

[1][pts][than][olds] EVAṀ ME SUTAṀ

Ekaṁ samayaṁ āyasmā Sāriputto Rājagahe viharati Gijjhakūṭe pabbate.|| ||

Atha kho āyasmā Sāriputto pubbaṇha-samayaṁ nivāsetvā patta-cīvaram ādāya sambahulehi bhikkhūhi saddhiṁ Gijjhakūṭā pabbatā orohanto addasa aññatarasmiṁ padese mahantaṁ dāru-k-khandhaṁ,||
disvā bhikkhū āmantesi:|| ||

"Passatha no bumhe āvuso amuṁ mahantaṁ dāru-k-khandhan" ti?|| ||

"Evam āvuso" ti.|| ||

[2][pts][than][olds] "Ākaṅkha-māno āvuso bhikkhu iddhimā ceto-vasi-p-patto amuṁ dāru-k-khandhaṁ paṭhavī tv'eva adhimucceyya.|| ||

Taṁ kissa hetu?|| ||

Atthi āvuso amusmiṁ dāru-k-khandhe paṭhavi-dhātu,||
yaṁ nissāya bhikkhu iddhimā ceto-vasi-p-patto amuṁ dāru-k-khandhaṁ paṭhavī tv'eva adhimucceyya.|| ||

■

[3][pts][than][olds] Ākaṅkha-māno āvuso bhikkhu iddhimā ceto-vasi-p-patto amuṁ dāru-k-khandhaṁ āpo tv'eva adhimucceyya.|| ||

Taṁ kissa hetu?|| ||

Atthi āvuso amusmiṁ dāru-k-khandhe āpo-dhātu,||
yaṁ nissāya bhikkhu iddhimā ceto-vasi-p-patto amuṁ dāru-k-khandhaṁ āpo tv'eva adhimucceyya.|| ||

■

[4][pts][than][olds] Ākaṅkha-māno āvuso bhikkhu iddhimā ceto-vasi-p-patto amuṁ dāru-k-khandhaṁ tejo tv'eva adhimucceyya.|| ||

Taṁ kissa hetu?|| ||

Atthi āvuso amusmiṁ dāru-k-khandhe tejo-dhātu,||
yaṁ nissāya bhikkhu iddhimā ceto-vasi-p-patto amuṁ dāru-k-khandhaṁ tejo tv'eva adhimucceyya.

■

[5][pts][than][olds] Ākaṅkha-māno āvuso bhikkhu iddhimā ceto-vasi-p-patto amuṁ dāru-k-khandhaṁ vāyo tv'eva adhimucceyya.|| ||

Taṁ kissa hetu?

Atthi āvuso amusmiṁ dāru-k-khandhe vāyo-dhātu,||
yaṁ nissāya bhikkhu iddhimā ceto-vasi-p-patto amuṁ dāru-k-khandhaṁ vāyo tv'eva adhimucceyya.

■

[6][pts][than][olds] Ākaṅkha-māno āvuso bhikkhu iddhimā ceto-vasi-p-patto amuṁ dāru-k-khandhaṁ subhan tv'eva adhimucceyya.|| ||

Taṁ kissa hetu?|| ||

Atthi āvuso amusmiṁ dāru-k-khandhe subha-dhātu,||
yaṁ nissāya bhikkhu iddhimā ceto-vasi-p-patto amuṁ dāru-k-khandhaṁ subhan tv'eva adhimucceyyā ti

■

[7][pts][than][olds] Ākaṅkha-māno āvuso bhikkhu iddhimā ceto-vasi-p-patto amuṁ dāru-k-khandhaṁ asubhan tv'eva adhimucceyya.|| ||

Taṁ kissa hetu?|| ||

Atthi āvuso amusmiṁ dāru-k-khandhe asubha-dhātu, yaṁ nissāya bhikkhu iddhimā ceto-vasi-p-patto amuṁ dāru-k-khandhaṁ asubhan tv'eva adhimucceyyā ti

Contact:
Copyright Statement