[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
XI. Ekā-Dasaka Nipāta
I. Nissāya

#### Sutta 11

# Mora-Nivāpa Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[326]

1. [pts] Ekaṁ samayaṁ Bhagavā||
Rājagahe viharati||
Mora-nivāpe||
Paribbājak'ārāme.|| ||

Tatra kho Bhagavā bhikkhu āmantesi:||
Bhikkhavo ti.|| ||

Bhadante ti te bhikkhu Bhagavato paccassosuṁ.|| ||

Bhagavā etad avoca:|| ||

Tīhi, bhikkhave,||
dhammehi samannāgato bhikkhu||
accanta-niṭṭho hoti,||
accanta-yoga-k-khemī,||
accanta-brahma-cārī,||
accanta-pariyosāno,||
seṭṭho deva-manussānaṁ.|| ||

Katamehi tīhi?|| ||

Asekhena sīla-k-khandhena,||
asekhena samādhi-k-khandhena,||
asekhena paññā-k-khandhena.|| ||

Imehi kho, bhikkhave,||
tīhi dhammehi samannāgato bhikkhu||
[327] accanta-niṭṭho hoti,||
accanta-yoga-k-khemī,||
accanta-brahma-cārī,||
accanta-pariyosāno,||
seṭṭho deva-manussānaṁ.|| ||

■

Aparehi pi, bhikkhave,||
tīhi dhammehi samannāgato bhikkhu||
accanta-niṭṭho hoti,||
accanta-yoga-k-khemī,||
accanta-brahma-cārī,||
accanta-pariyosāno,||
seṭṭho deva-manussānaṁ.|| ||

Katamehi tīhi?|| ||

Iddhi-pāṭihāriyena,||
ādesanā-pāṭihāriyena,||
anusāsanī-pāṭihāriyena.|| ||

Imehi kho, bhikkhave,||
tīhi dhammehi samannāgato bhikkhu||
accanta-niṭṭho hoti,||
accanta-yoga-k-khemī,||
accanta-brahma-cārī,||
accanta-pariyosāno,||
seṭṭho deva-manussānaṁ.|| ||

■

Aparehi pi, bhikkhave,||
tīhi dhammehi samannāgato bhikkhu||
accanta-niṭṭho hoti,||
accanta-yoga-k-khemī,||
accanta-brahma-cārī,||
accanta-pariyosāno,||
seṭṭho deva-manussānaṁ.|| ||

Katamehi tīhi?|| ||

Sammā-diṭṭhiyā,||
sammā-ñāṇena,||
sammā vimuttiyā.|| ||

Imehi kho, bhikkhave,||
tīhi dhammehi samannāgato bhikkhu||
accanta-niṭṭho hoti,||
accanta-yoga-k-khemī,||
accanta-brahma-cārī,||
accanta-pariyosāno,||
seṭṭho deva-manussānaṁ.|| ||

Dvīhi bhikkhave dhammehi samannāgato bhikkhu||
accanta-niṭṭho hoti||
accanta-yoga-k-khemī||
accanta-brahma-cārī||
accanta-pariyosāno||
seṭṭho deva-manussānaṁ.|| ||

Katamehi dvīhi?|| ||

Vijjāya ca||
caraṇena ca.|| ||

Imehi kho, bhikkhave,||
dvīhi dhammehi samannāgato bhikkhu||
accanta-niṭṭho hoti,||
accanta-yoga-k-khemī,||
accanta-brahma-cārī,||
accanta-pariyosāno,||
seṭṭho deva-manussānaṁ.|| ||

Imehi kho, bhikkhave,||
dhammehi samannāgato bhikkhu||
accanta-niṭṭho hoti||
accanta-yoga-k-khemī||
accanta-brahma-cārī||
accanta-pariyosāno||
seṭṭho deva-manussānaṁ.|| ||

Brahmuna p'esā, bhikkhave,||
sanaṅkumārena gāthā bhāsitā:

'Khattiyo seṭṭho janetasmiṁ||
ye gotta-paṭisārino||
vijjā-caraṇa-sampanno||
so seṭṭho deva-mānuse' ti.|| ||

Sā kho pan'esā, bhikkhave,||
brahmunā Sanaṅkumārena gāthā sugītā||
no duggītā subhāsitā||
no dubbhāsitā, [328]||
attha-saṁhitā||
no anattha-saṁhitā||
anumatā mayā,||
aham pi, bhikkhave,||
evaṁ vadāmi:|| ||

Khattiyo seṭṭho janetasmiṁ||
ye gotta-paṭisārino||
vijjā-caraṇa-sampanno||
so seṭṭho deva-mānuse" ti.|| ||

Nissaya Vagga paṭhamoa

Contact:
Copyright Statement