[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Chakka-Nipāta
II: Sārāṇīya-Vagga

#### Sutta 14

# Bhaddaka Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[292]

[1][pts] Evaṁ me sutaṁ:|| ||

Ekaṁ samayaṁ Sāriputto Sāvatthiyaṁ viharati.|| ||

Tatra kho Sāriputto bhikkhu āmantesi:|| ||

"Āvuso bhikkhavo" ti.|| ||

"Āvuso" ti te bhikkhū āyasmato [293] Sāriputtassa paccassosuṁ.|| ||

Āyasmā Sāriputto etad avoca:|| ||

2. "Tathā tathā āvuso bhikkhu vihāraṁ kappeti,||
yathā yathā'ssa vihāraṁ kappayato na bhaddakaṁ maraṇaṁ hoti,||
na bhaddikā kāla-kiriyā.|| ||

3. Kathañ c'āvuso bhikkhu tathā tathā vihāraṁ kappeti,||
yathā yathā'ssa vihāraṁ kappayato,||
na bhaddakaṁ maraṇaṁ hoti,||
na bhaddikā kāla-kiriyā?|| ||

Idh'āvuso bhikkhu kamm'ārāmo hoti||
kamma-rato kamm'ārāmataṁ anuyutto,|| ||

■

bhass'ārāmo hoti||
bhassa-rato bhassārāmataṁ anuyutto,|| ||

■

niddārāmo hoti||
niddā-rato niddārāmataṁ anuyutto,|| ||

■

saṅgaṇ'ikārāmo hoti||
saṅgaṇ'ikā-rato saṅgaṇ'ikārāmataṁ anuyutto,|| ||

■

saṁsagg'ārāmo hoti||
saṁsagga-rato saṁsagg'ārāmataṁ anuyutto,|| ||

■

papañc'ārāmo hoti||
papañca-rato papañc'ārāmataṁ anuyutetā.|| ||

Evaṁ kho āvuso bhikkhu tathā tathā vihāraṁ kappeti,||
yathā yathā'ssa vihāraṁ kappayato||
na bhaddakaṁ maraṇaṁ hoti||
na bhaddikā kāla-kiriyā.|| ||

Ayaṁ vuccat'āvuso bhikkhū sakkāyābhirato,||
na pahāsi sakkāyaṁ sammā dukkhassa antakiriyāya.|| ||

§

4. Tathā tath'āvuso bhikkhu vihāraṁ kappeti,||
yathā yathā'ssa vihāraṁ kappayato||
bhaddakaṁ maraṇaṁ hoti,||
bhaddikā kāla-kiriyā.|| ||

Kathañ c'āvuso bhikkhu tathā tathā vihāraṁ kappeti,||
yathā yathāssa vihāraṁ kappayato||
bhaddakaṁ maraṇaṁ hoti||
bhaddikā kāla-kiriyā?|| ||

Idh'āvuso bhikkhu na kamm'ārāmo hoti||
na kamma-rato||
na kamm'ārāmataṁ anuyutto,|| ||

■

na bhass'āramo hoti||
na bhassa-rato||
na bhass'āramataṁ anuyutto,|| ||

■

na niddārāmo hoti,||
na niddā-rato||
na niddārāmataṁ anuyutto,|| ||

■

na saṅgaṇ'ikārāmo hoti||
na saṅgaṇ'ikā-rato||
na saṅgaṇ'ikārāmataṁ anuyutto,|| ||

■

na saṁsagg'ārāmo hoti||
na saṁsagga-rato||
na saṁsagg'ārāmataṁ anuyutto,|| ||

■

na papañc'ārāmo hoti||
na papañca-rato||
na papañcār'āmataṁ anuyutto.|| ||

Evaṁ kho āvuso bhikkhu [294] tathā tathāssa vihāraṁ kappeti yathā yathā'ssa vihāraṁ kappayato||
bhaddakaṁ maraṇaṁ hoti||
bhaddikā kāla-kiriyā.|| ||

Ayaṁ vuccat'āvuso bhikkhu Nibbānābhirato pahāsi sakkāyaṁ sammā-dukkhassa antakiriyāyā" ti.|| ||

Yo papañcaṁ anuyutto papañcābhirato mago||
Virādhayī so Nibbānaṁ yoga-k-khemaṁ anuttaraṁ.|| ||

Yo ca papañcaṁ hitvāna ni-p-papañca-pade rato||
Ārādhayī so Nibbānaṁ yoga-k-khemaṁ anuttaran ti.|| ||

Contact:
Copyright Statement