[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
XI. Ekā-Dasaka Nipāta
I. Nissāya

#### Sutta 3

# Paṭhama Upanisa Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[313]

[1][pts][olds] "Dussīlassa, bhikkhave,||
sīla-vipantassa||
hat'ūpaniso hoti||
avi-p-paṭisāro.|| ||

■

Avi-p-paṭisāre asati||
avi-p-paṭisāra-vipantassa||
hat'ūpanisaṁ hoti||
pāmujjaṁ.|| ||

■

Pāmujje asati||
pāmujja-vipantassa||
hat'ūpanisā hoti||
pīti.|| ||

■

Pītiyā asati||
pīti-vipantassa||
hat'ūpanisā hoti||
passaddhi.|| ||

■

Passaddhiyā asati||
passaddhi-vipannassa||
[314] hat'ūpanisaṁ hoti||
sukhaṁ.|| ||

■

Sukhe asati||
sukha-vipannassa||
hat'ūpaniso hoti||
sammā-samādhi.|| ||

■

Sammā-samādhimhi asati||
sammā-samādhi-vipannassa||
hat'ūpanisaṁ hoti||
yathā-bhūta-ñāṇa-dassanaṁ.|| ||

■

Yathā-bhūta-ñāṇa-dassane asati||
yathā-bhūta-ñāṇa-dassana-vipannassa||
hat'ūpanisā hoti||
nibbidā.|| ||

■

Nibbidāya asati||
nibbidā-vipannassa||
hat'ūpaniso hoti||
virāgo.|| ||

■

Virāge asati||
virāga-vipannassa||
hat'ūpanisaṁ hoti||
vimutti-ñāṇa-dassanaṁ.|| ||

■

Seyyathā pi, bhikkhave,||
rukkho sākhā-palāsa-vipanno||
tassa||
papaṭikā pi||
na pāripūriṁ gacchati;||
taco pi||
pheggu pi||
sāro pi||
na pāripūriṁ gacchati.|| ||

■

Evam eva kho, bhikkhave,||
dussīlassa||
sīla-vipantassa||
hat'ūpaniso hoti||
avi-p-paṭisāro.|| ||

■

Avi-p-paṭisāre asati||
avi-p-paṭisāra-vipantassa||
hat'ūpanisaṁ hoti||
pāmujjaṁ.|| ||

■

Pāmujje asati||
pāmujja-vipantassa||
hat'ūpanisā hoti||
pīti.|| ||

■

Pītiyā asati||
pīti-vipantassa||
hat'ūpanisā hoti||
passaddhi.|| ||

■

Passaddhiyā asati||
passaddhi-vipannassa||
hat'ūpanisaṁ hoti||
sukhaṁ.|| ||

■

Sukhe asati||
sukha-vipannassa||
hat'ūpaniso hoti||
sammā-samādhi.|| ||

■

Sammā-samādhimhi asati||
sammā-samādhi-vipannassa||
hat'ūpanisaṁ hoti||
yathā-bhūta-ñāṇa-dassanaṁ.|| ||

■

Yathā-bhūta-ñāṇa-dassane asati||
yathā-bhūta-ñāṇa-dassana-vipannassa||
hat'ūpanisā hoti||
nibbidā.|| ||

■

Nibbidāya asati||
nibbidā-vipannassa||
hat'ūpaniso hoti||
virāgo.|| ||

■

Virāge asati||
virāga-vipannassa||
hat'ūpanisaṁ hoti||
vimutti-ñāṇa-dassanaṁ.|| ||

§

Sīla-vato, bhikkhave,||
sīla-sampannassa||
upanisa-sampanno hoti||
avi-p-paṭisāro.|| ||

■

Avi-p-paṭisāre sati||
avi-p-paṭisāra-sampannassa||
upanisa-sampannaṁ hoti||
pāmujjaṁ.|| ||

■

Pāmujje sati||
pāmujja sampannassa||
upanisa-sampannā hoti||
pīti.|| ||

■

Pītiyā sati||
pīti-sampannassa||
upanisa-sampannā hoti||
passaddhi.|| ||

■

Passaddhiyā sati||
passaddhi-sampannassa||
upanisa-sampannaṁ hoti||
sukhaṁ.|| ||

■

Sukhe sati||
sukha-sampannassa||
upanisa-sampanno hoti||
sammā-samādhi.|| ||

■

Sammā-samādhimhi sati||
sammā-samādhi-sampannassa||
upanisa-sampannaṁ hoti||
yathā-bhūta-ñāṇa-dassanaṁ.|| ||

■

Yathā-bhūta-ñāṇa-dassane sati||
yathā-bhūta-ñāṇa-dassana-sampannassa||
upanisa-sampannā hoti||
nibbidā.|| ||

■

Nibbidāya sati||
nibbidāsampannassa||
upanisa-sampannā hoti||
virāgo.|| ||

■

Virāge sati||
virāga-sampannassa||
upanisa-sampannaṁ hoti||
vimutti-ñāṇa-dassanaṁ.|| ||

■

Seyyathā pi, bhikkhave,||
rukkho sākhā-palāsa-sampanno||
tassa||
papaṭikā pi||
pāripūriṁ gacchati,||
taco pi||
pheggu pi||
sāro pi||
pāripūrim gacchati.|| ||

■

Evam eva kho, sīla-vato, bhikkhave,||
sīla-sampannassa||
upanisa-sampanno hoti||
avi-p-paṭisāro.|| ||

■

Avi-p-paṭisāre sati||
avi-p-paṭisāra-sampannassa||
upanisa-sampannaṁ hoti||
pāmujjaṁ.|| ||

■

Pāmujje sati||
pāmujja sampannassa||
upanisa-sampannā hoti||
pīti.|| ||

■

Pītiyā sati||
pīti-sampannassa||
upanisa-sampannā hoti||
passaddhi.|| ||

■

Passaddhiyā sati||
passaddhi-sampannassa||
upanisa-sampannaṁ hoti||
sukhaṁ.|| ||

■

Sukhe sati||
sukha-sampannassa||
upanisa-sampanno hoti||
sammā-samādhi.|| ||

■

Sammā-samādhimhi sati||
sammā-samādhi-sampannassa||
upanisa-sampannaṁ hoti||
yathā-bhūta-ñāṇa-dassanaṁ.|| ||

■

Yathā-bhūta-ñāṇa-dassane sati||
yathā-bhūta-ñāṇa-dassana-sampannassa||
upanisa-sampannā hoti||
nibbidā.|| ||

■

Nibbidāya sati||
nibbidāsampannassa||
upanisa-sampannā hoti||
virāgo.|| ||

■

Virāge sati||
virāga-sampannassa||
upanisa-sampannaṁ hoti||
vimutti-ñāṇa-dassanaṁ."|| ||

Contact:
Copyright Statement