[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
5. Mahā-Vagga
56. Sacca Saṁyutta
4. Siṁsapā Vagga

#### Sutta 40

# Vādina Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[445]

[1][pts][bodh] Evam me sutaṁ:|| ||

Ekaṁ samayam Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Yo hi koci bhikkhave, bhikkhu||
'idaṁ dukkhan' ti||
yathā-bhūtaṁ pajānāti||
'ayaṁ dukkha-samudayo' ti||
yathā-bhūtaṁ pajānāti||
'ayaṁ dukkha-nirodho' ti||
yathā-bhūtaṁ pajānāti||
'ayaṁ dukkha-nirodha-gāminī paṭipadā' ti||
yathā-bhūtaṁ pajānāti.|| ||

Puratthimāya ce pi disāya āgaccheyya samaṇo vā brāhmaṇo vā vādatthiko||
vādagavesī:|| ||

'Vādamassa||
āropessāmī' ti.|| ||

Taṁ vata saha dhammena saṅkampessati vā||
sampakampessati vā||
sampecālessati vāti —||
n'etaṁ ṭhānaṁ vijjati.|| ||

■

Pacchimāya ce pi disāya āgaccheyya samaṇo vā brāhmaṇo vā vādatthiko||
vādagavesī:|| ||

'Vādamassa||
āropessāmī' ti.|| ||

Taṁ vata saha dhammena saṅkampessati vā||
sampakampessati vā||
sampecālessati vāti —||
n'etaṁ ṭhānaṁ vijjati.|| ||

■

Uttarāya ce pi disāya āgaccheyya samaṇo vā brāhmaṇo vā vādatthiko||
vādagavesī:|| ||

'Vādamassa||
āropessāmī' ti.|| ||

Taṁ vata saha dhammena saṅkampessati vā||
sampakampessati vā||
sampecālessati vāti —||
n'etaṁ ṭhānaṁ vijjati.|| ||

■

Dakkhiṇāya ce pi disāya āgaccheyya samaṇo vā brāhmaṇo vā vādatthiko||
vādagavesī:|| ||

'Vādamassa||
āropessāmī' ti.|| ||

Taṁ vata saha dhammena saṅkampessati vā||
sampakampessati vā||
sampecālessati vāti —||
n'etaṁ ṭhānaṁ vijjati.|| ||

Seyyathā pi bhikkhave, silā yūpo soḷasa kukkuko tassa assu aṭṭha kukku heṭṭhānemaṅgamā aṭṭha kukku uparinemassa.|| ||

Puratthimāya ce pi disāya āgaccheyya bhusā vāta-vuṭṭhi n'eva taṁ saṅkampeyya na sampakampeyya na sampacāleyya.|| ||

■

Pacchimāya ce pi disāya āgaccheyya bhusā vāta-vuṭṭhi n'eva taṁ saṅkampeyya na sampakampeyya na sampacāleyya.|| ||

■

Uttarāya ce pi disāya āgaccheyya bhusā vāta-vuṭṭhi n'eva taṁ saṅkampeyya na sampakampeyya na sampacāleyya.|| ||

■

Dakkhiṇāya ce pi disāya āgaccheyya bhusā vāta-vuṭṭhi n'eva taṁ saṅkampeyya na sampakampeyya na sampacāleyya.|| ||

Taṁ kissa hetu?|| ||

Gambhīrattā bhikkhave, nemassa, sunikhātattā silāyūpassa.|| ||

Evam eva kho bhikkhave, yo hi koci bhikkhu||
'idaṁ dukkhan' ti||
yathā-bhūtaṁ pajānāti||
'ayaṁ dukkha-samudayo' ti||
yathā-bhūtaṁ pajānāti||
'ayaṁ dukkha-nirodho' ti||
yathā-bhūtaṁ pajānāti||
'ayaṁ dukkha-nirodha-gāminī paṭipadā' ti||
yathā-bhūtaṁ pajānāti.|| ||

[446] Puratthimāya ce pi disāya āgaccheyya samaṇo vā brāhmaṇo vā vādatthiko||
vādagavesī:|| ||

'Vādamassa||
āropessāmī' ti.|| ||

Taṁ vata saha dhammena saṅkampessati vā||
sampakampessati vā||
sampecālessati vāti —||
n'etaṁ ṭhānaṁ vijjati.|| ||

■

Pacchimāya ce pi disāya āgaccheyya samaṇo vā brāhmaṇo vā vādatthiko||
vādagavesī:|| ||

'Vādamassa||
āropessāmī' ti.|| ||

Taṁ vata saha dhammena saṅkampessati vā||
sampakampessati vā||
sampecālessati vāti —||
n'etaṁ ṭhānaṁ vijjati.|| ||

■

Uttarāya ce pi disāya āgaccheyya samaṇo vā brāhmaṇo vā vādatthiko||
vādagavesī:|| ||

'Vādamassa||
āropessāmī' ti.|| ||

Taṁ vata saha dhammena saṅkampessati vā||
sampakampessati vā||
sampecālessati vāti —||
n'etaṁ ṭhānaṁ vijjati.|| ||

■

Dakkhiṇāya ce pi disāya āgaccheyya samaṇo vā brāhmaṇo vā vādatthiko||
vādagavesī:|| ||

'Vādamassa||
āropessāmī' ti.|| ||

Taṁ vata saha dhammena saṅkampessati vā||
sampakampessati vā||
sampecālessati vāti —||
n'etaṁ ṭhānaṁ vijjati.|| ||

Taṁ kissa hetu?|| ||

Sudiṭṭhattā bhikkhave, catunnaṁ ariya-saccānaṁ.|| ||

Katamesaṇ catunnaṁ?|| ||

Dukkhassa ariya-saccassa,||
dukkha-samudayassa ariya-saccassa,||
dukkha-nirodhassa ariya-saccassa,||
dukkha-nirodha-gāminī paṭipadāya ariya-saccassa.|| ||

Tasmātiha bhikkhave,||
'idaṁ dukkhan' ti yogo karaṇīyo,||
'ayaṁ dukkha-samudayo' ti yogo karaṇīyo,||
'ayaṁ dukkha-nirodho' ti yogo karaṇīyo,||
'ayaṁ dukkha-nirodha-gāminī paṭipadā' ti yogo karaṇīyo" ti.|| ||

Contact:
Copyright Statement