[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

Saṁyutta Nikāya
II. Nidāna Vagga
12. Nidāna Saṁyutta
4. Kaḷara-Khattiya Vagga

#### Sutta 39

# Dutiya Cetanā Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[66]

[39][pts][bodh] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati Jetavane Anāthapiṇḍikassa ārāme.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkh Bhagavato paccassosuṁ|| ||

Bhagavā etad avoca|| ||

"Yaṇ ca bhikkhave, ceteti||
yañ ca pakappeti,||
yañ ca anuseti,||
ārammaṇame taṁ hoti viññāṇassa ṭhitiyā.|| ||

Ārammaṇe sati patiṭṭhā viññāṇassa hoti.|| ||

Tasmiṁ pati-ṭ-ṭhite viññāṇe virūḷhe nāma-rūpassa avakkanti hoti,||
nāma-rūpa-paccayā saḷāyatanaṁ,||
saḷāyatana-paccayā phasso,||
phassa-paccayā vedanā,||
vedanā-paccayā taṇhā,||
taṇhā-paccayā upādānaṁ,||
upādāna-paccayā bhavo,||
bhava-paccayā jāti,||
jāti-paccayā jarā-māraṇaṁ soka-parideva-dukkha-domanass-upāyāsā sambhavanti.|| ||

Evam etassa kevalassa dukkha-k-khandhassa samudayo hoti.|| ||

■

No ce bhikkhave, ceteti,||
no ce pakappeti,||
atha ce anuseti.|| ||

Ārammaṇe sati patiṭṭhā viññāṇassa hoti.|| ||

Tasmiṁ pati-ṭ-ṭhite viññāṇe virūḷhe nāma-rūpassa avakkanti hoti,||
nāma-rūpa-paccayā saḷāyatanaṁ,||
saḷāyatana-paccayā phasso,||
phassa-paccayā vedanā,||
vedanā-paccayā taṇhā,||
taṇhā-paccayā upādānaṁ,||
upādāna-paccayā bhavo,||
bhava-paccayā jāti,||
jāti-paccayā jarā-māraṇaṁ soka-parideva-dukkha-domanass-upāyāsā sambhavanti.|| ||

Evam etassa kevalassa dukkha-k-khandhassa samudayo hoti.|| ||

§

Yato ca kho bhikkhave, no c'eva ceteti,||
no ca pakappeti,||
no ca anuseti,||
ārammaṇam etaṁ na hoti viññāṇassa ṭhitiyā.|| ||

Ārammaṇe asati patiṭṭhā viññāṇassa na hoti.|| ||

Tad appati-ṭ-ṭhite viññāṇe avirūḷhe nāma-rūpassa avakkanti na hoti||
nāma-rūpa-nirodhā saḷāyatana nirodho||
Saḷāyatana-nirodhā phassa-nirodho||
Phassa-nirodhā vedanā-nirodho||
Vedanā-nirodhā taṇhā-nirodho||
Taṇhā-nirodhā upādāna-nirodho||
Upādāna-nirodhā bhava-nirodho||
Bhava-nirodhā jāti-nirodho||
Jāti-nirodhā jarā-māraṇaṁ, soka-parideva-dukkha-domanass-upāyāsā nirujjhanti.

Evam etassa kevalassa dukkha-k-khandhassa nirodho hotī" ti.|| ||

Contact:
Copyright Statement