[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
4. Saḷāyatana Vagga
35. Saḷāyatana Saṁyutta
§ II: Paññāsaka Dutiya
1. Avijjā Vagga

#### Sutta 54

# Saṇyojana-Pahāna Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[31]

[1][pts][bodh] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati Jetavane Anāthapiṇḍikassa ārāme.|| ||

2. Atha kho aññataro bhikkhu yena Bhagavā ten'upasaṅkami.|| ||

Upasan-kamitvā Bhagavantaṁ abhivādetvā eka-m-antaṁ nisīdi.|| ||

Eka-m-antaṁ nisinno kho so bhikkhu Bhagavantaṁ etad avoca:

"Kathan nu kho bhante jānato||
kathaṁ passato
saṁyojanā pahīyantī" ti?|| ||

"Cakkhuṁ kho bhikkhu aniccato jānato passato||
saṁyojanā pahīyanti.|| ||

Rūpe aniccato jānato passato||
saṁyojanā pahīyanti.|| ||

Cakkhu-viññāṇaṁ aniccato jānato passato||
saṁyojanā pahīyanti.|| ||

Cakkhu-sampassaṁ aniccato jānato passato||
saṁyojanā pahīyanti.|| ||

Yam pidaṁ cakkhu-samphassa-paccayā uppajjati vedayitaṁ||
sukhaṁ vā||
dukkhaṁ vā||
adukkha-m-asukhaṁ vā||
tam pi aniccato jānato passato||
saṁyojanā pahīyanti.|| ||

■

Sotaṁ kho bhikkhu aniccato jānato passato||
saṁyojanā pahīyanti.|| ||

Sadde aniccato jānato passato||
saṁyojanā pahīyanti.|| ||

Sota-viññāṇaṁ aniccato jānato passato||
saṁyojanā pahīyanti.|| ||

Sota-sampassaṁ aniccato jānato passato||
saṁyojanā pahīyanti.|| ||

Yam pidaṁ sota-samphassa-paccayā uppajjati vedayitaṁ||
sukhaṁ vā||
dukkhaṁ vā||
adukkha-m-asukhaṁ vā||
tam pi aniccato jānato passato||
saṁyojanā pahīyanti.|| ||

■

Ghānaṁ kho bhikkhu aniccato jānato passato||
saṁyojanā pahīyanti.|| ||

Gandhe aniccato jānato passato||
saṁyojanā pahīyanti.|| ||

Ghāna-viññāṇaṁ aniccato jānato passato||
saṁyojanā pahīyanti.|| ||

Ghāna-sampassaṁ aniccato jānato passato||
saṁyojanā pahīyanti.|| ||

Yam pidaṁ ghāna-samphassa-paccayā uppajjati vedayitaṁ||
sukhaṁ vā||
dukkhaṁ vā||
adukkha-m-asukhaṁ vā||
tam pi aniccato jānato passato||
saṁyojanā pahīyanti.|| ||

■

Jivhā kho bhikkhu aniccato jānato passato||
saṁyojanā pahīyanti.|| ||

Rase aniccato jānato passato||
saṁyojanā pahīyanti.|| ||

Jivhā-viññāṇaṁ aniccato jānato passato||
saṁyojanā pahīyanti.|| ||

Jivhā-sampassaṁ aniccato jānato passato||
saṁyojanā pahīyanti.|| ||

Yam pidaṁ jivhā-samphassa-paccayā uppajjati vedayitaṁ||
sukhaṁ vā||
dukkhaṁ vā||
adukkha-m-asukhaṁ vā||
tam pi aniccato jānato passato||
saṁyojanā pahīyanti.|| ||

■

Kāyaṁ aniccato jānato passato||
saṁyojanā pahīyanti.|| ||

Phoṭṭhabbe aniccato jānato passato||
saṁyojanā pahīyanti.|| ||

Kāya-viññāṇaṁ aniccato jānato passato||
saṁyojanā pahīyanti.|| ||

Kāya-samphassaṁ aniccato jānato passato||
saṁyojanā pahīyanti.|| ||

Yam pidaṁ kāya-samphassa-paccayā uppajjati vedayitaṁ||
sukhaṁ vā||
dukkhaṁ vā||
adukkha-m-asukhaṁ vā||
tam pi aniccato jānato passato||
saṁyojanā pahīyanti.|| ||

■

Manaṁ aniccato jānato passato||
saṁyojanā pahīyanti.|| ||

Dhamme aniccato jānato passato||
saṁyojanā pahīyanti.|| ||

Mano-viññāṇaṁ aniccato jānato passato||
saṁyojanā pahīyanti.|| ||

Mano-samphassaṁ aniccato jānato passato||
saṁyojanā pahīyanti.|| ||

Yam pidaṁ mano-samphassa-paccayā uppajjati vedayitaṁ||
sukhaṁ vā||
dukkhaṁ vā||
adukkha-m-asukhaṁ vā||
tam pi aniccato jānato passato||
saṁyojanā pahīyanti.|| ||

Evaṁ kho bhikkhu jānato||
evaṁ passato||
saṁyojanā pahīyantī" ti.|| ||

Contact:
Copyright Statement