[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Pañcaka Nipāta
15. Tikaṇḍaki Vaggo

#### Sutta 141

# Avajānāti Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[164]

[1][pts] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

2. Pañcame bhikkhave puggalā santo saṁvijj'amānā lokasmiṁ.|| ||

Katame pañca?|| ||

Datvā avajānāti,||
saṇvāsena avajānāti,||
ādiyyamukho hoti,||
lolo hoti,||
mando momūho hoti.|| ||

§

3. Kathañ ca bhikkhave puggalo datvā avajānāti?|| ||

Idha, bhikkhave, puggalo puggalassa deti cīvara-piṇḍa-pāta-sen'āsana-gilāna-paccaya-bhesajja-parikkhāraṁ.|| ||

Tassa evaṁ hoti:|| ||

'Ahaṁ demi, ayaṁ patigaṇhātī' ti.|| ||

Tam enaṁ datvā avajānāti.|| ||

Evaṁ kho bhikkhave puggalo datvā avajānāti.|| ||

■

4. Kathañ ca bhikkhave puggalo saṇvāsena avajānāti?|| ||

[165] Idha bhikkhave puggalo puggalena saddhiṁ saṁvasati dve vā tiṇi vā vassāni.|| ||

Tam enaṁ saṇvāsena avajānāti.|| ||

Evaṁ kho bhikkhave puggalo saṇvāsena avajānāti.|| ||

■

5. Kathañ ca bhikkhave puggalo ādiya-mukho hoti?|| ||

Idha, bhikkhave, ekacco puggalo parassa vaṇeṇe vā avaṇeṇa vā bhāsiyamāne taṁ khippaṁ yeva adhimuccitā hoti.|| ||

Evaṁ kho bhikkhave puggalo ādiya-mukho hoti.|| ||

■

6. Kathañ ca bhikkhave puggalo lolo hoti?|| ||

Idha, bhikkhave, ekacco puggalo ittara-saddho hoti,||
ittara-bhatti,||
ittara-pemo,||
ittarappasādo.|| ||

Evaṁ kho bhikkhave puggalo lolo hoti.|| ||

■

7. Kathañ ca bhikkhave puggalo mando momūho hoti?|| ||

Idha bhikkhave ekacco puggalo kusalākusale dhamme na jānāti,||
sāvajjānavajje dhamme na jānāti,||
hīnappaṇite dhamme na jānāni,||
kaṇha-sukka-sappaṭi-bhāge dhamme na jānāti.|| ||

Evaṁ kho bhikkhave puggalo mando momūho hoti.|| ||

Ime kho bhikkhave pañca puggalā santo saṁvijj'amānā lokasmin" ti.|| ||

Contact:
Copyright Statement