[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Sattaka Nipāta
III: Vajjī Vaggo

#### Sutta 24

# Catuttha Bhikkhu Aparihāniya Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[23]

[1][pts] EVAṀ ME SUTAṀ.|| ||

Ekaṁ samayaṁ Bhagavā Sāvatthiyaṁ viharati.|| ||

"Satta vo bhikkhave,||
aparihānīye dhamme desissāmi.|| ||

Taṁ sunātha||
sādhukaṁ||
manasi-karotha||
bhāsissāmi" ti.

"Evaṁ bhante" ti kho te bhikkhū Bhagavato paccassosuṁ.|| ||

Bhagavā etad avoca:|| ||

2. "Katame ca bhikkhave, satta aparihānīyā dhammā?|| ||

Yāva kīvañ ca bhikkhave, bhikkhū sati-sambojjh'aṅgaṁ bhāvessanti,||
vuddhi yeva bhikkhave, bhikkhūnaṁ pāṭikaṅkhā,||
no parihānī.|| ||

■

Yāva kīvañ ca bhikkhave, bhikkhū dhamma-vicaya-sambojjh'aṅgaṁ bhāvessanti,||
vuddhi yeva bhikkhave, bhikkhūnaṁ pāṭikaṅkhā,||
no parihānī.|| ||

■

Yāva kīvañ ca bhikkhave, bhikkhu viriya-sambojjh'aṅgaṁ bhāvessanti,||
vuddhi yeva bhikkhave, bhikkhūnaṁ pāṭikaṅkhā,||
no parihānī.|| ||

■

Yāva kīvañ ca bhikkhave, bhikkhū pīti-sambojjh'aṅgaṁṁ bhāvessanti,||
vuddhi yeva bhikkhave, bhikkhūnaṁ pāṭikaṅkhā,||
no parihānī.|| ||

■

Yāva kīvañ ca bhikkhave, bhikkhū passaddhi-sambojjh'aṅgaṁ bhāvessanti,||
vuddhi yeva bhikkhave, bhikkhūnaṁ pāṭikaṅkhā,||
no parihānī.|| ||

■

Yāva kīvañ ca bhikkhave, bhikkhū samādhi sambojjh'aṅgaṁ bhāvessanti,||
vuddhi yeva bhikkhave, bhikkhūnaṁ pāṭikaṅkhā,||
no parihānī.|| ||

■

Yāva kīvañ ca bhikkhave, bhikkhu upekhā-sambojjh'aṅgaṁ bhāvessanti,||
vuddhi yeva bhikkhave, bhikkhūnaṁ pāṭikaṅkhā,||
no parihānī.|| ||

Yāva kīvañ ca bhikkhave, ime satta aparihānīyā dhammā bhikkhusu ṭhassanti.|| ||

Imesu ca sattasu aparihānīyesu dhammesu bhikkhū sandissanti,||
vuddhi yeva bhikkhave, bhikkhūnaṁ pāṭikaṅkhā||
no parihānī" ti.

Contact:
Copyright Statement