[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
4. Saḷāyatana Vagga
44. Avyākata Saṁyutta

#### Sutta 8

# Vaccha (or Bandha or Khandha) Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[395]

[1][pts][than][bodh] Evaṁ me sutaṁ:|| ||

Atha kho Vacchagotto paribbājako yena Bhagavā ten'upasaṅkami|| ||

Upasaṅkamitvā Bhagavatā saddhiṁ sammodi|| ||

Sammodanīyaṁ kathaṁ sārāṇīyaṁ vītisāratvā eka-m-antaṁ nisīdi.|| ||

Eka-m-antaṁ nisinno kho Vacchagotto paribbājako Bhagavantaṁ etad avoca:|| ||

"Kiṁ nu kho bho Gotama,||
sassato loko" ti?|| ||

"Avyākataṁ kho etaṁ Vaccha mayā:||
sassato loko" ti.|| ||

■

"Kiṁ pana bho Gotama,||
asassato loko" ti?|| ||

"Etam pi kho Vaccha, avyākataṁ mayā:||
asassato loko" ti.|| ||

■

"Kin nu kho bho Gotama,||
antavā loko" ti?|| ||

"Avyākataṁ kho etaṁ Vaccha mayā:||
antavā loko" ti.|| ||

■

"Kiṁ pana bho Gotama,||
anantavā loko" ti?|| ||

"Etam pi kho Vaccha, avyākataṁ mayā:||
anantavā loko" ti.|| ||

■

"Kiṁ nu kho bho Gotama,||
taṁ jīvaṁ taṁ sarīran" ti?|| ||

"Avyākataṁ kho etaṁ Vaccha, mayā:||
taṁ jīvaṁ taṁ sarīran" ti.|| ||

■

"Kiṁ pana bho Gotama,||
aññaṁ jīvaṁ aññaṁ sarīran" ti?|| ||

"Etam pi kho Vaccha, avyākataṁ Bhagavatā:||
aññaṁ jīvaṁ aññaṁ sarīran" ti.|| ||

■

"Kin nu kho bho Gotama,||
hoti Tathāgato param maraṇā" ti?|| ||

"Avyākataṁ kho etaṁ Vaccha mayā:||
hoti Tathāgato param maraṇā" ti.|| ||

■

"Kiṁ pana bho Gotama,||
na hoti Tathāgato param maraṇā" ti?|| ||

"Etam pi kho Vaccha, avyākataṁ mayā:||
na hoti Tathāgato param maraṇā" ti.|| ||

■

"Kin nu kho Gotama,||
hoti ca na ca hoti Tathāgato param maraṇā" ti?|| ||

"Avyākataṁ kho etaṁ Vaccha, mayā:||
hoti ca na ca hoti Tathāgato param maraṇā" ti.|| ||

"Kiṁ pana bho Gotama,||
n'eva hoti na na hoti Tathāgato param maraṇā" ti?|| ||

"Etam pi kho Vaccha, avyākataṁ mayā:||
n'eva hoti na na hoti Tathāgato param maraṇā" ti.|| ||

§

"Ko nu kho bho Gotama, hetu||
ko paccayo||
yena añña-titthiyānaṁ paribbājakānaṁ evaṁ puṭṭhānaṁ evaṁ vyākaraṇaṁ hoti:|| ||

'Sassato loko' ti vā,||
'asassato loko' ti vā||
'antavā loko' ti vā,||
'anantavā loko' ti vā,||
'taṁ jīvaṁ taṁ sarīranas' ti vā||
'aññaṁ jīvaṁ aññaṁ sarīran' ti vā,||
'hoti Tathāgato param maraṇā' ti vā,||
'na hoti Tathāgato param maraṇā' ti vā,||
'hoti ca na ca hoti Tathāgato param maraṇā' ti vā,||
'n'eva hoti na na hoti Tathāgato param maraṇā' ti vā?|| ||

Ko pana bho Gotama, hetu||
ko paccayo||
yena bhoto Gotamassa evaṁ puṭṭhassa na evaṁ vyākaraṇaṁ hoti:|| ||

'Sassato loko' ti pi,||
'asassato loko' ti pi,||
'antavā loko' ti pi,||
'anantavā loko' ti pi,||
'taṁ jīvaṁ taṁ sarīran' ti pi,||
'aññaṁ jīvaṁ aññaṁ sarīran' ti pi,||
'hoti Tathāgato param maraṇā' ti pi,||
'na hoti Tathāgato param maraṇā' ti pi,||
'hoti ca na ca hoti Tathāgato param maraṇā' ti pi,||
'n'eva hoti na na hoti Tathāgato param maraṇā' ti pi" ti?|| ||

§

"Aññatitthiyā kho Vaccha, paribbājakā||
rapaṁ attano samanupassanti,||
rapavantaṁ vā attāṇaṁ,||
attani vā rapaṁ,||
rapasmiṁ vā attāṇaṁ;|| ||

Vedanaṁ attano samanupassanti,||
vedanā-vantaṁ vā attāṇaṁ,||
attani vā vedanaṁ,||
vedanasmiṁ vā attāṇaṁ;|| ||

Saññaṁ attano samanupassanti,||
saññā-vantaṁ vā attāṇaṁ,||
attani vā saññā,||
saññāsmiṁ vā attāṇaṁ;|| ||

Saṅkhāraṁ attano samanupassanti,||
saṅkhāra-vantaṁ vā attāṇaṁ,||
attani vā sakhkhāraṁ,||
saṅkhārasmiṁ vā attāṇaṁ;|| ||

Viññāṇaṁ attano samanupassanti,||
viññāṇa-vantaṁvā attāṇaṁ,||
attani vā viññāṇaṁ,||
viññāṇasmiṁ vā attāṇaṁ.|| ||

Tasmā añña-titthiyānaṁ [396] paribbājakānaṁ evaṁ puṭṭhānaṁ evaṁ vyākaraṇaṁ hoti:|| ||

'Sassato loko' ti vā,||
'asassato loko' ti vā||
'antavā loko' ti vā,||
'anantavā loko' ti vā,||
'taṁ jīvaṁ taṁ sarīranas' ti vā||
'aññaṁ jīvaṁ aññaṁ sarīran' ti vā,||
'hoti Tathāgato param maraṇā' ti vā,||
'na hoti Tathāgato param maraṇā' ti vā,||
'hoti ca na ca hoti Tathāgato param maraṇā' ti vā,||
'n'eva hoti na na hoti Tathāgato param maraṇā' ti.|| ||

■

Tathāgato ca kho Vaccha,||
arahaṁ||
Sammā Sambuddho||
na rūpaṁ attano samanupassanti||
na rūpavantaṁ vā attāṇaṁ,||
na attani vā rūpaṁ,||
na rūpasmiṁ vā attāṇaṁ;|| ||

Na vedanaṁ attano samanupassanti||
na vedanā-vantaṁ vā attāṇaṁ,||
na attani vā vedanaṁ,||
na vedanasmiṁ vā attāṇaṁ;|| ||

Na saññaṁ attano samanupassanti,||
na saññā-vantaṁ vā attāṇaṁ,||
na attani vā saññā,||
na saññāsmiṁ vā attāṇaṁ;|| ||

Na saṅkhāraṁ attano samanupassanti,||
na saṅkhāra-vantaṁ vā attāṇaṁ,||
na attani vā sakhkhāraṁ,||
na saṅkhārasmiṁ vā attāṇaṁ;|| ||

Na viññāṇaṁ attano samanupassanti,||
na viññāṇa-vantaṁvā attāṇaṁ,||
na attani vā viññāṇaṁ,||
na viññāṇasmiṁ vā attāṇaṁ.|| ||

■

Tasmā Tathāgatassa evaṁ puṭṭhassa na evaṁ vyākaraṇaṁ hoti:|| ||

'Sassato loko' ti pi,||
'asassato loko' ti pi,||
'antavā loko' ti pi,||
'anantavā loko' ti pi,||
'taṁ jīvaṁ taṁ sarīran' ti pi,||
'aññaṁ jīvaṁ aññaṁ sarīran' ti pi,||
'hoti Tathāgato param maraṇā' ti pi,||
'na hoti Tathāgato param maraṇā' ti pi,||
'hoti ca na ca hoti Tathāgato param maraṇā' ti pi,||
'n'eva hoti na na hoti Tathāgato param maraṇā' ti pi" ti.|| ||

§

Atha kho Vacchagotto paribbājako uṭṭhāy āsanā yen'āyasmā Mahā Moggallāno ten'upasaṅkami|| ||

Upasaṅkamitvā āyasmatā Mahā Moggallānena saddhiṁ sammodi|| ||

Sammodanīyaṁ kathaṁ sārāṇīyaṁ vīti-sāretvā eka-m-antaṁ nisīdi|| ||

Eka-m-antaṁ nisinno kho Vacchagotto paribbājako āyasmantaṁ Mahā Moggallānaṁ etad avoca:|| ||

"Kiṁ nu kho bho Moggallāna,||
sassato loko" ti?|| ||

"Avyākataṁ kho etaṁ Vaccha mayā:||
sassato loko" ti.|| ||

■

"Kiṁ pana bho Moggallāna,||
asassato loko" ti?|| ||

"Etam pi kho Vaccha, avyākataṁ mayā:||
asassato loko" ti.|| ||

■

"Kin nu kho bho Moggallāna,||
antavā loko" ti?|| ||

"Avyākataṁ kho etaṁ Vaccha mayā:||
antavā loko" ti.|| ||

■

"Kiṁ pana bho Moggallāna,||
anantavā loko" ti?|| ||

"Etam pi kho Vaccha, avyākataṁ mayā:||
anantavā loko" ti.|| ||

■

"Kiṁ nu kho bho Moggallāna,||
taṁ jīvaṁ taṁ sarīran" ti?|| ||

"Avyākataṁ kho etaṁ Vaccha, mayā:||
taṁ jīvaṁ taṁ sarīran" ti.|| ||

■

"Kiṁ pana bho Moggallāna,||
aññaṁ jīvaṁ aññaṁ sarīran" ti?|| ||

"Etam pi kho Vaccha, avyākataṁ Bhagavatā:||
aññaṁ jīvaṁ aññaṁ sarīran" ti.|| ||

■

"Kin nu kho bho Moggallāna,||
hoti Tathāgato param maraṇā" ti?|| ||

"Avyākataṁ kho etaṁ Vaccha mayā:||
hoti Tathāgato param maraṇā" ti.|| ||

■

"Kiṁ pana bho Moggallāna,||
na hoti Tathāgato param maraṇā" ti?|| ||

"Etam pi kho Vaccha, avyākataṁ mayā:||
na hoti Tathāgato param maraṇā" ti.|| ||

"Kin nu kho Moggallāna,||
hoti ca na ca hoti Tathāgato param maraṇā" ti?|| ||

"Avyākataṁ kho etaṁ Vaccha, mayā:||
hoti ca na ca hoti Tathāgato param maraṇā" ti.|| ||

■

"Kiṁ pana bho Moggallāna,||
n'eva hoti na na hoti Tathāgato param maraṇā" ti?|| ||

"Etam pi kho Vaccha, avyākataṁ mayā:||
n'eva hoti na na hoti Tathāgato param maraṇā" ti.|| ||

§

"Ko nu kho bho Moggallāna, hetu||
ko paccayo||
yena añña-titthiyānaṁ paribbājakānaṁ evaṁ puṭṭhānaṁ evaṁ vyākaraṇaṁ hoti:|| ||

'Sassato loko' ti vā,||
'asassato loko' ti vā||
'antavā loko' ti vā,||
'anantavā loko' ti vā,||
'taṁ jīvaṁ taṁ sarīranas' ti vā||
'aññaṁ jīvaṁ aññaṁ sarīran' ti vā,||
'hoti Tathāgato param maraṇā' ti vā,||
'na hoti Tathāgato param maraṇā' ti vā,||
'hoti ca na ca hoti Tathāgato param maraṇā' ti vā,||
'n'eva hoti na na hoti Tathāgato param maraṇā' ti vā?|| ||

■

Ko pana bho Moggallāna, hetu||
ko paccayo||
yena samaṇassa Gotamassa evaṁ puṭṭhassa na evaṁ vyākaraṇaṁ hoti:|| ||

'Sassato loko' ti pi,||
'asassato loko' ti pi,||
'antavā loko' ti pi,||
'anantavā loko' ti pi,||
'taṁ jīvaṁ taṁ sarīran' ti pi,||
'aññaṁ jīvaṁ aññaṁ sarīran' ti pi,||
'hoti Tathāgato param maraṇā' ti pi,||
'na hoti Tathāgato param maraṇā' ti pi,||
'hoti ca na ca hoti Tathāgato param maraṇā' ti pi,||
'n'eva hoti na na hoti Tathāgato param maraṇā' ti pi" ti?|| ||

§

[397] "Aññatitthiyā kho Vaccha, paribbājakā||
rapaṁ attano samanupassanti,||
rapavantaṁ vā attāṇaṁ,||
attani vā rapaṁ,||
rapasmiṁ vā attāṇaṁ;|| ||

Vedanaṁ attano samanupassanti,||
vedanā-vantaṁ vā attāṇaṁ,||
attani vā vedanaṁ,||
vedanasmiṁ vā attāṇaṁ;|| ||

Saññaṁ attano samanupassanti,||
saññā-vantaṁ vā attāṇaṁ,||
attani vā saññā,||
saññāsmiṁ vā attāṇaṁ;|| ||

Saṅkhāraṁ attano samanupassanti,||
saṅkhāra-vantaṁ vā attāṇaṁ,||
attani vā sakhkhāraṁ,||
saṅkhārasmiṁ vā attāṇaṁ;|| ||

Viññāṇaṁ attano samanupassanti,||
viññāṇa-vantaṁvā attāṇaṁ,||
attani vā viññāṇaṁ,||
viññāṇasmiṁ vā attāṇaṁ.|| ||

■

Tasmā añña-titthiyānaṁ paribbājakānaṁ evaṁ puṭṭhānaṁ evaṁ vyākaraṇaṁ hoti:|| ||

'Sassato loko' ti vā,||
'asassato loko' ti vā||
'antavā loko' ti vā,||
'anantavā loko' ti vā,||
'taṁ jīvaṁ taṁ sarīranas' ti vā||
'aññaṁ jīvaṁ aññaṁ sarīran' ti vā,||
'hoti Tathāgato param maraṇā' ti vā,||
'na hoti Tathāgato param maraṇā' ti vā,||
'hoti ca na ca hoti Tathāgato param maraṇā' ti vā,||
'n'eva hoti na na hoti Tathāgato param maraṇā' ti.|| ||

■

Tathāgato ca kho Vaccha,||
arahaṁ||
Sammā Sambuddho||
na rūpaṁ attano samanupassanti||
na rūpavantaṁ vā attāṇaṁ,||
na attani vā rūpaṁ,||
na rūpasmiṁ vā attāṇaṁ;|| ||

Na vedanaṁ attano samanupassanti||
na vedanā-vantaṁ vā attāṇaṁ,||
na attani vā vedanaṁ,||
na vedanasmiṁ vā attāṇaṁ;|| ||

Na saññaṁ attano samanupassanti,||
na saññā-vantaṁ vā attāṇaṁ,||
na attani vā saññā,||
na saññāsmiṁ vā attāṇaṁ;|| ||

Na saṅkhāraṁ attano samanupassanti,||
na saṅkhāra-vantaṁ vā attāṇaṁ,||
na attani vā sakhkhāraṁ,||
na saṅkhārasmiṁ vā attāṇaṁ;|| ||

Na viññāṇaṁ attano samanupassanti,||
na viññāṇa-vantaṁvā attāṇaṁ,||
na attani vā viññāṇaṁ,||
na viññāṇasmiṁ vā attāṇaṁ.|| ||

■

Tasmā Tathāgatassa evaṁ puṭṭhassa na evaṁ vyākaraṇaṁ hoti:|| ||

'Sassato loko' ti pi,||
'asassato loko' ti pi,||
'antavā loko' ti pi,||
'anantavā loko' ti pi,||
'taṁ jīvaṁ taṁ sarīran' ti pi,||
'aññaṁ jīvaṁ aññaṁ sarīran' ti pi,||
'hoti Tathāgato param maraṇā' ti pi,||
'na hoti Tathāgato param maraṇā' ti pi,||
'hoti ca na ca hoti Tathāgato param maraṇā' ti pi,||
'n'eva hoti na na hoti Tathāgato param maraṇā' ti pi" ti.|| ||

§

"Acchariyaṁ bho Moggallāna!|| ||

Abbhutaṁ bho Moggallāna!|| ||

Yatra hi nāma Satthu ca sāvakassa ca||
atthenattho vyañjanena vyāñjanaṁ||
saṁsandissati||
samessati||
na vihāyissati||
yad idaṁ aggapadasmiṁ|| ||

Idānāhaṁ bho Moggallāna,||
samaṇaṁ Gotamaṁ upasaṅkamitvā etam atthaṁ āpucchiṁ.|| ||

Samaṇo pi me Gotamo etehi padehi||
etehi vyañjanehi||
etam atthaṁ vayākāsi||
seyyathā pi bhavaṁ Moggallāno.|| ||

Acchariyaṁ bho Moggallāna!|| ||

Abbhutaṁ bho Moggallāna!|| ||

Yatra hi nāma Satthu ca sāvakassa ca||
atthenattho vyāñjanena vyañjanaṁ||
saṁsandissati||
samessati||
na vibhāyissati||
yad idaṁ aggapadasmin" ti.|| ||

Contact:
Copyright Statement