[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Pañcaka Nipāta
I: Sekha-Bala Vagga

#### Sutta 3

# Dukkha Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[3]

[1][pts][olds][bodh] Pañcahi bhikkhave dhammehi samannāgato bhikkhu diṭṭhe'va dhamme dukkhaṁ viharati sa-vighātaṁ sa-upāyāsaṁ sa-pariḷāhaṁ,||
kāyassa bhedhā param maraṇā duggati pāṭikaṅkhā.|| ||

Katamehi pañcahi?|| ||

Idha, bhikkhave, bhikkhu assaddho hoti, ahiriko hoti, anottapī hoti, kusīto hoti, duppañño hoti.|| ||

Imehi kho bhikkhave pañcahi dhammehi samannāgato bhikkhu diṭṭhe'va dhamme dukkhaṁ viharati sa-vighātaṁ sa-upāyāsaṁ sa-pariḷāhaṁ,||
kāyassa ca bhedā param maraṇā duggati pāṭikaṅkhā.|| ||

§

Pañcahi bhikkhave dhammehi samannāgato bhikkhu diṭṭhe'va dhamme sukhaṁ viharati avighātaṁ anupāyāsaṁ apariḷāhaṁ,||
kāyassa ca bhedā param maraṇā sugati pāṭikaṅkā.|| ||

Katamehi pañcahi?|| ||

Idha, bhikkhave, bhikkhu saddho hoti, hirimā hoti, ottapī hoti āraddha-viriyo hoti, paññavā hoti.|| ||

Imehi kho bhikkhave pañcahi dhammehi samannāgato bhikkhu diṭṭhe'va dhamme sukhaṁ viharati avighātaṁ anupāyāsaṁ apariḷāhaṁ,||
kāyassa ca bhedā param maraṇā sugati pāṭikaṅkhā ti.

Contact:
Copyright Statement