[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Sattaka Nipāta
Mahā Vaggo

#### Sutta 66

# Sakkāra-Garukāra Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[120]

[1][pts] EVAṀ ME SUTAṀ.|| ||

Sāvatthi nidānaṁ.|| ||

2. Atha kho āyasmato Sāriputtassa raho-gatassa patisallīnassa evaṁ cetaso paricitakko udapādi:|| ||

'Kin nu kho bhikkhu sakkatvā garukatvā upanissāya viharanto akusalaṁ pajaheyya kusalaṁ bhāveyyā' ti?|| ||

§

Atha kho āyasmato Sāriputtassa etad ahosi:|| ||

"Satthāraṁ kho bhikkhū sakkatvā garukatvā upanissāya viharanto akusalaṁ pajaheyya,||
kusalaṁ bhāveyya.|| ||

■

Dhammaṁ kho bhikkhu sakkatvā garukatvā upanissāya viharanto akusalaṁ pajaheyya,||
kusalaṁ bhāveyya.|| ||

■

Saṅghaṁ kho bhikkhū sakkatvā garukatvā upanissāya viharanto akusalaṁ pajaheyya,||
kusalaṁ bhāveyya.|| ||

■

Sikkhaṁ kho bhikkhū sakkatvā garukatvā upanissāya viharanto akusalaṁ pajaheyya,||
kusalaṁ bhāveyya.|| ||

■

Samādhiṁ kho bhikkhū sakkatvā garukatvā upanissāya viharanto akusalaṁ pajaheyya,||
kusalaṁ bhāveyya.|| ||

■

Appamādaṁ kho bhikkhū sakkatvā garukatvā upanissāya viharanto akusalaṁ pajaheyya,||
kusalaṁ bhāveyya.|| ||

■

Paṭisanthāraṁ kho bhikkhu sakkatvā garukatvā upanissāya viharanto akusalaṁ pajaheyya,||
kusalaṁ bhāveyya" ti.|| ||

§

Atha kho āyasmato Sāriputtassa etad ahosi:|| ||

'Ime kho me dhammā parisuddhā pariyodātā,||
yan nūnāhaṁ ime Dhamme gantvā Bhagavato āroceyyaṁ,||
evam me ime dhammā parisuddhā c'eva bhavissanti parisuddha-saṅkhatatarā ca.|| ||

Seyyathā pi nāma puriso suvaṇṇanikkhaṁ adigaccheyya parisuddhaṁ pariyodānaṁ,||
tassa evam assa:|| ||

"Ayaṁ kho me suvaṇnanikkho parisuddho parayodāto,||
yan nūnāhaṁ imaṁ suvaṇṇanikkhaṁ gantvā kammārānaṁ dasseyyaṁ,||
evam me ayaṁ sūvaṇṇanikkho kammāragato parisuddho c'eva bhavissati parisuddha-saṅkhattaro cā" ti.|| ||

Evam eva me ime dhammā parisuddhā pariyodātā,||
yan nūnāhaṁ ime Dhamme gantvā Bhagavato āroceyyaṁ,||
evam me ime dhammā parisuddhā c'eva bhavissanti parisuddha-saṅkhatatarā cā' ti.|| ||

§

Atha kho [121] āyasmā Sāriputto sāyaṇha-samayaṁ patisallānā vuṭṭhito yena Bhagavā ten'upasaṅkami.|| ||

Upasaṅkamitvā Bhagavantaṁ abhivādetvā eka-m-antaṁ nisīdi.|| ||

Eka-m-antaṁ nisinno kho āyasmā Sāriputto Bhagavantaṁ etad avoca:|| ||

3. Idha mayhaṁ bhante, raho-gatassa patisallīnassa evaṁ cetaso parivitakko udapādi:|| ||

"Kin nu kho bhikkhū sakkatva garukatvā upanissāya viharanto akusalaṁ pajaheyya,||
kusalaṁ bhāveyyā" ti?|| ||

■

Tassa mayhaṁ bhante etad ahosi:|| ||

'Satthāraṁ kho bhikkhū sakkatva garukatva upanissāya viharanto akusalaṁ pajaheyya,||
kusalaṁ bhāveyya.|| ||

■

Dhammaṁ kho bhikkhū sakkatvā garukatvā upanissāya viharanto akusalaṁ pajaheyya,||
kusalaṁ bhāveyya.|| ||

■

Saṅghaṁ ko bhikkhū sakkatā garukatā upanissāya viharanto akusalaṁ pajaheyya,||
kusalaṁ bhāveyya.|| ||

■

Sikkhaṁ kho bhikkhū sakkatva garukatvā upanissāya viharanto akusalaṁ pajaheyya,||
kusalaṁ bhāveyya.|| ||

■

Samādhiṁ kho bhikkhū sakkatvā garukatvā upanissāya viharanto akusalaṁ pajaheyya,||
kusalaṁ bhāveyya.|| ||

■

Appamādaṁ kho bhikkhū sakkatvā garukatvā unissāya viharanto akusalaṁ pajaheyya,||
kusalaṁ bhāveyya.|| ||

■

Paṭi-Satthāraṁ kho bhikkhu sakkatvā garukatvā upanissāya viharanto akusalaṁ pajaheyya,||
kusalaṁ bhāveyya' ti.|| ||

■

Tassa mayhaṁ bhante, etad ahosi:|| ||

'Ime kho me dhammā parisuddha pariyodā,||
yan nūnāhaṁ ime Dhamme gantvā Bhagavato āroceyyaṁ,||
evam me ime dhammā parisuddhā c'eva bhavissanti parisuddha-saṅkhatatarā ca."|| ||

Seyyathā pi nāma purise suvaṇṇanikkhaṁ adhigaccheyya,||
parisuddhaṁ pariyodātaṁ,||
tassa evam assa:|| ||

"Ayaṁ kho me suvaṇṇanikkho parisuddho pariyodāto,||
yan nūnāhaṁ imaṁ suvaṇṇanikkhaṁ gantvā kammārānaṁ dasseyyaṁ,||
evam me ayaṁ suvaṇṇanikkho kammāragato parisuddho c'eva bhavissati parasuddha-saṅkhatataro cā" ti.|| ||

Evam eva me ime dhammā parisuddhā pariyodātā,||
yan nūnāhaṁ ime Dhamme gantvā Bhagavato āroceyyaṁ,||
evam me ime dhammā parisuddhā c'eva bhavissanti [122] parisuddha-saṅkhatatarā cā' ti.|| ||

§

Sādhu sādhu Sāriputta.|| ||

Satthāraṁ kho Sāriputta, bhikkhu sakkatvā garukatvā upanissāya viharanto akusalaṁ pajaheyya,||
kusalaṁ bhāveyya.|| ||

■

Dhammaṁ kho Sāriputta, bhikkhū sakkatvā garukatvā upanissāya viharanto akusalaṁ pajaheyya,||
kusalaṁ bhāveyya.|| ||

■

Saṅghaṁ ko Sāriputta, bhikkhū sakkatvā garukatvā upanissāya viharanto akusalaṁ pajaheyya,||
kusalaṁ bhāveyya.|| ||

■

Sikkhaṁ kho Sāriputta, bhikkhū sakkatvā garukatvā upanissāya viharanto akusalaṁ pajaheyya,||
kusalaṁ bhāveyya.|| ||

■

Samādhiṁ kho Sāriputta bhikkhū sakkatvā garukatvā upanissā viharanto akusalaṁ pajaheyya,||
kusalaṁ bhāveyya.|| ||

■

Appamādaṁ kho Sāriputta, bhikkhu sakkatva garukatvā upanissāya viharanto akusalaṁ pajaheyya,||
kusalaṁ bhāveyya.|| ||

■

Paṭi-Satthāraṁ kho Sāriputta, bhikkhū sakkatvā garukatvā upanissāya viharanto akusalaṁ pajaheyya,||
kusalaṁ bhāveyya.|| ||

§

Evaṁ vutte āyasmā Sāriputto Bhagavantaṁ etad avoca:|| ||

3. 'Imassa kho ahaṁ bhante Bhagavatā saṅkhittena bhāsitassa evaṁ vitthārena atthaṁ ājānāmi:|| ||

So vata bhante, bhikkhū Satthari agāravo Dhamme sagāravo bhavissatī ti||
n'etaṁ ṭhānaṁ vijjati.|| ||

Yo so bhante, bhikkhū Satthari agāravo,||
Dhamme pi so agāravo.|| ||

■

So vata bhante, bhikkhū Satthari agāravo Dhamme agāravo saṅghe sagāravo bhavissatī ti||
n'etaṁ ṭhānaṁ vijjatī.|| ||

Yo so bhante bhikkhū Satthari agāravo Dhamme agāravo, saṅghe pi so agāravo.|| ||

■

So vata bhante, bhikkhū Satthari agāravo, Dhamme agāravo, saṅgho agāravo sikkhāya sagāravo bhavissatī ti||
n'etaṁ ṭhānaṁ vijjati.|| ||

Yo so bhante, bhikkhū Satthari agaravo, Dhamme agāravo, saṅgho agāravo sikkhāya pi so agāravo.|| ||

■

So vata bhante, bhikkhū Satthari agāravo, Dhamme agāravo, saṅghe agāravo,||
sikkhāya agāravo samādismiṁ sagāravo bhavissatī ti||
n'etaṁ ṭhānaṁ vijjati.|| ||

Yo so bhante, bhikkhū Satthari agāravo,||
Dhamme agāravo,||
saṅgho agāravo,||
sikkhāya agāravo,||
samādhismim pi so agāravo.|| ||

■

So vata bhante, bhikkhū Satthari agāravo,||
Dhamme agāravo,||
saṅghe agāravo,||
sikkhāya agāravo,||
samādhismiṁ agāravo appamāde sagāravo bhavissatī ti||
n'etaṁ ṭhānaṁ vijjati.|| ||

Yo so bhante, bhikkhū Satthari agāravo,||
Dhamme agaravo,||
saṅghe agāravo,||
sikkhāya agāravo,||
samā- [123] dhismiṁ agāravo appamāde pi so agāravo.|| ||

■

So vata bhante bhikkhu Satthari agāravo,||
Dhamme agāravo,||
saṅghe agāravo,||
sikkhāya agāravo,||
samādismiṁ agāravo,||
appamāde agaravo,||
paṭi-Satthāre sagāravo bhavissatī ti||
n'etaṁ ṭhānaṁ vijjati.|| ||

Yo so bhante, bhikkhu Satthari agāravo,||
Dhamme agaravo,||
saṅghe agāravo,||
sikkhāya agāravo,||
samādismiṁ agāravo,||
appamāde agāravo paṭi-Satthāre pi so agāravo.|| ||

§

So vata bhante, bhikkhū Satthari sagāravo||
Dhamme agāravo bhavissatī ti||
n'etaṁ ṭhānaṁ vijjati.|| ||

Yo so bhante, bhikkhū Satthari sagāravo||
dhamma pi so sagāravo.|| ||

■

So vata bhante, bhikkhū Satthari sagāravo,||
Dhamme sagāravo,||
saṅghe agāravo bhavissatī ti||
n'etaṁ ṭhānaṁ vijjati|| ||

Yo so bhante, bhikkhū Satthari sagāravo,||
Dhamme sagāravo||
saṅghe pi so sagāravo.|| ||

■

So vata bhante bhikkhū Satthari sagāravo,||
Dhamme sagāravo,||
saṅghe sagāravo,||
sikkhāya agāravo bhavissatī ti||
n'etaṁ ṭhānaṁ vijjati.|| ||

Yo so bhante, bhikkhū Satthari sagāravo,||
Dhamme sagāravo,||
saṅghe sagāravo||
sikkhāya pi so sagāravo.|| ||

■

So vata bhante, bhikkhū Satthari sagāravo,||
Dhamme sagāravo,||
saṅgho sagāravo,||
sikkhāya sagāravo,||
samādhismiṁ agāravo bhavissatī ti||
n'etaṁ ṭhānaṁ vijjati.|| ||

Yo so bhante, bhikkhū Satthari sagāravo,||
Dhamme sagāravo,||
saṅghe sagāravo,||
sikkhāya sagāravo||
samādismiṁ pi so sāgāravo.|| ||

■

So vata bhante, [124] bhikkhū Satthari sagāravo,||
Dhamme sagāravo,||
saṅghe sagāravo,||
sikkhāya sagāravo,||
samādhismiṁ sagāravo||
appamāde agāravo bhavissatī ti||
n'etaṁ ṭhānaṁ vijjati.|| ||

Yo so bhante bhikkhū Satthari sagāravo,||
Dhamme sagāravo,||
saṅghe sagāravo,||
sikkhāya sagāravo,||
samādhismiṁ sagāravo||
appamāde pi so sagāravo.|| ||

■

So vata bhante, bhikkhū Satthari sagāravo,||
Dhamme sagāravo,||
saṅghe sagāravo,||
sikkhāya sagāravo,||
samādismiṁ sagāravo,||
appamāde sagāravo||
paṭi-Satthāre agāravo bhavissatī ti||
n'etaṁ ṭhānaṁ vijjati.|| ||

Yo so bhante, bhikkhū Satthari sagāravo,||
Dhamme sagāravo,||
saṅghe sagāravo,||
sikkhāya sagāravo,||
samādismiṁ sagāravo,||
appamāde sagāravo||
paṭi-Satthāre pi so sagāravo' ti.|| ||

Imassa kho ahaṁ bhante, Bhagavatā saṅkhittena bhāsitassa evaṁ vitthārena atthaṁ ājānāmi.|| ||

Sādhu sādhu Sāriputta.|| ||

Sādhu kho tvaṁ Sāriputta,||
imassamayā saṅkhittena bhāsitassa evaṁ vitthārena atthaṁ ājānāsi.|| ||

So vata Sāriputta, bhikkhū Satthari agāravo Dhamme sagāravo bhavissatī ti||
n'etaṁ ṭhānaṁ vijjati.|| ||

Yo so Sāriputta, bhikkhū Satthari agāravo,||
Dhamme pi so agāravo.|| ||

■

So vata Sāriputta, bhikkhū Satthari agāravo||
Dhamme agāravo||
saṅghe sagāravo bhavissatī ti||
n'etaṁ ṭhānaṁ vijjatī.|| ||

Yo so Sāriputta bhikkhū Satthari agāravo Dhamme agāravo, saṅghe pi so agāravo.|| ||

■

So vata Sāriputta, bhikkhū Satthari agāravo,||
Dhamme agāravo,||
saṅgho agāravo||
sikkhāya sagāravo bhavissatī ti||
n'etaṁ ṭhānaṁ vijjati.|| ||

Yo so Sāriputta, bhikkhū Satthari agaravo,||
Dhamme agāravo,||
saṅgho agāravo||
sikkhāya pi so agāravo.|| ||

■

So vata Sāriputta, bhikkhū Satthari agāravo,||
Dhamme agāravo,||
saṅghe agāravo,||
sikkhāya agāravo||
samādismiṁ sagāravo bhavissatī ti||
n'etaṁ ṭhānaṁ vijjati.|| ||

Yo so Sāriputta, bhikkhū Satthari agāravo,||
Dhamme agāravo,||
saṅgho agāravo,||
sikkhāya agāravo,||
samādhismim pi so agāravo.|| ||

■

So vata Sāriputta, bhikkhū Satthari agāravo,||
Dhamme agāravo,||
saṅghe agāravo,||
sikkhāya agāravo,||
samādhismiṁ agāravo||
appamāde sagāravo bhavissatī ti||
n'etaṁ ṭhānaṁ vijjati.|| ||

Yo so Sāriputta, bhikkhū Satthari agāravo,||
Dhamme agaravo,||
saṅghe agāravo,||
sikkhāya agāravo,||
samādhismiṁ agāravo||
appamāde pi so agāravo.|| ||

■

So vata Sāriputta bhikkhu Satthari agāravo,||
Dhamme agāravo,||
saṅghe agāravo,||
sikkhāya agāravo,||
samādismiṁ agāravo,||
appamāde agaravo,||
paṭi-Satthāre sagāravo bhavissatī ti||
n'etaṁ ṭhānaṁ vijjati.|| ||

Yo so Sāriputta, bhikkhu Satthari agāravo,||
Dhamme agaravo,||
saṅghe agāravo,||
sikkhāya agāravo,||
samādismiṁ agāravo,||
appamāde agāravo||
paṭi-Satthāre pi so agāravo.|| ||

§

So vata Sāriputta, bhikkhū Satthari sagāravo||
Dhamme agāravo bhavissatī ti||
n'etaṁ ṭhānaṁ vijjati.|| ||

Yo so Sāriputta, bhikkhū Satthari sagāravo||
dhamma pi so sagā- [125] ravo.|| ||

■

So vata Sāriputta, bhikkhū Satthari sagāravo,||
Dhamme sagāravo,||
saṅghe agāravo bhavissatī ti||
n'etaṁ ṭhānaṁ vijjati|| ||

Yo so Sāriputta, bhikkhū Satthari sagāravo,||
Dhamme sagāravo||
saṅghe pi so sagāravo.|| ||

■

So vata Sāriputta bhikkhū Satthari sagāravo,||
Dhamme sagāravo,||
saṅghe sagāravo,||
sikkhāya agāravo bhavissatī ti||
n'etaṁ ṭhānaṁ vijjati.|| ||

Yo so Sāriputta, bhikkhū Satthari sagāravo,||
Dhamme sagāravo,||
saṅghe sagāravo||
sikkhāya pi so sagāravo.|| ||

■

So vata Sāriputta, bhikkhū Satthari sagāravo,||
Dhamme sagāravo,||
saṅgho sagāravo,||
sikkhāya sagāravo,||
samādhismiṁ agāravo bhavissatī ti||
n'etaṁ ṭhānaṁ vijjati.|| ||

Yo so Sāriputta, bhikkhū Satthari sagāravo,||
Dhamme sagāravo,||
saṅghe sagāravo,||
sikkhāya sagāravo||
samādismiṁ pi so sāgāravo.|| ||

■

So vata Sāriputta, bhikkhū Satthari sagāravo,||
Dhamme sagāravo,||
saṅghe sagāravo,||
sikkhāya sagāravo,||
samādhismiṁ sagāravo||
appamāde agāravo bhavissatī ti||
n'etaṁ ṭhānaṁ vijjati.|| ||

Yo so Sāriputta bhikkhū Satthari sagāravo,||
Dhamme sagāravo,||
saṅghe sagāravo,||
sikkhāya sagāravo,||
samādhismiṁ sagāravo||
appamāde pi so sagāravo.|| ||

■

So vata Sāriputta, bhikkhū Satthari sagāravo,||
Dhamme sagāravo,||
saṅghe sagāravo,||
sikkhāya sagāravo,||
samādismiṁ sagāravo,||
appamāde sagāravo||
paṭi-Satthāre agāravo bhavissatī ti||
n'etaṁ ṭhānaṁ vijjati.|| ||

Yo so Sāriputta, bhikkhū Satthari sagāravo,||
Dhamme sagāravo,||
saṅghe sagāravo,||
sikkhāya sagāravo,||
samādismiṁ sagāravo,||
appamāde sagāravo||
paṭi-Satthāre pi so sagāravo' ti.|| ||

Imassa kho ahaṁ Sāriputta, Bhagavatā saṅkhittena bhāsitassa evaṁ vitthārena atthaṁ ājānāmi.|| ||

Imassa kho Sāriputta, saṅkhittena bhāsitassa evaṁ vitthārena atthā daṭṭhabbo" ti.|| ||

Contact:
Copyright Statement