[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Pañcaka-Nipāta
XIX. Arañña Vaggo

#### Sutta 185

# Abbhokāsika Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[220]

[1][pts] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

Pañc'ime bhikkhave abbhokāsikā.|| ||

Katame pañca?|| ||

Mandattā momūhattā abbhokāsiko hoti.|| ||

Pāpiccho icchā-pakato abbhokāsikāsiko hoti.|| ||

Ummādā cittakkhepā abbhokāsiko hoti.|| ||

Vaṇṇitaṁ buddhehi Buddha-sāvakehiti abbhokāsiko hoti.|| ||

Appicchataṁ yeva nissāya,||
santuṭṭhiṁ yeva nissāya,||
sallekhaṁ yeva nissāya,||
pavivekaṁ yeva nissāya,||
idam atthikaṁ yeva nissāya abbhokāsiko hoti.|| ||

Ime kho bhikkhave pañca abbhokāsikā.|| ||

§

Imesaṁ kho bhikkhave pañcannaṁ abbhokāsikānaṁ yvāyaṁ sosāniko appicchataṁ yeva nissāya,||
santuṭṭhiṁ yeva nissāya,||
sallekhaṁ yeva nissāya,||
pavivekaṁ yeva nissāya,||
idam atthikaṁ yeva nissāya,||
abbhokāsiko hoti,||
ayaṁ imesaṁ pañcannaṁ,||
abbhokāsikānaṁ aggo ca||
seṭṭho ca||
mokkho ca||
uttamo ca||
pavaro ca.|| ||

■

Seyyathā pi, bhikkhave, gavā khīraṁ,||
khīramhā dadhi,||
dadhimhā navanītaṁ,||
navanitamhā sappi,||
sappimhā sappi-maṇḍo tattha aggam akkhāyati,||
evam eva kho, bhikkhave,||
imesaṁ pañcannaṁ abbhokāsikānaṁ yvāyaṁ abbhokāsiko appicchataṁ yeva nissāya,||
santuṭṭhiṁ yeva nissāya||
sallekhaṁ yeva nissāya,||
pavivekaṁ yeva nissāya,||
idam atthikaṁ yeva nissāya abbho kāsiko hoti,||
ayaṁ imesaṁ pañcannaṁ abbhokāsikānaṁ aggo ca||
seṭṭho ca||
mokkho ca||
uttamo ca||
pavaro cā" ti.|| ||

Contact:
Copyright Statement