[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
4. Saḷāyatana Vagga
35. Saḷāyatana Saṁyutta
§ I: Mūla-Paññāsa
3. Sabba Vagga

#### Sutta 25

# Dutiya Pahāna Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[1][pts][bodh] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati Jetavane Anāthapiṇḍikassa ārāme.|| ||

Tatra kho Bhagavā bhikkhū āmantesi:|| ||

"Bhikkhave" ti.|| ||

"Sabbaṁ abhiññā pariññā pahānāya kho bhikkhave dhammaṁ desissāmi,||
taṁ suṇātha.|| ||

Katamo ca bhikkhave sabbaṁ abhiññā||
pariññā||
pahānāya dhammo?|| ||

Cakkhuṁ bhikkhave abhiññā||
pariññā||
pahātabbaṁ,||
rūpā abhiññā||
pariññā||
pahātabbā,||
cakkhu-viññāṇaṁ abhiññā||
pariññā||
pahātabbaṁ,||
cakkhu-samphasso abhiññā||
pariññā||
pahātabbo.|| ||

Yam pidaṁ cakkhu-samphassa-paccayā uppajjati vedayitaṁ||
sukhaṁ vā||
dukkhaṁ vā||
adukkha-m-asukhaṁ vā||
tam pi abhiññā||
pariññā||
pahātabbaṁ.|| ||

■

Sotaṁ bhikkhave abhiññā||
pariññā||
pahātabbaṁ,||
saddā abhiññā||
pariññā||
pahātabbā,||
sota-viññāṇaṁ abhiññā||
pariññā||
pahātabbaṁ,||
sota-samphasso abhiññā||
pariññā||
pahātabbo.|| ||

Yam pidaṁ sota-samphassa-paccayā uppajjati vedayitaṁ||
sukhaṁ vā||
dukkhaṁ vā||
adukkha-m-asukhaṁ vā||
tam pi abhiññā||
pariññā||
pahātabbaṁ.|| ||

■

Ghānaṁ bhikkhave abhiññā||
pariññā||
pahātabbaṁ,||
ghāndhā abhiññā||
pariññā||
pahātabbā,||
ghāna-viññāṇaṁ abhiññā||
pariññā||
pahātabbaṁ,||
ghāna-samphasso abhiññā||
pariññā||
pahātabbo.|| ||

Yam pidaṁ ghāna-samphassa-paccayā uppajjati vedayitaṁ||
sukhaṁ vā||
dukkhaṁ vā||
adukkha-m-asukhaṁ vā||
tam pi abhiññā||
pariññā||
pahātabbaṁ.|| ||

■

Jivhā abhiññā||
pariññā||
pahātabbā,||
rasā abhiññā||
pariññā||
pahātabbā,||
jivhā-viññāṇaṁ abhiññā||
pariññā||
pahātabbaṁ,||
jivhā-samphasso abhiññā||
pariññā||
pahātabbo.|| ||

Yam pidaṁ jivhā-samphassa-paccayā uppajjati vedayitaṁ||
sukhaṁ vā||
dukkhaṁ vā||
adukkha-m-asukhaṁ vā||
tam pi abhiññā||
pariññā||
pahātabbaṁ.|| ||

■

Kāya bhikkhave abhiññā||
pariññā||
pahātabbaṁ,||
phoṭṭhabbā abhiññā||
pariññā||
pahātabbā,||
kāya-viññāṇaṁ abhiññā||
pariññā||
pahātabbaṁ,||
kāya-samphasso abhiññā||
pariññā||
pahātabbo.|| ||

Yam pidaṁ kāya-samphassa-paccayā uppajjati vedayitaṁ||
sukhaṁ vā||
dukkhaṁ vā||
adukkha-m-asukhaṁ vā||
tam pi abhiññā||
pariññā||
pahātabbaṁ.|| ||

■

Mano abhiññā||
pariññā||
pahātabbo,||
dhammā abhiññā||
[17]||
pariññā||
pahātabbā,||
mano-viññāṇaṁ abhiññā||
pariññā||
pahātabbaṁ,||
mano-samphasso abhiññā||
pariññā||
pahātabbo.|| ||

Yam pidaṁ mano-samphassa-paccayā uppajjati vedayitaṁ||
sukhaṁ vā||
dukkhaṁ vā||
adukkha-m-asukhaṁ vā||
tam pi abhiññā||
pariññā||
pahātabbaṁ.|| ||

Ayaṁ kho bhikkhave sabbaṁ abhiññā||
pariññā||
pahānāya dhammo" ti.|| ||

Contact:
Copyright Statement