[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
VIII. Aṭṭhaka Nipāta
VIII. Yamaka-Vagga

#### Sutta 78

# Alaṁ Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[328]

[1][pts] Evaṁ me sutaṁ:|| ||

Ekaṁ samayaṁ āyasmā Sāriputto Sāvatthiyaṁ viharati.|| ||

Tatra kho āyasmā Sāriputto Bhikkhu āmantesi:|| ||

"Āvuso bhikkhavo" ti.|| ||

"Āvuso" ti kho te bhikkhu āyasmato Sāriputtassa paccassosuṁ.|| ||

Āyasmā Sāriputto etad avoca:|| ||

"Chahi āvuso, dhammehi samannāgato bhikkhu alaṁ attano,||
alaṁ paresaṁ.|| ||

Katamehi chahi?|| ||

2. Idh'āvuso bhikkhu khippanisanti ca hoti kusalesu dhammesu,||
sutānaṁ dhammānaṁ dhāraṇa-jātiko hoti,||
dhatānañ ca dhammānaṁ atth'up-parikkhitā hoti,||
attham aññāya dhammam aññāya Dhammānudhamma-paṭipanno ca hoti,||
kalyāṇa-vāco ca hoti kalyāṇa-vākkaraṇo poriyā vācāya samannāgato vissaṭṭhāya aneḷa-gaḷāya atthassa viññāpaniyā,||
sandassako ca hoti samādapako samuttejako sampahaṁsako sabrahma-cārīnaṁ.|| ||

Imehi kho bhikkhave, chahi dhammehi samannāgato bhikkhu alaṁ attano,||
alaṁ paresaṁ.|| ||

■

3. Pañcahi bhikkhave, dhammehi samannāgato bhikkhu alaṁ attano,||
alaṁ paresaṁ.|| ||

Katamehi pañcahi?|| ||

4. Idh'āvuso bhikkhu na h'eva kho khippa-nisantī ca hoti kusalesu dhammesu,||
sutānañ ca dhammānaṁ dhāraṇa-jātiko hoti,||
dhatānañ ca dhammānaṁ atth'up-parikkhitā hoti,||
attham aññāya dhammam aññāya Dhammānudhamma-paṭipanno ca hoti,||
kalyāṇa-vāco hoti kalyāṇa-vākkaraṇo poriyā vācāya samannāgato vissaṭṭhāya aneḷa-gaḷāya atthassa viññapaniyā,||
sandassako ca hoti samādapako samuttejako sampahaṁsako sabrahma-cārīnaṁ.|| ||

[329] Imehi kho bhikkhave, pañcahi dhammehi samannāgato bhikkhu alaṁ attano,||
alaṁ paresaṁ.|| ||

■

5. Catuhi bhikkhave dhammehi samannāgato bhikkhu alaṁ attano,||
no paresaṁ.|| ||

Katamehi catūhi?|| ||

6. Idh'āvuso bhikkhu khippa-nisantī ca hoti kusalesu dhammesu,||
sutānañ ca dhammānaṁ dhāraṇa-jātiko hoti,||
dhatānañ ca dhammānaṁ atth'up-parikkhitā hoti,||
attham aññāya dhammam aññāya Dhammānudhamma-paṭipanno ca hoti,||
no ca kalyāṇa-vāco hoti kalyāṇa-vākkaraṇo poriyā vācāya samannāgato vissaṭṭhāya aneḷa-gaḷāya atthassa viññāpaniyā,||
no ca sandassako hoti samādapako samuttejako sampahaṁsako sabrahma-cārīnaṁ.|| ||

Imehi kho bhikkhave, catūhi dhammehi samannāgato bhikkhū alaṁ attano,||
no paresaṁ.|| ||

■

7. Catuhi bhikkhave, dhammehi samannāgato bhikkhu alaṁ paresaṁ,||
no attano.|| ||

Katamehi catūhi?|| ||

8. Idh'āvuso bhikkhu khippa-nisantī ca hoti kusalesu dhammesu,||
sutānañ ca dhammānaṁ dhāraṇa-jātiko hoti,||
no ca dhatānaṁ dhammānaṁ atth'up-parikkhitā hoti,||
na ca attham aññāya dhammam aññāya Dhammānudhamma-paṭipanno hoti,||
kalyāṇa-vāco ca hoti kalyāṇa-vākkaraṇo poriyā vācāya samannāgato vissaṭṭhāya aneḷa-gaḷāya atthassa viññapaniyā,||
sandassako ca hoti samādapako samuttejako sampahaṁsako sabrahma-cārīnaṁ.|| ||

Imehi kho bhikkhave, catūhi dhammehi samannāgato bhikkhu alaṁ paresaṁ,||
no attano.|| ||

■

9. Tīhi bhikkhave, dhammehi samannāgato bhikkhu alaṁ attano,||
no paresaṁ.|| ||

Katamehi tīhi?|| ||

10. Idh'āvuso bhikkhu na h'eva kho khippanisasti ca hoti kusalesu dhachammesu,||
sutānañ ca dhammānaṁ dhāra- [330] ṇajātiko hoti,||
dhatānañ ca dhammānaṁ atth'up-parikkhitā hoti,||
attham aññāya dhammam aññāya Dhammānudhamma-paṭipanno ca hoti,||
no ca kalyāṇa-vāco hoti, kalyāṇa-vākkaraṇo poriyā vācāya samannāgato vissaṭṭhāya aneḷa-gaḷāya atthassa viññāpaniyā,||
no ca sandassako hoti samādapako samuttejako samaphahaṁsako sabrahma-cārīnaṁ.|| ||

Imehi kho bhikkhave, tīhi dhammehi samannāgato bhikkhū alaṁ attano,||
no paresaṁ.|| ||

■

11. Tīhi bhikkhave, dhammehi samannāgato bhikkhu alaṁ paresaṁ,||
no attano.|| ||

Katamehi tīhi?|| ||

12. Idh'āvuso bhikkhu na h'eva kho khippa-nisantī ca hoti kusalesu dhammesu,||
sutānañ ca dhammānaṁ dhāraṇa-jātiko hoti,||
no ca dhatānaṁ dhammānaṁ atthupapari-k-khitā hoti,||
no ca attham aññāya dhammam aññāya Dhammānudhamma-paṭipanno hoti,||
kalyāṇa-vāco ca hoti kalyāṇa-vākkaraṇo poriyā vācāya samannāgato vissaṭṭhāya aneḷa-gaḷāya atthassa viññāpaniyā,||
sandassako ca hoti samādapako samuttejako sampahaṁsako sabrahma-cārīnaṁ.|| ||

Imehi kho bhikkhave, catūhi dhammehi samannāgato bhikkhu alaṁ paresaṁ,||
no attano.|| ||

■

13. Dvīhi bhikkhave, dhammehi samannāgato bhikkhu alaṁ attano,||
no paresaṁ.|| ||

Katamehi dvīhi?|| ||

14. Idh'āvuso bhikkhu na h'eva kho khippanisastī ca hoti kusalesu dhammesu,||
no ca sutānaṁ dhammānaṁ dhāraṇa-jātiko hoti,||
dhatānañ ca dhammānaṁ atthupapari-k-khitā hoti,||
attham aññāya dhammam aññāya Dhammānudhamma-paṭipanno ca hoti,||
no ca kalyāṇa-vāco hoti, kalyāṇa-vākkaraṇo poriyā vācāya samannāgato vissaṭṭhāya aneḷa-gaḷāya atthassa viññāpaniyā,||
no ca sandassako hoti samādapako samuttejako samaphahaṁsako sabrahma-cārīnaṁ.|| ||

Imehi kho bhikkhave, dvīhi dhammehi samannāgato bhikkhū alaṁ attano,||
no paresaṁ.|| ||

■

[331] 15. Dvīhi bhikkhave, dhammehi samannāgato bhikkhu alaṁ paresaṁ,||
no attano.|| ||

Katamehi dvīhi?|| ||

16. Idh'āvuso bhikkhu na h'eva kho kiphpanisanti hoti kusalesu dhammesu,||
no ca sutānaṁ dhammānaṁ dhāraṇa-jātiko hoti,||
no ca dhatānaṁ dhammānaṁ atthupa-parikkhitā hoti,||
no ca attham aññāya dhammam aññāya Dhammānudhamma-paṭipanno hoti,||
kalyāṇa-vāco ca hoti kalyāṇa-vākkaraṇo poriyā vācāya samannāgato vissaṭṭhāya aneḷa-gaḷāya atthassa viññāpaniyā,||
sandassako ca hoti samādapako samuttejako sampahaṁsako sabrahma-cārīnaṁ.|| ||

Imehi kho bhikkhave, dvīhi dhammehi samannāgato bhikkhu alaṁ paresaṁ,||
no attano ti.|| ||

Contact:
Copyright Statement