[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Pañcaka Nipāta
14. Rāja Vaggo

#### Sutta 132

# Dutiya Cakkānuvattana Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[148]

[1][pts] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

2. "Pañcahi bhikkhave aṅgehi samannāgato rañño cakka-vattissa jeṭṭho putto pitarā pavattitaṁ cakkaṁ dhammen'eva anuppavatteti,||
taṁ hoti cakkaṁ appati-vattiyaṁ kenaci manussa-bhutena pacc'atthi-kena pāṇinā.|| ||

Katamehi pañcahi?|| ||

3. Idha, bhikkhave, rañño cakka-vattissa jeṭṭho putto||
atth'aññū ca hoti,||
Dhamm'aññū ca,||
matt'aññū ca,||
kāl'aññū ca,||
paris'aññū ca.|| ||

Imehi kho bhikkhave pañcahi aṅgehi samannāgato rañño cakka-vattissa jeṭṭho putto pitarā pavattitaṁ cakkaṁ Dhammen'eva anuppavatteti,||
taṁ hoti cakkaṁ appati-vattiyaṁ1 kenaci manussa-bhutena pacc'atthi-kena pāṇinā.|| ||

§

[149] 4. Evam eva kho bhikkhave pañcahi dhammehi samannāgato Sāriputto Tathāgatena pavattitaṁ anuttaraṁ Dhamma-cakkaṁ samma-d-eva anuppavatteti,||
taṁ hoti cakkaṁ appati-vattiyaṁ samaṇena vā brāhmaṇena vā devena vā mārena vā brahmunā vā kenaci vā lokasmiṁ.|| ||

Katamehi pañcahi?|| ||

Idha, bhikkhave, Sāriputto||
atth'aññū,||
Dhamm'aññū,||
matt'aññū,||
kāl'aññū,||
paris'aññū.|| ||

Imehi kho bhikkhave pañcahi dhammehi samannāgato Sāriputto Tathāgatena anuttaraṁ Dhamma-cakkaṁ pavattitaṁ samma-d-eva anuppavatteti,||
taṁ hoti cakkaṁ appati-vattiyaṁ samaṇena vā brāhmaṇena vā devena vā mārena vā brahmunā vā kenaci vā lokasmin" ti.|| ||

Contact:
Copyright Statement