[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Pañcaka Nipāta
9. Thera Vagga

#### Sutta 90

# Dutiya Sekha Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[116]

[1][pts] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

Pañc'ime bhikkhave dhammā||
sekhassa bhikkhuno parihānāya saṁvaṭṭanti.|| ||

Katame pañca?|| ||

2. Idha, bhikkhave, sekho bhikkhu bahu-kicco hoti||
bahu-karaṇiyo vyatto kiṁ-karaṇiyesu,||
riñcati paṭisallānaṁ,||
nānuyuñjati ajjhattaṁ ceto-samathaṁ.|| ||

Ayaṁ bhikkhave paṭhamo dhammo||
sekhassa bhikkhuno parihānāya saṁvaṭṭati.|| ||

■

3. Puna ca paraṁ bhikkhave sekho bhikkhu appamattakena kammena divasaṁ atināmeti,||
riñcati paṭisallānaṁ,||
nānuyuñjati ajjhattaṁ ceto-samathaṁ|| ||

Ayaṁ bhikkhave dutiyo dhammo||
sekhassa bhikkhuno parihānāya saṁvaṭṭati.|| ||

■

4. Puna ca paraṁ bhikkhave sekho bhikkhu saṁseṭṭho viharati sagahaṭṭha-pabba-jitehi ananulomikena gihisaṁsaggena,||
riñcati paṭisallānaṁ,||
nānuyuñjati ajjhattaṁ ceto- [117] samathaṁ.

Ayaṁ bhikkhave tatiyo dhammo||
sekhassa bhikkhuno parihānāya saṁvaṭṭati.|| ||

■

5. Puna ca paraṁ bhikkhave sekho bhikkhu atikālena gāmaṁ pavisati,||
atidivā paṭikkamati,||
riñcati paṭisallānaṁ,||
nānuyuñjati ajjhattaṁ ceto-samathaṁ.

Ayaṁ bhikkhave catuttho dhammo||
sekhassa bhikkhuno parihānāya saṁvaṭṭati.

■

6. Puna ca paraṁ bhikkhave sekho bhikkhu,||
yāyaṁ kathā abhisallekhikā ceto-vivaraṇa-sappāyā,||
seyyath'īdaṁ:||
appiccha-kathā,||
santuṭṭhi-kathā,||
paviveka-kathā,||
asaṁsagga-kathā,||
viriyāramha-kathā,||
sīla-kathā,||
samādhi-kathā,||
paññā-kathā,||
vimutti-kathā,||
vimutti-ñāṇa-dassana-kathā,||
eva-rūpāya kathāya na nikāma-lābhī hoti kiccha-lābhī kasira-lābhī,||
riñcati paṭisallānaṁ,||
nānuyuñjati ajjhattaṁ ceto-samathaṁ.

Ayaṁ bhikkhave pañcamo dhammo||
sekhassa bhikkhuno parihānāya saṁvaṭṭati.

Ime kho bhikkhave pañca dhammā||
sekhassa bhikkhuno parihānāya saṁvaṭṭanti.

§

7. Pañc'ime bhikkhave dhammā||
sekhassa bhikkhuno aparihānāya saṁvaṭṭanti.|| ||

Katame pañca?|| ||

8. Idha bhikkhave sekho bhikkhu na bahu-kicco hoti||
na bahu-karaṇiyo viyatto kiṁ karaṇiyesu,||
na riñcati paṭisallānaṁ,||
anuyuñjati ajjhattaṁ ceto-samathaṁ.|| ||

Ayaṁ bhikkhave paṭhamo dhammo||
sekhassa bhikkhuno aparihānāya saṁvaṭṭati.|| ||

■

9. Puna ca paraṁ bhikkhave sekho bhikkhu na appamattakena kammena divasaṁ atināmeti,||
na riñcati paṭisallānaṁ,||
anuyuñjati ajjhattaṁ ceto-samathaṁ.|| ||

Ayaṁ bhikkhave dutiyo dhammo||
sekhassa bhikkhuno aparihānāya saṁvaṭṭati.|| ||

■

10. Puna ca paraṁ bhikkhave sekho bhikkhu asaṁsaṭṭho viharati gahaṭṭhapabba-jitehi ananulomikena gihī-saṁsaggena,||
na riñcati paṭisallānaṁ,||
anuyuñjati ajjhattaṁ ceto- [118] samathaṁ.|| ||

Ayaṁ bhikkhave tatiyo dhammo||
sekhassa bhikkhuno aparihānāya saṁvaṭṭati.|| ||

■

11. Puna ca paraṁ bhikkhave sokho nātikālena2- gāmaṁ paṭisati, nātidivā paṭikkamati,||
na riñcati paṭisallānaṁ,||
anuyuñjati ajjhattaṁ ceto-samathaṁ.|| ||

Ayaṁ bhikkhave catuttho dhammo||
sekhassa bhikkhuno aparihānāya saṁvaṭṭati.|| ||

12. Puna ca paraṁ bhikkhave sekho bhikkhu yā'yaṁ kathā ābhisallekhikāceto-vivaraṇa-sappāyā,||
seyyath'īdaṁ||
appiccha-kathā,||
santuṭṭhi-kathā,||
paviveka-kathā,||
asaṁsagga-kathā,||
viriyāramha-kathā,||
sīla-kathā,||
samādhi-kathā,||
paññā-kathā,||
vimutti-kathā,||
vimutti-ñāṇa-dassana-kathā,||
eva-rūpāya kathāya nikāma-lābhī hoti akiccha-lābhī akasiralāhī,||
na riñcati paṭisallānaṁ,||
anuyuñjati ajjhattaṁ ceto-samathaṁ.|| ||

Ayaṁ bhikkhave pañcamo dhammo sekhassa bhikkhuno aparihānāya saṁvaṭṭati.|| ||

Ime kho bhikkhave pañcadhammā sekhassa bhikkhuno aparihānāya saṁvaṭṭati.|| ||

Thera Vaggo Catuttho

Contact:
Copyright Statement