[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
3. Khandha Vagga
22. Khandha Saṁyutta
4. Na Tumhāka Vagga

#### Sutta 41

# Tatiya Anu-Dhamma Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[41]

[1][pts][than][olds] Sāvatthiyaṁ:|| ||

[3] "Dhammānudhamma-paṭipannassa bhikkhave, bhikkhuno ayamanu-Dhammo hoti:|| ||

Yaṁ rūpe dukkhānupassī vihareyya,||
vedanāya dukkhānupassī vihareyya,||
saññaṁ dukkhānupassī vihareyya,||
saṅkhāre dukkhānupassī vihareyya,||
viññāṇaṁ dukkhānupassī vihareyya.|| ||

[4] So rūpe dukkhānupassī viharanto||
vedanāya dukkhānupassī viharanto||
saññāya dukkhānupassī viharanto||
saṅkhāresu dukkhānupassī viharanto||
viññāṇe dukkhānupassī viharanto,||
rūpaṁ parijānāti||
vedanaṁ parijānāti||
saññaṁ parijānāti||
saṅkhāre parijānāti||
viññāṇaṁ parijānāti.|| ||

[5] So rūpaṁ parijānaṁ||
vedanaṁ parijānaṁ||
saññaṁ parijānaṁ||
saṅkhāre parijānaṁ||
viññāṇaṁ parijānaṁ||
parimuccati rūpamhā,||
parimuccati vedanāya,||
parimuccati saññāya,||
parimuccati saṅkhārehi,||
parimuccati viññāṇamhā,||
parimuccati jātiyā jarāya maraṇena sokehi paridevehi dukkhehi domanassehi upāyāsehi,||
'parimuccati dukkhasmā' ti vadāmī" ti.|| ||

Contact:
Copyright Statement