[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Sattaka Nipāta
5. Mahāyaññā Vaggo

#### Sutta 44

# Dutiya Aggi Suttaṁ
aka
Mahāyañña Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[41]

[1][pts][upal] EVAṀ ME SUTAṀ.|| ||

Ekaṁ samayaṁ Bhagavā Sāvatthiyaṁ viharati Jetavane Anāthapiṇḍikassa ārāme.|| ||

Tena kho pana samayena Uggatasarīrassa brāhmaṇassa mahāyañño upakkhaṭo hoti:|| ||

Pañca usabha-satāni ṭhuṇ'ūpanītāni honti yaññ'atthāya.|| ||

Pañca vacchatara-satāni ṭhuṇ'ūpanītāni honti yaññ'atthāya.|| ||

Pañca vacchatarī-satānī ṭhuṇ'ūpanītāni honti yaññ'atthāya.|| ||

Pañca aja-satāni ṭhuṇ'ūpanītāni honti yaññ'atthāya.|| ||

Pañca urabha-satāni ṭhuṇ'ūpanītāni honti yaññ'atthāya.|| ||

■

Atha kho Uggatasariro brāhmaṇo yena Bhagavā ten'upasaṅkami.|| ||

Upasaṅkamitvā Bhagavatā saddhiṁ sammodi.|| ||

Sammodanīyaṁ kathaṁ sārāṇīyaṁ vīti-sāretvā eka-m-antaṁ nisidi.|| ||

Eka-m-antaṁ nisinno kho Uggatasarīro brāhmaṇo Bhagavantaṁ etad avoca:|| ||

"Sutaṁ me taṁ bho Gotama:|| ||

'Aggissa ādānaṁ yūpassa ussāpanaṁ||
maha-p-phalaṁ hoti mahā-nisaṁsan'" ti.|| ||

"Mayā pi kho etaṁ brāhmaṇa, sutaṁ:|| ||

'Aggissa ādānaṁ yūpassa ussāpanaṁ||
maha-p-phalaṁ hoti mahā-nisaṁsan'" ti.|| ||

■

Dutiyam pi kho Uggatasarīro brāhmaṇo Bhagavantaṁ etad avoca:|| ||

"Sutaṁ me taṁ bho Gotama:|| ||

'Aggissa ādānaṁ yūpassa ussāpanaṁ||
maha-p-phalaṁ hoti mahā-nisaṁsan'" ti.|| ||

"Mayā pi kho etaṁ brāhmaṇa, sutaṁ:|| ||

'Aggissa ādānaṁ yūpassa ussāpanaṁ||
maha-p-phalaṁ hoti mahā-nisaṁsan'" ti.|| ||

■

Tatiyam pi kho Uggatasarīro brāhmaṇo Bhagavantaṁ etad avoca:|| ||

"Sutaṁ me taṁ bho Gotama:|| ||

'Aggissa ādānaṁ yūpassa ussāpanaṁ||
maha-p-phalaṁ hoti mahā-nisaṁsan'" ti.|| ||

"Mayā pi kho etaṁ brāhmaṇa, sutaṁ:|| ||

'Aggissa ādānaṁ yūpassa ussāpanaṁ||
maha-p-phalaṁ hoti mahā-nisaṁsan'" ti.|| ||

■

"Tayidaṁ bho [42] Gotama,||
sameti bhoto||
c'eva Gotamassa ambhākañ ca||
yad idaṁ sabbena sabban" ti.|| ||

§

2. Evaṁ vutte āyasmā Ānando Uggatasarīraṁ brāhmaṇaṁ etad avoca:|| ||

"Na kho brāhmaṇa,||
Tathāgatā evaṁ pucchitabbā:|| ||

'Sutam me taṁ bho Gotama:|| ||

"Aggissa ādānaṁ yūpassa ussāpanaṁ||
maha-p-phalaṁ hoti mahā-nisaṁsan" ti.|| ||

Evañ ca kho brāhmaṇa,||
Tathāgatā pucchitabbā:|| ||

'Ahaṁ hi bhante,||
aggiṁ ādātu-kāmo,||
yūpaṁ ussāpetukāmo;
ovadatu maṁ bhante Bhagavā,||
anusāsatu maṁ bante Bhagavā,||
yaṁ mama assa dīgha-rattaṁ hitāya sukhāyā'" ti.|| ||

§

3. Atha kho Uggatasarīro brāhmaṇo Bhagavantaṁ etad avoca:|| ||

"Ahaṁ hi bho Gotama,||
aggiṁ ādātu-kāmo,||
yūpaṁ ussāpetukāmo;||
ovadatu maṁ bhavaṁ Gotamo,||
anusāsatu maṁ bhavaṁ Gotamo,||
yaṁ mama assa dīgha-rattaṁ hitāya sukhāyā" ti.|| ||

■

"Aggiṁ brāhmaṇa,||
ādento yūpaṁ ussāpento pubb'eva yaññā tīṇī Satthāni ussāpeti akusalāni dukkh'udrayānī dukkha-vipākānī.|| ||

Katamāni tīṇī?|| ||

4. Kāya-satthaṁ,||
vacī-satthaṁ,||
mano-satthaṁ.|| ||

Aggiṁ brāhmaṇa,||
ādento yūpaṁ ussāpento pubb'eva yaññā evaṁ cittaṁ uppādeti:|| ||

'Ettakā usabhā haññantu yaññ'atthāya,||
ettakā vacchatarā haññantu yaññ'atthāya,||
ettakā vacchatariyo haññantu yaññ'atthāya,||
ettakā ajā haññantu yaññ'atthāya,||
ettakā urabbhā haññantu yaññ'atthāyā' ti.|| ||

So 'puññaṁ karomī' ti||
apuññaṁ karoti;||
'kusalaṁ karomī' ti||
akusalaṁ karoti;||
'sugatiyā Maggaṁ pariyesāmī' ti||
duggatiyā Maggaṁ pariyesati.|| ||

■

Aggīṁ brāhmaṇa,||
ādento yūpaṁ [43] ussāpento pubb'eva yaññā idaṁ paṭhamaṁ mano-satthaṁ ussāpeti akusalaṁ dukkh'udrayaṁ dukkha-vipākaṁ.|| ||

5. Puna ca paraṁ brāhmaṇa,||
aggiṁ ādento yūpaṁ ussāpento pubb'eva yaññā evaṁ vācaṁ bhāsati:|| ||

'Ettakā usabhā haññantu yaññ'atthāya,||
ettakā vacchatarā haññantu yaññ'atthāya,||
ettakā vacchatariyo haññantu yaññ'atthāya,||
ettakā ajā haññantu yaññ'atthāya,||
ettakā urabbhā haññantu yaññ'atthāyā' ti.|| ||

So 'puññaṁ karomī' ti||
apuññaṁ karoti;||
'kusalaṁ karomī' ti||
akusalaṁ karoti;||
'sugatiyā Maggaṁ pariyesāmī' ti||
duggatiyā Maggaṁ pariyesati.|| ||

Aggiṁ brāhmaṇa,||
ādento yūpaṁ ussāpento pubb'eva yaññā idaṁ dutiyaṁ vacī-satthaṁ ussāpeti akusalaṁ dukkh'udrayaṁ dukkha-vipākaṁ.|| ||

■

6. Puna ca paraṁ brāhmaṇa,||
aggiṁ ādento yūpaṁ ussānto pubb'eva yaññā sayaṁ paṭhamaṁ samārambhati||
'usabhe haññantu yaññ'atthāya';||
sayaṁ paṭhamaṁ samārambhati
'vacchatare hantuṁ yaññ'atthāya';||
sayaṁ paṭhamaṁ samārambhati||
'vacchatarī hantuṁ yaññ'atthāya';||
sayaṁ paṭhamaṁ samārambhati||
'vacchatarī bhantuṁ yaññ'atthāya';||
sayaṁ paṭhamaṁ samārambhati||
'aje hantuṁ yaññ'atthāya';||
sayaṁ paṭhama samārambhati||
'urabbhe hantuṁ yaññ'atthāyā' ti.|| ||

So 'puññaṁ karomī' ti||
apuññaṁ karoti;||
'kusalaṁ karomī' ti||
akusalaṁ karoti;||
'sugatiyā Maggaṁ pariyesāmī' ti||
duggatiyā Maggaṁ pariyesati.|| ||

Aggiṁ brāhmaṇa,||
ādento yūpaṁ ussāpento pubb'eva yaññā idaṁ tatiyaṁ kāya-satthaṁ ussāpeti akusalaṁ dukkh'udrayaṁ dukkha-vipākaṁ.|| ||

Aggiṁ brāhmaṇa,||
ādento yūpaṁ ussāpento pubb'eva yaññā imāni tīṇi Satthāni ussāpeti akusalāni dukkh'udrayāni dukkha-vipākāni.|| ||

§

7. Tayo'me brāhmaṇa,||
aggi pahātabbā parivajjetabbā na sevitabbā.|| ||

Katame tayo?|| ||

[44] 8. Rāg'aggi,||
dos'aggi,||
moh'aggi.|| ||

Kasmā c'āyaṁ brāhmaṇa,||
rāg'aggī pahātabbo parivajjetabbo,||
na sevitabbo?| ||

9. Ratto kho brāhmaṇa,||
rāgena abhibhūto pariyādinna-citto||
kāyena du-c-caritaṁ carati,||
vācāya du-c-caritaṁ carati,||
manasā du-c-caritaṁ carati.|| ||

So kāyena du-c-caritaṁ caritvā||
vācāya du-c-caritaṁ caritvā||
manasā du-c-caritaṁ caritvā||
kāyassa bhedā param maraṇā||
apāyaṁ duggatiṁ vinipātaṁ Nirayaṁ uppajjati.|| ||

Tasmāyaṁ rāg'aggi pahātabbo parivajjetabbo,||
na sevitabbo.|| ||

■

Kasmā c'āyaṁ brāhmaṇa,||
dos'aggi pahātabbo parivajjetabbo,||
na sevitabbo?|| ||

10. Dussato kho brāhmaṇa,||
dosena abhībhūto pariyādinna-citto||
kāyena du-c-caritaṁ carati,||
vācāya du-c-caritaṁ carati,||
manasā du-c-caritaṁ carati.|| ||

So kāyena du-c-caritaṁ caritvā||
vācāya du-c-caritaṁ caritvā||
manasā du-c-caritaṁ caritvā||
kāyassa bhedā param maraṇā||
apāyaṁ duggatiṁ vinipātaṁ Nirayaṁ uppajjati.|| ||

Tasmāyaṁ dos'aggi pahātabbo parivajjetabbo,||
na sevitabbo.|| ||

■

Kasmā c'āyaṁ brāhmaṇa,||
moh'aggi pahātabbo parivajjetabbo,||
na sevitabbo?|| ||

11. Mūḷho kho brāhmaṇa,||
mohena abhībhūto pariyādinna-citto||
kāyena du-c-caritaṁ carati,||
vācāya du-c-caritaṁ carati,||
manasā du-c-caritaṁ carati.|| ||

So kāyena du-c-caritaṁ caritvā||
vācāya du-c-caritaṁ caritvā||
manasā du-c-caritaṁ caritvā||
kāyassa bhedā param maraṇā||
apāyaṁ duggatiṁ vinipātaṁ Nirayaṁ uppajjati.|| ||

Tasmāyaṁ moh'aggi pahātabbo parivajjetabbo,
na sevitabbo.|| ||

Ime kho brāhmaṇa, tayo aggī pahātabbā parivajjetabbā,||
na sevitabbā.|| ||

§

12. Tayo kho'me brāhmaṇa, aggi sakkatvā garukatvā mānetvā pūjtvā sammā sukhaṁ parihātabbā.|| ||

Katame tayo?|| ||

[45] 13. Āhuneyy'aggi,||
gahapat'aggi,||
dakkhiṇeyy'aggī.|| ||

Katamo ca brāhmaṇa āhuneyy'aggī?|| ||

14. Idha brāhmaṇa, yassa te honti||
'mātā' ti vā||
'pitā' ti vā.|| ||

Ayaṁ vuccati brāhmaṇa, āhuneyy'aggi.|| ||

Taṁ kissa hetu?|| ||

Ato'yaṁ brāhmaṇa,||
āhuto sambhuto.|| ||

Tasmāyaṁ āhuneyy'aggi sakkatvā garukatvā mānetvā pūchetvā sammā sukhaṁ parihātabbo.|| ||

■

Katamo ca brāhmaṇa, gahapat'aggi?|| ||

15. Idha brāhmaṇa, yassa te honti||
'puttā' ti vā||
'dārā' ti vā||
'dāsā' ti vā||
'pessā' ti vā||
'kamramakarā' ti vā.|| ||

Ayaṁ vuccati brāhmaṇa, gahapat'aggi.|| ||

Tasmāyaṁ gahapat'aggi sakkatvā garukatvā manetvā pūchetvā sammā sukhaṁ parihātabbo.|| ||

■

Katamo ca brāhmaṇa, dakkhiṇeyy'aggi?|| ||

16. Idha brāhmaṇa,||
ye te samaṇa-brāhmaṇā mada-p-pamādā paṭiviratā khanti-soracce niviṭṭhā ekam attāṇaṁ damenti,||
ekam attāṇaṁ samenti,||
ekam attāṇaṁ parinibbāpenti.|| ||

Ayaṁ vuccati brāhmaṇa, dakkhiṇeyy'aggi.|| ||

Tasmāyaṁ dakkhiṇeyy'aggi sakkatvā garukatvā mānetvā pūchetvā sammā sukhaṁ parivātabbo.|| ||

Ime kho brāhmaṇa, tayo aggi sakkatvā garukatvā mānetvā pūchetvā sammā sukhaṁ parihātabbā.|| ||

Ayaṁ kho pana brāhmaṇa,||
kaṭṭh'aggi kālena kālaṁ ujjaletabbo,||
kālena kālaṁ ajjhapekkhitabbo,||
kālena kālaṁ nibbāpetabbo,||
kālena kālaṁ nikkhipitabbo" ti.|| ||

§

17. Evaṁ vutte Uggatasarīro brāhmaṇo Bhagavantaṁ etad avoca:|| ||

"Abhikkantaṁ bho Gotama,||
abhikkantaṁ bho Gotama,||
upāsakaṁ maṁ bhavaṁ Gotamo dhāretu,||
ajja-t-agge [46] pāṇupetaṁ saraṇaṁ gataṁ.|| ||

Es'āhaṁ bho Gotama,||
pañca usabha-satāni muñcāmi jīvitaṁ demi,||
pañca vacchatara-satāni muñvāmi jīvitaṁ demi,||
pañca vacchatarī-satāni muñvāmi jīvitaṁ demi,||
pañca aja-satāni muñvāmi jīvitaṁ demi,||
pañca urabbha-satāni muñvāmi jīvitaṁ demi,||
haritāni c'eva tīṇāni khādantu,||
sītāni ca pānīyāni pivantu,||
sīto ca n'esaṁ vāto upavāyatū" ti.|| ||

Contact:
Copyright Statement