[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
5. Mahā-Vagga
56. Sacca Saṁyutta
4. Siṁsapā Vagga

#### Sutta 37

# Paṭhama Suriy'Upamā Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[442]

[1][pts][bodh] Evam me sutaṁ:|| ||

Ekaṁ samayam Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Suriyassa bhikkhave, udayato||
etaṁ pubbaṇ-gamaṁ||
etaṁ pubba-nimittaṁ||
yad idaṁ aruṇaggaṁ.|| ||

Evam eva kho bhikkhave, bhikkhuno catunnaṁ ariya-saccānaṁ yathā-bhūtaṁ abhisamayāya||
etaṁ pubbaṇ-gamaṁ||
etaṁ pubba-nimittaṁ||
yad idaṁ sammā-diṭṭhi.|| ||

Sammā-diṭṭhi-kass'etaṁ bhikkhave, bhikkhuno pāṭikaṅkhaṁ||
'idaṁ dukkhan' ti yathā-bhūtaṁ pajānissati||
'ayaṁ dukkha-samudayo' ti yathā-bhūtaṁ pajānissati||
'ayaṁ dukkha-nirodho' ti yathā-bhūtaṁ pajānissati||
'ayaṁ dukkha-nirodha-gāminī paṭipadā' ti yathā-bhūtaṁ pajānissati.|| ||

Tasmātiha bhikkhave,||
'idaṁ dukkhan' ti yogo karaṇīyo,||
'ayaṁ dukkha-samudayo' ti yogo karaṇīyo,||
'ayaṁ dukkha-nirodho' ti yogo karaṇīyo,||
'ayaṁ dukkha-nirodha-gāminī paṭipadā' ti yogo karaṇīyo" ti.|| ||

Contact:
Copyright Statement