[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
5. Mahā-Vagga
55. Sot'Āpatti Saṁyutta
3. Saraṇāni (or Sarakāni) Vagga

#### Sutta 28

# Duvera or Tatiya Anāthapiṇḍika Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[387]

[1][pts][olds] Evam me sutaṁ:

Ekaṁ samayam Bhagavā Sāvatthiyaṁ viharati Jetavane Anāthapiṇḍikassa ārāme.|| ||

2. Atha kho Anāthapiṇḍiko gahapati yena Bhagavā ten'upasaṅkami.|| ||

Upasaṅkamitvā Bhagavantaṁ abhivādetvā eka-m-antaṁ nisīdi.|| ||

Eka-m-antaṁ nisinnaṁ kho Anāthapiṇḍikaṁ gahapatiṁ Bhagavā etad avoca:|| ||

"Yato kho gahapati ariya-sāvakassa pañca bhayāni verāni vūpasantāni ca honti,||
catūhi ca sotipattiyaṅgehi samannāgato hoti,||
ariyo c'assa ñāyo paññāya su-diṭṭho hoti suppaṭi-viddho||
so ākaṅkha-māno attanā va attāṇaṁ vyākareyya:|| ||

'Khīṇa-Nirayo'mhi||
khīṇa-tiracchāna-yoniyo||
khīṇa-petti-visayo||
khīṇā-pāyaduggativinipāto,||
Sotāpanno'ham asmi||
avinipāta-dhammo||
niyato||
sambodhi-parāyaṇo'.|| ||

§

Katamāni pañca bhayāni verāni vūpasantāni honti?|| ||

Yaṁ gahapati, pāṇātipātī pāṇātipāta-paccayā diṭṭha-dhammikam pi bhayaṁ veraṁ pasavati,||
samparāyikam pi [388] bhayaṁ veraṁ pasavati,||
ceta-sikam pi dukkhaṁ domanassaṁ paṭisaṁvediyati,||
pāṇātipātā paṭiviratassa evan taṁ bhayaṁ veraṁ vūpasannaṁ hoti.|| ||

■

Yaṁ gahapati, adinn'ādāyī||
adinn'ādāna-paccayā diṭṭha-dhammikam pi bhayaṁ veraṁ pasavati,||
samparāyikam pi bhayaṁ veraṁ pasavati,||
ceta-sikam pi dukkhaṁ domanassaṁ paṭisaṁvediyati,||
adinn'ādānā paṭiviratassa etaṁ bhayaṁ veraṁ vūpasannaṁ hoti.|| ||

■

Yaṁ gahapati, kāmesu micchā-cārī||
kāmesu micchā-cārapaccayā diṭṭha-dhammikam pi bhayaṁ veraṁ pasavati,||
samparāyikam pi bhayaṁ veraṁ pasavati,||
ceta-sikam pi dukkhaṁ domanassaṁ paṭisaṁvediyati,||
kāmesu micchā-cārā paṭiviratassa etaṁ bhayaṁ veraṁ vūpasannaṁ hoti.|| ||

■

Yaṁ gahapati, musā-vādī||
musā-vāda-paccayā diṭṭha-dhammikam pi bhayaṁ veraṁ pasavati,||
samparāyikam pi bhayaṁ veraṁ pasavati,||
ceta-sikam pi dukkhaṁ domanassaṁ paṭisaṁvediyati,||
musā-vādā paṭiviratassa etaṁ bhayaṁ veraṁ vūpasannaṁ hoti.|| ||

■

Yaṁ gahapati, surā-mera-yamajja-pamā-daṭṭhāyi||
surā-mera-yamajja-pamā-daṭṭhāna-paccayā diṭṭha-dhammikam pi bhayaṁ veraṁ pasavati,||
samparāyikam pi bhayaṁ veraṁ pasavati,||
ceta-sikam pi dukkhaṁ domanassaṁ paṭisaṁvediyati,||
surā-mera-yamajja-pamā-daṭṭhānā paṭiviratassa evan taṁ bhayaṁ veraṁ vūpasannaṁ hoti.|| ||

Imāni pañca bhayāni verāni vūpasantāni honti.|| ||

§

Katamehi catūhi sot'āpattiyaṅgehi samannāgato hoti?|| ||

Idha gahapati, ariya-sāvako Buddhe avecca pasādena samannāgato hoti:|| ||

'Iti pi so Bhagavā||
arahaṁ||
Sammā Sambuddho||
vijjā-caraṇa-sampanno||
Sugato||
loka-vidu||
anuttaro purisa-damma-sārathī||
Satthā deva-manussānaṁ||
Buddho||
Bhagavā' ti.|| ||

■

Dhamme avecca pasādena samannāgato hoti:|| ||

'Svākkhāto Bhagavatā dhammo||
sandiṭṭhiko||
akāliko||
ehi passiko||
opanayiko||
paccattaṁ veditabbo viññūhī' ti.|| ||

■

Saṅghe avecca pasādena samannāgato hoti:|| ||

'Su-paṭipanno Bhagavato sāvaka-saṅgho,||
uju-paṭipanno Bhagavato sāvaka-saṅgho,||
ñāya-paṭipanno Bhagavato sāvaka-saṅgho,||
sāmīci-paṭipanno Bhagavato sāvaka-saṅgho,||
yad idaṁ cattāri purisa-yugāni||
aṭṭhapurisa-puggalā,||
esa Bhagavato sāvaka-saṅgho.|| ||

Āhuneyyo||
pāhuneyyo||
dakkhiṇeyyo||
añjali-karaṇīyo||
anuttaraṁ puññakettaṁ lokassā' ti.|| ||

■

Ariya-kantehi sīlehi samannāgato hoti:|| ||

Akhaṇḍehi||
acchiddehi||
asabalehi||
akammāsehi||
bhujissehi||
viññ'uppasatthehi||
aparām-aṭṭhehi||
samādhi-saṁvaṭṭa-nikehi.|| ||

Imehi catūhi sot'āpattiyaṅgehi samannāgato hoti.|| ||

§

6. Katamo c'assa ariyo ñāyo paññāya su-diṭṭho hoti suppaṭi-viddho?|| ||

Idha gahapati, ariya-sāvako paṭicca-samuppādaṁ yeva sādhukaṁ yoniso mana-sikaroti:|| ||

"Iti imasmiṁ sati idaṁ hoti,||
imassuppādā idaṁ uppajjati,|| ||

iti imasmiṁ asati idaṁ na hoti,||
imassa nirodhā idaṁ nirujjhati.|| ||

Yad idaṁ:|| ||

Avijjā-paccayā saṅkhārā,||
saṅkhāra-paccayā viññāṇaṁ,||
viññāṇa-paccayā nāma-rūpaṁ||
nāma-rūpa-paccayā saḷāyatanaṁ,||
saḷāyatana-paccayā phasso,||
phassa-paccayā vedanā,||
vedanā paccayā taṇhā,||
taṇhā paccayā upādānaṁ,||
upādāna-paccayā bhavo,||
bhava-paccayā jāti,||
jāti-paccayā jarā-maraṇaṁ||
soka parideva||
dukkha-domanass'upāyāsā||
sambhavanti.|| ||

Evam etassa kevalassa dukkha-k-khandhassa samudayo hoti.|| ||

Avijjāya tv'eva asesa-virāga-nirodhā saṅkhāra-nirodho,||
saṅkhāra-nirodhā viññāṇa-nirodho||
viññāṇa-nirodhā nāma-rūpa-nirodhā,||
nimarūpa-nirodhā saḷāyatana-nirodhā,||
saḷāyatana-nirodhā phassa-nirodhā,||
phassa-nirodhā vedanā-nirodho,||
vedanā-nirodhā taṇhā-nirodho,||
taṇhā-nirodhā upādāna-nirodho,||
upādāna-nirodhā bhava-nirodho,||
bhava-nirodhā jāti-nirodho,||
jāti-nirodhā jarā-maraṇaṁ soka-parideva dukkha-domanass'upāyāsā nirujjhanti.|| ||

Evam etassa kevalassa dukkha-k-khandhassa nirodho hotī" ti.|| ||

[389] Ayam assa ariyo ñāyo paññāya su-diṭṭho hoti suppaṭi-viddho.|| ||

Yato kho gahapati, ariya-sāvakassa imāni pañca bhayāni verāni vūpasantāni honti,||
imehi catūhi sotipattiyaṅgehi samannāgato hoti||
ayam cassa ariyo ñāyo paññāya su-diṭṭho hoti suppaṭi-viddho||
so ākaṅkha-māno attanā va attāṇaṁ vyākareyya:|| ||

'Khīṇa-Nirayo mhi||
khīṇa-tiracchāna-yoniyo||
khīṇa-petti-visayo||
khīṇā-pāyaduggativinipāto,||
Sotāpanno'ham asmi||
avinipāta-dhammo||
niyato||
sambodhi-parāyaṇo' ti" ti.|| ||

Contact:
Copyright Statement