[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
4. Saḷāyatana Vagga
35. Saḷāyatana Saṁyutta
§ III: Paññāsaka Tatiya
5. Nava-Purāṇa Vagga

#### Sutta 152

# 'Atthi Nu Kho Pariyāyo?' Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[138]

[1][pts][bodh][olds] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati Jetavane Anāthapiṇḍikassa ārāme.|| ||

2. Tatra kho Bhagavā bhikkhū āmantesi|| ||

"Bhikkhavo" ti.|| ||

"Bhadante" ti||
te bhikkhū Bhagavato paccassosuṁ.|| ||

3. Bhagavā etad avoca:|| ||

"Atthi nū kho bhikkhave, pariyāyo||
yaṁ pariyāyaṁ āgamma bhikkhu||
aññatr'eva saddhāya||
aññatra ruciyā||
aññatra-anussavā||
aññatra-ākāra-parivitakkā||
aññatra diṭṭhi- [139] nijjhānakkhantiyā||
aññaṁ vyākareyya:|| ||

'Khīṇā jāti,||
vusitaṁ Brahma-cariyaṁ,||
kataṁ karaṇīyaṁ||
nāparaṁ itthattāyā' ti pajānāmī" ti?|| ||

"Bhagava-mamūlakā no bhante,||
dhammā Bhagavannettikā Bhagavamapaṭisaraṇā.|| ||

Sādhu vata bhante, Bhagavantaṁ yeva paṭibhātu etassa bhāsitassa attho,||
Bhagavato sutvā bhikkhū dhārassantī" ti.|| ||

"Tena hi bhikkhave suṇātha,||
sādhukaṁ manasi-karotha,||
bhāsissāmī" ti.|| ||

"'Evaṁ bhante'... + Bhagavā etad avoca'. When given in full is broken into two sentences: "Even so ... + B. said to them:"; but might it not be better translated as "Even so, bhante,' and the bhikkhus having so responded, the Bhagava said to them:'

— p.p.

"Evaṁ bhante" ti kho te bhikkhū Bhagavato paccassosuṁ.|| ||

Bhagavā etad avoca:|| ||

"Atthi bhikkhave, pariyāyo||
yaṁ pariyāyaṁ āgamma bhikkhu||
aññatr'eva saddhāya||
aññatra ruciyā||
aññatra anussavā||
aññatra ākāra-parivitakkā||
aññatra diṭṭhi-nijjhānakkhantiyā||
aññaṁ vyākareyya:|| ||

'Khīṇā jāti,||
vusitaṁ Brahma-cariyaṁ,||
kataṁ karaṇīyaṁ||
nāparaṁ itthattāyā' ti pajānāmī" ti.|| ||

Katamo ca bhikkhave, pariyāyo||
yaṁ pariyāyaṁ āgamma bhikkhū||
aññatr'eva saddhāya||
aññatra ruciyā||
aññatra anussavā||
aññatra ākāra-parivitakkā||
aññatra diṭṭhi-nijjhānakkhantiyā||
aññaṁ vyākareyya:|| ||

'Khīṇā jāti,||
vusitaṁ Brahma-cariyaṁ,||
kataṁ karaṇīyaṁ||
nāparaṁ itthattāyā' ti pajānāmī?|| ||

Idha bhikkhave, bhikkhu cakkhunā rūpaṁ disvā||
santaṁ vā ajjhattaṁ rāga-dosa-mohaṁ:|| ||

'Atthi me ajjhattaṁ rāga-dosa-moho' ti pajānāti|| ||

Asantaṁ vā ajjhattaṁ rāga-dosa-mohaṁ:|| ||

'N'atthi me ajjhattaṁ rāga-dosa-moho' ti pajānāti.|| ||

Yantaṁ bhikkhave, bhikkhu cakkhunā rūpaṁ disvā||
santaṁ vā ajjhattaṁ rāga-dosa-mohaṁ:|| ||

'Atthi me ajjhattaṁ rāga-dosa-moho' ti pajānāti|| ||

Asantaṁ vā ajjhattaṁ rāga-dosa-mohaṁ:|| ||

'N'atthi me ajjhattaṁ rāga-dosa-moho' ti pajānāti;||
api nu me bhikkhave, dhammā saddhāya vā veditabbā||
ruciyā vā veditabbā,||
anussavena vā veditabbā,||
ākāra-parivitakke vā veditabbā,||
diṭṭhi-nijjhānakkhantiyā vā veditabbā" ti?|| ||

"No h'etaṁ bhante".|| ||

"Nanu me bhikkhave, dhammā paññāya disvā veditabbā" ti?|| ||

"Evam bhante".|| ||

"Ayaṁ kho bhikkhave, pariyāyo||
yaṁ pariyāyaṁ āgamma bhikkhū||
aññatr'eva saddhāya||
aññatra ruciyā||
aññatra anussavā||
aññatra ākāra-parivitakkā||
aññatra diṭṭhi-nijjhānakkhantiyā||
aññaṁ vyākareyya:|| ||

'Khīṇā jāti,||
vusitaṁ Brahma-cariyaṁ,||
kataṁ karaṇīyaṁ||
nāparaṁ itthattāyā' ti pajānāmī.|| ||

■

Puna ca param bhikkhave, bhikkhu sotena saddaṁ sutvā||
santaṁ vā ajjhattaṁ rāga-dosa-mohaṁ:|| ||

'Atthi me ajjhattaṁ rāga-dosa-moho' ti pajānāti|| ||

Asantaṁ vā ajjhattaṁ rāga-dosa-mohaṁ:|| ||

'N'atthi me ajjhattaṁ rāga-dosa-moho' ti pajānāti.|| ||

Yantaṁ bhikkhave, bhikkhu cakkhunā rūpaṁ disvā||
santaṁ vā ajjhattaṁ rāga-dosa-mohaṁ:|| ||

'Atthi me ajjhattaṁ rāga-dosa-moho' ti pajānāti|| ||

Asantaṁ vā ajjhattaṁ rāga-dosa-mohaṁ:|| ||

'N'atthi me ajjhattaṁ rāga-dosa-moho' ti pajānāti;||
api nu me bhikkhave, dhammā saddhāya vā veditabbā||
ruciyā vā veditabbā,||
anussavena vā veditabbā,||
ākāra-parivitakke vā veditabbā,||
diṭṭhi-nijjhānakkhantiyā vā veditabbā" ti?|| ||

"No h'etaṁ bhante".|| ||

"Nanu me bhikkhave, dhammā paññāya disvā veditabbā" ti?|| ||

"Evam bhante".|| ||

"Ayaṁ kho bhikkhave, pariyāyo||
yaṁ pariyāyaṁ āgamma bhikkhū||
aññatr'eva saddhāya||
aññatra ruciyā||
aññatra anussavā||
aññatra ākāra-parivitakkā||
aññatra diṭṭhi-nijjhānakkhantiyā||
aññaṁ vyākareyya:|| ||

'Khīṇā jāti,||
vusitaṁ Brahma-cariyaṁ,||
kataṁ karaṇīyaṁ||
nāparaṁ itthattāyā' ti pajānāmī.|| ||

■

Puna ca param bhikkhave, bhikkhu ghānena gandhaṁ ghāyitvā||
santaṁ vā ajjhattaṁ rāga-dosa-mohaṁ:|| ||

'Atthi me ajjhattaṁ rāga-dosa-moho' ti pajānāti|| ||

Asantaṁ vā ajjhattaṁ rāga-dosa-mohaṁ:|| ||

'N'atthi me ajjhattaṁ rāga-dosa-moho' ti pajānāti.|| ||

Yantaṁ bhikkhave, bhikkhu cakkhunā rūpaṁ disvā||
santaṁ vā ajjhattaṁ rāga-dosa-mohaṁ:|| ||

'Atthi me ajjhattaṁ rāga-dosa-moho' ti pajānāti|| ||

Asantaṁ vā ajjhattaṁ rāga-dosa-mohaṁ:|| ||

'N'atthi me ajjhattaṁ rāga-dosa-moho' ti pajānāti;||
api nu me bhikkhave, dhammā saddhāya vā veditabbā||
ruciyā vā veditabbā,||
anussavena vā veditabbā,||
ākāra-parivitakke vā veditabbā,||
diṭṭhi-nijjhānakkhantiyā vā veditabbā" ti?|| ||

"No h'etaṁ bhante".|| ||

"Nanu me bhikkhave, dhammā paññāya disvā veditabbā" ti?|| ||

"Evam bhante".|| ||

"Ayaṁ kho bhikkhave, pariyāyo||
yaṁ pariyāyaṁ āgamma bhikkhū||
aññatr'eva saddhāya||
aññatra ruciyā||
aññatra anussavā||
aññatra ākāra-parivitakkā||
aññatra diṭṭhi-nijjhānakkhantiyā||
aññaṁ vyākareyya:|| ||

'Khīṇā jāti,||
vusitaṁ Brahma-cariyaṁ,||
kataṁ karaṇīyaṁ||
nāparaṁ itthattāyā' ti pajānāmī.|| ||

■

Puna ca param bhikkhave, bhikkhu jivhāya rasaṁ sāyitvā||
santaṁ vā ajjhattaṁ rāga-dosa-mohaṁ:|| ||

'Atthi me ajjhattaṁ rāga-dosa-moho' ti pajānāti|| ||

Asantaṁ vā ajjhattaṁ rāga-dosa-mohaṁ:|| ||

'N'atthi me ajjhattaṁ rāga-dosa-moho' ti pajānāti.|| ||

Yantaṁ bhikkhave, bhikkhu cakkhunā rūpaṁ disvā||
santaṁ vā ajjhattaṁ rāga-dosa-mohaṁ:|| ||

'Atthi me ajjhattaṁ rāga-dosa-moho' ti pajānāti|| ||

Asantaṁ vā ajjhattaṁ rāga-dosa-mohaṁ:|| ||

'N'atthi me ajjhattaṁ rāga-dosa-moho' ti pajānāti;||
api nu me bhikkhave, dhammā saddhāya vā veditabbā||
ruciyā vā veditabbā,||
anussavena vā veditabbā,||
ākāra-parivitakke vā veditabbā,||
diṭṭhi-nijjhānakkhantiyā vā veditabbā" ti?|| ||

"No h'etaṁ bhante".|| ||

"Nanu me bhikkhave, dhammā paññāya disvā veditabbā" ti?|| ||

"Evam bhante".|| ||

"Ayaṁ kho bhikkhave, pariyāyo||
yaṁ pariyāyaṁ āgamma bhikkhū||
aññatr'eva saddhāya||
aññatra ruciyā||
aññatra anussavā||
aññatra ākāra-parivitakkā||
aññatra diṭṭhi-nijjhānakkhantiyā||
aññaṁ vyākareyya:|| ||

'Khīṇā jāti,||
vusitaṁ Brahma-cariyaṁ,||
kataṁ karaṇīyaṁ||
nāparaṁ itthattāyā' ti pajānāmī.|| ||

■

Puna ca param bhikkhave, bhikkhu kāyena phoṭṭhabbaṁ phusitvā||
santaṁ vā ajjhattaṁ rāga-dosa-mohaṁ:|| ||

'Atthi me ajjhattaṁ rāga-dosa-moho' ti pajānāti|| ||

Asantaṁ vā ajjhattaṁ rāga-dosa-mohaṁ:|| ||

'N'atthi me ajjhattaṁ rāga-dosa-moho' ti pajānāti.|| ||

Yantaṁ bhikkhave, bhikkhu cakkhunā rūpaṁ disvā||
santaṁ vā ajjhattaṁ rāga-dosa-mohaṁ:|| ||

'Atthi me ajjhattaṁ rāga-dosa-moho' ti pajānāti|| ||

Asantaṁ vā ajjhattaṁ rāga-dosa-mohaṁ:|| ||

'N'atthi me ajjhattaṁ rāga-dosa-moho' ti pajānāti;||
api nu me bhikkhave, dhammā saddhāya vā veditabbā||
ruciyā vā veditabbā,||
anussavena vā veditabbā,||
ākāra-parivitakke vā veditabbā,||
diṭṭhi-nijjhānakkhantiyā vā veditabbā" ti?|| ||

"No h'etaṁ bhante".|| ||

"Nanu me bhikkhave, dhammā paññāya disvā veditabbā" ti?|| ||

"Evam bhante".|| ||

"Ayaṁ kho bhikkhave, pariyāyo||
yaṁ pariyāyaṁ āgamma bhikkhū||
aññatr'eva saddhāya||
aññatra ruciyā||
aññatra anussavā||
aññatra ākāra-parivitakkā||
aññatra diṭṭhi-nijjhānakkhantiyā||
aññaṁ vyākareyya:|| ||

'Khīṇā jāti,||
vusitaṁ Brahma-cariyaṁ,||
kataṁ karaṇīyaṁ||
nāparaṁ itthattāyā' ti pajānāmī.|| ||

■

[140] Puna ca param bhikkhave, bhikkhu manasā dhammaṁ viññāya||
santaṁ vā ajjhattaṁ rāga-dosa-mohaṁ:|| ||

'Atthi me ajjhattaṁ rāga-dosa-moho' ti pajānāti|| ||

Asantaṁ vā ajjhattaṁ rāga-dosa-mohaṁ:|| ||

'N'atthi me ajjhattaṁ rāga-dosa-moho' ti pajānāti.|| ||

Yantaṁ bhikkhave, bhikkhu cakkhunā rūpaṁ disvā||
santaṁ vā ajjhattaṁ rāga-dosa-mohaṁ:|| ||

'Atthi me ajjhattaṁ rāga-dosa-moho' ti pajānāti|| ||

Asantaṁ vā ajjhattaṁ rāga-dosa-mohaṁ:|| ||

'N'atthi me ajjhattaṁ rāga-dosa-moho' ti pajānāti;||
api nu me bhikkhave, dhammā saddhāya vā veditabbā||
ruciyā vā veditabbā,||
anussavena vā veditabbā,||
ākāra-parivitakke vā veditabbā,||
diṭṭhi-nijjhānakkhantiyā vā veditabbā" ti?|| ||

"No h'etaṁ bhante".|| ||

"Nanu me bhikkhave, dhammā paññāya disvā veditabbā" ti?|| ||

"Evam bhante".|| ||

"Ayaṁ kho bhikkhave, pariyāyo||
yaṁ pariyāyaṁ āgamma bhikkhū||
aññatr'eva saddhāya||
aññatra ruciyā||
aññatra anussavā||
aññatra ākāra-parivitakkā||
aññatra diṭṭhi-nijjhānakkhantiyā||
aññaṁ vyākareyya:|| ||

'Khīṇā jāti,||
vusitaṁ Brahma-cariyaṁ,||
kataṁ karaṇīyaṁ||
nāparaṁ itthattāyā' ti pajānāmī" ti.|| ||

Contact:
Copyright Statement