[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
3. Khandha Vagga
22. Khandha Saṁyutta
6. Upāya Vagga

#### Sutta 56

# Upādāna Parivatta Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[58]

[1][pts][than][bodh][olds] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkh Bhagavato paccassosuṁ|| ||

Bhagavā etad avoca:|| ||

"Pañc'ime bhikkhave, upādāna-k-khandhā.|| ||

Katame pañca?|| ||

Seyyath'īdaṁ:||
rūp'ūpādāna-k-khandho,||
[59] vedan'ūpādā-k-khandho,||
saññ'ūpādāna-k-khandho,||
saṅkhār'ūpādāna-k-khandho,||
viññāṇ'ūpādāna-k-khandho.|| ||

■

Yāva kīvañc'āhaṁ, bhikkhave,||
ime pañc'upādāna-k-khandhe||
catu-parivattaṁ||
yathā-bhūtaṁ nābbhaññāsiṁ,||
n'eva tāvāhaṁ, bhikkhave,||
sa-devake loke||
sa-Mārake||
sa-brahmake||
sa-s-samaṇa-brāhmaṇiyā||
pajāya sa-deva-manussāya anuttaraṁ||
sammā-sambodhiṁ||
abhisambuddhoti paccaññāsiṁ.|| ||

Yato ca khohaṁ bhikkhave,||
ime pañc'upādāna-k-khandhe catu-parivattaṁ||
yathā-bhūtaṁ abbhaññāsiṁ,||
ath'āhaṁ bhikkhave, sa-devake loke||
sa-Mārake sa-brahmake||
sa-s-samaṇa-brāhmaṇīyā||
pajāya sadeva-manussāya anuttaraṁ||
sammā-sambodhiṁ abhisambuddhoti paccaññāsiṁ.|| ||

■

Kathaṁ catu-parivattaṁ?|| ||

Rūpaṁ abbhaññāsiṁ,||
rūpa-samudayaṁ abbhaññāsiṁ,||
rūpa-nirodhaṁ abbhaññāsiṁ,||
rūpa-nirodha-gāminiṁ paṭipadaṁ abbhaññāsiṁ;|| ||

vedanaṁ abbhaññāsiṁ,||
vedanā-samudayaṁ abbhaññāsiṁ,||
vedanā-nirodhaṁ abbhaññāsiṁ,||
vedanā-nirodha-gāminiṁ paṭipadaṁ abbhaññāsiṁ;|| ||

saññaṁ abbhaññāsiṁ,||
saññā-samudayaṁ abbhaññāsiṁ,||
saññā-nirodhaṁ abbhaññāsiṁ,||
saññā-nirodha-gāminiṁ paṭipadaṁ abbhaññāsiṁ;|| ||

saṅkhāre abbhaññāsiṁ,||
saṅkhāra-samudayaṁ abbhaññāsiṁ,||
saṅkhāra-nirodhaṁ abbhaññāsiṁ,||
saṅkhāra-nirodha-gāminiṁ paṭipadaṁ abbhaññāsiṁ;|| ||

viññāṇaṁ abbhaññāsiṁ,||
viññāṇa-samudayaṁ abbhaññāsiṁ,||
viññāṇa-nirodhaṁ abbhaññāsiṁ,||
viññāṇa-nirodha-gāminiṁ paṭipadaṁ abbhaññāsiṁ.|| ||

§

Katamañ ca bhikkhave, rūpaṁ?|| ||

Cattaro ca mahā-bhūtā,||
catunnañ ca mahā-bhūtānaṁ upādāya rūpaṁ.|| ||

Idaṁ vuccati bhikkhave, rūpaṁ.|| ||

Āhāra-samudayā rūpa-samudayo,||
āhāra-nirodhā rūpa-nirodho.|| ||

Ayam eva Ariyo Aṭṭhaṅgiko Maggo rūpa-nirodha-gāminī paṭipadā||
seyyath'īdaṁ:|| ||

sammā-diṭṭhi||
sammā-saṅkappo||
sammā-vācā||
sammā-kammanto||
sammā-ājivo||
sammā-vāyāmo||
sammā-sati||
sammā-samādhi.|| ||

Ye hi keci, bhikkhave, samaṇā vā brāhmaṇā vā||
evaṁ rūpaṁ abhiññāya||
evaṁ rūpa-samudayaṁ abhiññāya||
evaṁ rūpa-nirodhaṁ abhiññāya||
evaṁ rūpa-nirodha-gāminiṁ paṭipadaṁ abhiññāya||
rūpassa nibbidāya||
virāgāya nirodhāya paṭipannā,||
te su-paṭipannā,||
ye su-paṭipannā||
te imasmiṁ Dhamma-Vinaye gādhanti.|| ||

Ye ca kho keci bhikkhave, samaṇā vā brāhmaṇā vā||
evaṁ rūpaṁ abhiññāya||
evaṁ rūpa-samudayaṁ abhiññāya||
evaṁ rūpa-nirodhaṁ abhiññāya||
evaṁ rūpa-nirodha-gāminiṁ paṭipadaṁ abhiññāya||
rūpassa nibbidā||
virāgā nirodhā anupādā vimuttā,||
te suvimuttā,||
ye suvimuttā te kevalino,||
ye kevalino,||
vaṭṭaṁ tesaṁ n'atthi paññā-panāya.|| ||

■

Katamā ca bhikkhave, vedanā?|| ||

Chayime ca bhikkhave, [60] vedanā-kāyā:||
cakkhu-samphassajā vedanā,||
sota-samphassajā vedanā,||
ghāna-samphassajā vedanā,||
jivhā-samphassajā vedanā,||
kāya-samphassajā vedanā,||
mano-samphassajā vedanā.|| ||

Ayaṁ vuccati bhikkhave, vedanā.|| ||

Phassa-samudayā vedanā-samudayo,||
phassa-nirodhā vedanā-nirodho.|| ||

Ayam eva Ariyo Aṭṭhaṅgiko Maggo vedanā-nirodha-gāmīni paṭipadā||
seyyath'īdaṁ:|| ||

sammā-diṭṭhi||
sammā-saṅkappo||
sammā-vācā||
sammā-kammanto||
sammā-ājivo||
sammā-vāyāmo||
sammā-sati||
sammā-samādhi.|| ||

Ye hi keci, bhikkhave, samaṇā vā brāhmaṇā vā||
evaṁ vedanaṁ abhiññāya||
evaṁ vedanā-samudayaṁ abhiññāya||
evaṁ vedanā-nirodhaṁ abhiññāya||
evaṁ vedanā-nirodha-gāminiṁ paṭipadaṁ abhiññāya||
vedanāya nibbidāya||
virāgāya nirodhāya paṭipannā,||
te su-paṭipannā||
ye su-paṭipannā,||
te imasmiṁ Dhamma-Vinaye gādhanti.|| ||

Ye ca kho keci bhikkhave, samaṇā vā brāhmaṇā vā||
evaṁ vedanaṁ abhiññāya||
evaṁ vedanā-samudayaṁ abhiññāya||
evaṁ vedanā-nirodhaṁ abhiññāya||
evaṁ vedanā-nirodha-gāminiṁ paṭipadaṁ abhiññāya||
vedanāya nibbidā||
virāgā nirodhā anupādā vimuttā,||
te suvimuttā,||
ye suvimuttā,||
te kevalino,||
ye kevalino,||
vaṭṭaṁ tesaṁ n'atthi paññā-panāya.|| ||

■

Katamā ca bhikkhave, saññā?|| ||

Chayime bhikkhave, saññā-kāyā||
rūpa-saññā||
sadda-saññā||
gandha-saññā||
rasa-saññā||
phoṭṭhabba-saññā||
dhamma-saññā.|| ||

Ayaṁ vuccati bhikkhave, saññā.|| ||

Phassa-samudayā saññā-samudayo,||
phassa-nirodhā saññā-nirodho.|| ||

Ayam eva Ariyo Aṭṭhaṅgiko Maggo saññā-nirodha-gāminī-paṭipadā||
seyyath'īdaṁ:|| ||

sammā-diṭṭhi||
sammā-saṅkappo||
sammā-vācā||
sammā-kammanto||
sammā-ājivo||
sammā-vāyāmo||
sammā-sati||
sammā-samādhi.|| ||

Ye hi keci, bhikkhave, samaṇā vā brāhmaṇā vā||
evaṁ saññaṁ abhiññāya||
evaṁ saññā-samudayaṁ abhiññāya||
evaṁ saññā-nirodhaṁ abhiññāya||
evaṁ saññā-nirodha-gāminiṁ paṭipadaṁ||
abhiññāya saññāya||
nibbidā virāgā||
nirodhā anupādā vimuttā,||
te suvimuttā,||
ye suvimuttā,||
te kevalino,||
ye kevalino,||
vaṭṭaṁ tesaṁ n'atthi paññā-panāya.|| ||

■

Katame ca bhikkhave, saṅkhārā?|| ||

Chayime bhikkhave, cetanākāyā:||
rūpa-sañcetanā||
sadda-sañcetanā||
gandha-sañcetanā||
rasa-sañcetanā||
phoṭṭhabba-sañcetanā||
dhamma-sañcetanā.|| ||

Ime vuccanti bhikkhave, saṅkhārā.|| ||

Phassa-samudayā saṅkhāra-samudayo,||
phassa-nirodhā saṅkhāra-nirodho,||
ayam eva Ariyo Aṭṭhaṅgiko Maggo saṅkhāra-nirodha-gāminī paṭipadā||
seyyath'īdaṁ:|| ||

sammā-diṭṭhi||
sammā-saṅkappo||
sammā-vācā||
sammā-kammanto||
sammā-ājivo||
sammā-vāyāmo||
sammā-sati||
sammā-samādhi.|| ||

Ye hi keci, bhikkhave, samaṇā vā brāhmaṇā vā||
evaṁ saṅkhāre abhiññāya||
evaṁ saṅkhārā-samudayaṁ abhiññāya||
evaṁ saṅkhāra-nirodhaṁ abhiññāya||
evaṁ saṅkhāra-nirodha-gāminiṁ paṭipadaṁ||
abhiññāya saṅkhārāya||
nibbidā virāgā||
nirodhā anupādā vimuttā,||
te suvimuttā,||
ye suvimuttā,||
te kevalino,||
ye kevalino,||
vaṭṭaṁ tesaṁ n'atthi paññā-panāya.|| ||

■

Katamā ca bhikkhave, viññāṇaṁ?|| ||

Chayime bhikkhave, viññāṇa-kāyā:||
cakkhu-viññāṇaṁ,||
sota-viññāṇaṁ,||
ghāna-viññāṇaṁ||
jivhā-viññāṇaṁ,||
kāya-viññāṇaṁ,||
mano-viññāṇaṁ.|| ||

Idaṁ vuccati bhikkhave, viññāṇaṁ.|| ||

Nāma-rūpa-samudayā viññāṇa-samudayo,||
nāma-rūpa-nirodhā viññāṇa-nirodho,||
ayam eva Ariyo Aṭṭhaṅgiko Maggo viññāṇa-nirodha-gāminī paṭipadā||
seyyath'īdaṁ:|| ||

sammā-diṭṭhi||
sammā-saṅkappo||
sammā-vācā||
sammā-kammanto||
sammā-ājivo||
sammā-vāyāmo||
sammā-sati||
sammā-samādhi.|| ||

Ye hi keci, bhikkhave, samaṇā vā brāhmaṇā vā||
evaṁ viññāṇaṁ abhiññāya||
evaṁ viññāṇa-samudayaṁ abhiññāya||
evaṁ viññāṇa-nirodhaṁ abhiññāya||
evaṁ viññāṇa-nirodha-gāminiṁ paṭipadaṁ||
abhiññāya viññāṇassa||
nibbidā [61] virāgāya||
nirodhāya paṭipannā,||
te su-paṭipannā,||
ye su-paṭipannā,||
te imasmiṁ Dhamma-Vinaye gādhanti.|| ||

Ye ca kho keci bhikkhave, samaṇā vā brāhmaṇā vā||
evaṁ viññāṇaṁ abhiññāya||
evaṁ viññāṇa-samudayaṁ abhiññāya||
evaṁ viññāṇa-nirodhaṁ abhiññāya||
evaṁ viññāṇa-nirodha-gāminiṁ paṭipadaṁ||
abhiññāya viññāṇassa||
nibbidā virāgā||
nirodhā anupādā vimuttā,||
te suvimuttā||
ye suvimuttā||
te kevalino,||
ye kevalino,||
vaṭṭaṁ tesaṁ n'atthi paññā-panāyā" ti.|| ||

Contact:
Copyright Statement