[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
3. Khandha Vagga
24. Diṭṭhi Saṁyutta
1. Sotāpatti Vagga

#### Sutta 5

# N'atthi Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[206]

[1][pts][olds] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati Jetavane Anāthapiṇḍikassa ārāme.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti||
te bhikkh Bhagavato paccassosuṁ|| ||

Bhagavā etad avoca:|| ||

"Kismiṁ nu kho bhikkhave, sati||
kiṁ upādāya||
kiṁ abhinivissa||
evaṁ diṭṭhi uppajjati:|| ||

'N'atthi dinnaṁ,||
n'atthi yiṭṭhaṁ,||
n'atthi hutaṁ,||
n'atthi sukaṭa-dukkaṭānaṁ kammānaṁ phalaṁ vipāko,||
n'atthi ayaṁ loko,||
n'atthi paro-loko,||
n'atthi mātā,||
n'atthi pitā,||
n'atthi sattā opapātikā,||
n'atthī loke samaṇa-brāhmaṇā samm'aggatā sammā-paṭipannā ye imañ ca lokaṁ parañ ca lokaṁ sayaṁ abhiññā sacchi-katvā pavedenti.|| ||

Cātummahā-bhutiko ayaṁ puriso,||
[207] yadā kālaṁ karoti,||
paṭhavi paṭhavikāyaṁ anupeti, anupagacchati,||
āpo āpokāyaṁ anupeti, anupagacchati,||
tejo tejokāyaṁ anupeti, anupagacchati,||
vāyo vāyokāyaṁ anupeti, anupagacchati,||
ākāsaṁ indriyāni saṅkamanti,||
āsandi pañcamā puriso mataṁ ādāya gacchanti,||
yāva āḷāhanāpadāni paññāyanti,||
kāpotakāni aṭṭhini bhavanti,||
bhasmantāhutiyo,||
dattūpaññattam idaṁ dānaṁ nāma tesaṁ kucchaṁ musā vippalāpo,||
ye keci atthikavādaṁ vadanti bāle ca paṇḍite ca kāyassa bhedā ucchijjanti vinassanti,||
na honti param maraṇā'" ti?|| ||

3. "Bhagavaṁ-mulakā no bhante, dhammā.|| ||

Bhagavaṁ-nettikā Bhagavam-paṭisaraṇā.|| ||

Sādhu vata bhaṇte,||
Bhagavantaṁ yeva paṭibhātu etassa bhāsitassa attho,||
Bhagavato sutvā bhikkhu dhāressan" ti.|| ||

§

4. "Rūpe kho bhikkhave, sati||
rūpaṁ upādāya||
rūpaṁ abhinivissa||
evem diṭṭhi uppajjati:|| ||

'N'atthi dinnaṁ,||
n'atthi yiṭṭhaṁ,||
n'atthi hutaṁ,||
n'atthi sukaṭa-dukkaṭānaṁ kammānaṁ phalaṁ vipāko,||
n'atthi ayaṁ loko,||
n'atthi paro-loko,||
n'atthi mātā,||
n'atthi pitā,||
n'atthi sattā opapātikā,||
n'atthī loke samaṇa-brāhmaṇā samm'aggatā sammā-paṭipannā ye imañ ca lokaṁ parañ ca lokaṁ sayaṁ abhiññā sacchi-katvā pavedenti.|| ||

Cātummahā-bhutiko ayaṁ puriso,||
yadā kālaṁ karoti,||
paṭhavi paṭhavikāyaṁ anupeti, anupagacchati,||
āpo āpokāyaṁ anupeti, anupagacchati,||
tejo tejokāyaṁ anupeti, anupagacchati,||
vāyo vāyokāyaṁ anupeti, anupagacchati,||
ākāsaṁ indriyāni saṅkamanti,||
āsandipañcamā puriso mataṁ ādāya gacchanti,||
yāva āḷāhanāpadāni paññāyanti,||
kāpotakāni aṭṭhini bhavanti,||
bhasmantāhutiyo,||
dattūpaññattamidaṁ dānaṁ nāma tesaṁ kucchaṁ musā vippalāpo,||
ye keci atthikavādaṁ vadanti bāle ca paṇḍite ca kāyassa bhedā ucchijjanti vinassanti,||
na honti param maraṇā' ti.|| ||

5. Vedanāya sati||
vedanaṁ upādāya||
vedanā abhinivissa||
evem diṭṭhi uppajjati:|| ||

'N'atthi dinnaṁ,||
n'atthi yiṭṭhaṁ,||
n'atthi hutaṁ,||
n'atthi sukaṭa-dukkaṭānaṁ kammānaṁ phalaṁ vipāko,||
n'atthi ayaṁ loko,||
n'atthi paro-loko,||
n'atthi mātā,||
n'atthi pitā,||
n'atthi sattā opapātikā,||
n'atthī loke samaṇa-brāhmaṇā samm'aggatā sammā-paṭipannā ye imañ ca lokaṁ parañ ca lokaṁ sayaṁ abhiññā sacchi-katvā pavedenti.|| ||

Cātummahā-bhutiko ayaṁ puriso,||
yadā kālaṁ karoti,||
paṭhavi paṭhavikāyaṁ anupeti, anupagacchati,||
āpo āpokāyaṁ anupeti, anupagacchati,||
tejo tejokāyaṁ anupeti, anupagacchati,||
vāyo vāyokāyaṁ anupeti, anupagacchati,||
ākāsaṁ indriyāni saṅkamanti,||
āsandipañcamā puriso mataṁ ādāya gacchanti,||
yāva āḷāhanāpadāni paññāyanti,||
kāpotakāni aṭṭhini bhavanti,||
bhasmantāhutiyo,||
dattūpaññattamidaṁ dānaṁ nāma tesaṁ kucchaṁ musā vippalāpo,||
ye keci atthikavādaṁ vadanti bāle ca paṇḍite ca kāyassa bhedā ucchijjanti vinassanti,||
na honti param maraṇā' ti.|| ||

6. Saññāya sati||
saññaṁ upādāya||
saññā abhinivissa||
evem diṭṭhi uppajjati:|| ||

'N'atthi dinnaṁ,||
n'atthi yiṭṭhaṁ,||
n'atthi hutaṁ,||
n'atthi sukaṭa-dukkaṭānaṁ kammānaṁ phalaṁ vipāko,||
n'atthi ayaṁ loko,||
n'atthi paro-loko,||
n'atthi mātā,||
n'atthi pitā,||
n'atthi sattā opapātikā,||
n'atthī loke samaṇa-brāhmaṇā samm'aggatā sammā-paṭipannā ye imañ ca lokaṁ parañ ca lokaṁ sayaṁ abhiññā sacchi-katvā pavedenti.|| ||

Cātummahā-bhutiko ayaṁ puriso,||
yadā kālaṁ karoti,||
paṭhavi paṭhavikāyaṁ anupeti, anupagacchati,||
āpo āpokāyaṁ anupeti, anupagacchati,||
tejo tejokāyaṁ anupeti, anupagacchati,||
vāyo vāyokāyaṁ anupeti, anupagacchati,||
ākāsaṁ indriyāni saṅkamanti,||
āsandipañcamā puriso mataṁ ādāya gacchanti,||
yāva āḷāhanāpadāni paññāyanti,||
kāpotakāni aṭṭhini bhavanti,||
bhasmantāhutiyo,||
dattūpaññattamidaṁ dānaṁ nāma tesaṁ kucchaṁ musā vippalāpo,||
ye keci atthikavādaṁ vadanti bāle ca paṇḍite ca kāyassa bhedā ucchijjanti vinassanti,||
na honti param maraṇā' ti.|| ||

7. Saṅkhāresu sati||
saṅkhāre upādāya||
saṅkhāre abhinivissa||
evem diṭṭhi uppajjati:|| ||

'N'atthi dinnaṁ,||
n'atthi yiṭṭhaṁ,||
n'atthi hutaṁ,||
n'atthi sukaṭa-dukkaṭānaṁ kammānaṁ phalaṁ vipāko,||
n'atthi ayaṁ loko,||
n'atthi paro-loko,||
n'atthi mātā,||
n'atthi pitā,||
n'atthi sattā opapātikā,||
n'atthī loke samaṇa-brāhmaṇā samm'aggatā sammā-paṭipannā ye imañ ca lokaṁ parañ ca lokaṁ sayaṁ abhiññā sacchi-katvā pavedenti.|| ||

Cātummahā-bhutiko ayaṁ puriso,||
yadā kālaṁ karoti,||
paṭhavi paṭhavikāyaṁ anupeti, anupagacchati,||
āpo āpokāyaṁ anupeti, anupagacchati,||
tejo tejokāyaṁ anupeti, anupagacchati,||
vāyo vāyokāyaṁ anupeti, anupagacchati,||
ākāsaṁ indriyāni saṅkamanti,||
āsandipañcamā puriso mataṁ ādāya gacchanti,||
yāva āḷāhanāpadāni paññāyanti,||
kāpotakāni aṭṭhini bhavanti,||
bhasmantāhutiyo,||
dattūpaññattamidaṁ dānaṁ nāma tesaṁ kucchaṁ musā vippalāpo,||
ye keci atthikavādaṁ vadanti bāle ca paṇḍite ca kāyassa bhedā ucchijjanti vinassanti,||
na honti param maraṇā' ti.|| ||

8. Viññāṇe sati||
viññāṇaṁ upādāya||
viññāṇaṁ abhinivissa||
evem diṭṭhi uppajjati:|| ||

'N'atthi dinnaṁ,||
n'atthi yiṭṭhaṁ,||
n'atthi hutaṁ,||
n'atthi sukaṭa-dukkaṭānaṁ kammānaṁ phalaṁ vipāko,||
n'atthi ayaṁ loko,||
n'atthi paro-loko,||
n'atthi mātā,||
n'atthi pitā,||
n'atthi sattā opapātikā,||
n'atthī loke samaṇa-brāhmaṇā samm'aggatā sammā-paṭipannā ye imañ ca lokaṁ parañ ca lokaṁ sayaṁ abhiññā sacchi-katvā pavedenti.|| ||

Cātummahā-bhutiko ayaṁ puriso,||
yadā kālaṁ karoti,||
paṭhavi paṭhavikāyaṁ anupeti, anupagacchati,||
āpo āpokāyaṁ anupeti, anupagacchati,||
tejo tejokāyaṁ anupeti, anupagacchati,||
vāyo vāyokāyaṁ anupeti, anupagacchati,||
ākāsaṁ indriyāni saṅkamanti,||
āsandipañcamā puriso mataṁ ādāya gacchanti,||
yāva āḷāhanāpadāni paññāyanti,||
kāpotakāni aṭṭhini bhavanti,||
bhasmantāhutiyo,||
dattūpaññattamidaṁ dānaṁ nāma tesaṁ kucchaṁ musā vippalāpo,||
ye keci atthikavādaṁ vadanti bāle ca paṇḍite ca kāyassa bhedā ucchijjanti vinassanti,||
na honti param maraṇā' ti.|| ||

■

9. Taṁ kiṁ maññasi bhikkhave?|| ||

Rūpaṁ niccaṁ vā aniccaṁ vā" ti?|| ||

"Aniccaṁ bhante."|| ||

"Yaṁ panāniccaṁ dukkhaṁ vā taṁ sukhaṁ vā" ti?|| ||

"Dukkhaṁ bhante."|| ||

"Yaṁ panāniccaṁ dukkhaṁ vipariṇāma-dhammaṁ,||
api nu taṁ anupādāya evaṁ diṭṭhi uppajjeyya:|| ||

'N'atthi dinnaṁ,||
n'atthi yiṭṭhaṁ,||
n'atthi hutaṁ,||
n'atthi sukaṭa-dukkaṭānaṁ kammānaṁ phalaṁ vipāko,||
n'atthi ayaṁ loko,||
n'atthi paro-loko,||
n'atthi mātā,||
n'atthi pitā,||
n'atthi sattā opapātikā,||
n'atthī loke samaṇa-brāhmaṇā samm'aggatā sammā-paṭipannā ye imañ ca lokaṁ parañ ca lokaṁ sayaṁ abhiññā sacchi-katvā pavedenti.|| ||

Cātummahā-bhutiko ayaṁ puriso,||
yadā kālaṁ karoti,||
paṭhavi paṭhavikāyaṁ anupeti, anupagacchati,||
āpo āpokāyaṁ anupeti, anupagacchati,||
tejo tejokāyaṁ anupeti, anupagacchati,||
vāyo vāyokāyaṁ anupeti, anupagacchati,||
ākāsaṁ indriyāni saṅkamanti,||
āsandipañcamā puriso mataṁ ādāya gacchanti,||
yāva āḷāhanāpadāni paññāyanti,||
kāpotakāni aṭṭhini bhavanti,||
bhasmantāhutiyo,||
dattūpaññattamidaṁ dānaṁ nāma tesaṁ kucchaṁ musā vippalāpo,||
ye keci atthikavādaṁ vadanti bāle ca paṇḍite ca kāyassa bhedā ucchijjanti vinassanti,||
na honti param maraṇā' ti" ti?|| ||

"No h'etaṁ bhante."|| ||

■

10. "Vedanā niccaṁ vā aniccaṁ vā" ti?|| ||

"Aniccaṁ bhante."|| ||

"Yaṁ panāniccaṁ dukkhaṁ vā taṁ sukhaṁ vā" ti?|| ||

"Dukkhaṁ bhante."|| ||

"Yaṁ panāniccaṁ dukkhaṁ vipariṇāma-dhammaṁ,||
api nu taṁ anupādāya evaṁ diṭṭhi uppajjeyya:|| ||

'N'atthi dinnaṁ,||
n'atthi yiṭṭhaṁ,||
n'atthi hutaṁ,||
n'atthi sukaṭa-dukkaṭānaṁ kammānaṁ phalaṁ vipāko,||
n'atthi ayaṁ loko,||
n'atthi paro-loko,||
n'atthi mātā,||
n'atthi pitā,||
n'atthi sattā opapātikā,||
n'atthī loke samaṇa-brāhmaṇā samm'aggatā sammā-paṭipannā ye imañ ca lokaṁ parañ ca lokaṁ sayaṁ abhiññā sacchi-katvā pavedenti.|| ||

Cātummahā-bhutiko ayaṁ puriso,||
yadā kālaṁ karoti,||
paṭhavi paṭhavikāyaṁ anupeti, anupagacchati,||
āpo āpokāyaṁ anupeti, anupagacchati,||
tejo tejokāyaṁ anupeti, anupagacchati,||
vāyo vāyokāyaṁ anupeti, anupagacchati,||
ākāsaṁ indriyāni saṅkamanti,||
āsandipañcamā puriso mataṁ ādāya gacchanti,||
yāva āḷāhanāpadāni paññāyanti,||
kāpotakāni aṭṭhini bhavanti,||
bhasmantāhutiyo,||
dattūpaññattamidaṁ dānaṁ nāma tesaṁ kucchaṁ musā vippalāpo,||
ye keci atthikavādaṁ vadanti bāle ca paṇḍite ca kāyassa bhedā ucchijjanti vinassanti,||
na honti param maraṇā' ti" ti?|| ||

"No h'etaṁ bhante."|| ||

■

11. "Saññā niccaṁ vā aniccaṁ vā" ti?|| ||

"Aniccaṁ bhante."|| ||

"Yaṁ panāniccaṁ dukkhaṁ vā taṁ sukhaṁ vā" ti?|| ||

"Dukkhaṁ bhante."|| ||

"Yaṁ panāniccaṁ dukkhaṁ vipariṇāma-dhammaṁ,||
api nu taṁ anupādāya evaṁ diṭṭhi uppajjeyya:|| ||

'N'atthi dinnaṁ,||
n'atthi yiṭṭhaṁ,||
n'atthi hutaṁ,||
n'atthi sukaṭa-dukkaṭānaṁ kammānaṁ phalaṁ vipāko,||
n'atthi ayaṁ loko,||
n'atthi paro-loko,||
n'atthi mātā,||
n'atthi pitā,||
n'atthi sattā opapātikā,||
n'atthī loke samaṇa-brāhmaṇā samm'aggatā sammā-paṭipannā ye imañ ca lokaṁ parañ ca lokaṁ sayaṁ abhiññā sacchi-katvā pavedenti.|| ||

Cātummahā-bhutiko ayaṁ puriso,||
yadā kālaṁ karoti,||
paṭhavi paṭhavikāyaṁ anupeti, anupagacchati,||
āpo āpokāyaṁ anupeti, anupagacchati,||
tejo tejokāyaṁ anupeti, anupagacchati,||
vāyo vāyokāyaṁ anupeti, anupagacchati,||
ākāsaṁ indriyāni saṅkamanti,||
āsandipañcamā puriso mataṁ ādāya gacchanti,||
yāva āḷāhanāpadāni paññāyanti,||
kāpotakāni aṭṭhini bhavanti,||
bhasmantāhutiyo,||
dattūpaññattamidaṁ dānaṁ nāma tesaṁ kucchaṁ musā vippalāpo,||
ye keci atthikavādaṁ vadanti bāle ca paṇḍite ca kāyassa bhedā ucchijjanti vinassanti,||
na honti param maraṇā' ti" ti?|| ||

"No h'etaṁ bhante."|| ||

■

12. "Saṅkhārā niccaṁ vā aniccaṁ vā" ti?|| ||

"Aniccaṁ bhante."|| ||

"Yaṁ panāniccaṁ dukkhaṁ vā taṁ sukhaṁ vā" ti?|| ||

"Dukkhaṁ bhante."|| ||

"Yaṁ panāniccaṁ dukkhaṁ vipariṇāma-dhammaṁ,||
api nu taṁ anupādāya evaṁ diṭṭhi uppajjeyya:|| ||

'N'atthi dinnaṁ,||
n'atthi yiṭṭhaṁ,||
[208] n'atthi hutaṁ,||
n'atthi sukaṭa-dukkaṭānaṁ kammānaṁ phalaṁ vipāko,||
n'atthi ayaṁ loko,||
n'atthi paro-loko,||
n'atthi mātā,||
n'atthi pitā,||
n'atthi sattā opapātikā,||
n'atthī loke samaṇa-brāhmaṇā samm'aggatā sammā-paṭipannā ye imañ ca lokaṁ parañ ca lokaṁ sayaṁ abhiññā sacchi-katvā pavedenti.|| ||

Cātummahā-bhutiko ayaṁ puriso,||
yadā kālaṁ karoti,||
paṭhavi paṭhavikāyaṁ anupeti, anupagacchati,||
āpo āpokāyaṁ anupeti, anupagacchati,||
tejo tejokāyaṁ anupeti, anupagacchati,||
vāyo vāyokāyaṁ anupeti, anupagacchati,||
ākāsaṁ indriyāni saṅkamanti,||
āsandipañcamā puriso mataṁ ādāya gacchanti,||
yāva āḷāhanāpadāni paññāyanti,||
kāpotakāni aṭṭhini bhavanti,||
bhasmantāhutiyo,||
dattūpaññattamidaṁ dānaṁ nāma tesaṁ kucchaṁ musā vippalāpo,||
ye keci atthikavādaṁ vadanti bāle ca paṇḍite ca kāyassa bhedā ucchijjanti vinassanti,||
na honti param maraṇā' ti" ti?|| ||

"No h'etaṁ bhante."|| ||

■

"Viññāṇaṁ niccaṁ vā aniccaṁ vā" ti?|| ||

"Aniccaṁ bhante."|| ||

"Yaṁ panāniccaṁ dukkhaṁ vā taṁ sukhaṁ vā" ti?|| ||

"Dukkhaṁ bhante."|| ||

"Yaṁ panāniccaṁ dukkhaṁ vipariṇāma-dhammaṁ,||
api nu taṁ anupādāya evaṁ diṭṭhi uppajjeyya:|| ||

'N'atthi dinnaṁ,||
n'atthi yiṭṭhaṁ,||
n'atthi hutaṁ,||
n'atthi sukaṭa-dukkaṭānaṁ kammānaṁ phalaṁ vipāko,||
n'atthi ayaṁ loko,||
n'atthi paro-loko,||
n'atthi mātā,||
n'atthi pitā,||
n'atthi sattā opapātikā,||
n'atthī loke samaṇa-brāhmaṇā samm'aggatā sammā-paṭipannā ye imañ ca lokaṁ parañ ca lokaṁ sayaṁ abhiññā sacchi-katvā pavedenti.|| ||

Cātummahā-bhutiko ayaṁ puriso,||
yadā kālaṁ karoti,||
paṭhavi paṭhavikāyaṁ anupeti, anupagacchati,||
āpo āpokāyaṁ anupeti, anupagacchati,||
tejo tejokāyaṁ anupeti, anupagacchati,||
vāyo vāyokāyaṁ anupeti, anupagacchati,||
ākāsaṁ indriyāni saṅkamanti,||
āsandipañcamā puriso mataṁ ādāya gacchanti,||
yāva āḷāhanāpadāni paññāyanti,||
kāpotakāni aṭṭhini bhavanti,||
bhasmantāhutiyo,||
dattūpaññattamidaṁ dānaṁ nāma tesaṁ kucchaṁ musā vippalāpo,||
ye keci atthikavādaṁ vadanti bāle ca paṇḍite ca kāyassa bhedā ucchijjanti vinassanti,||
na honti param maraṇā' ti" ti?|| ||

"No h'etaṁ bhante."|| ||

■

"Yam pidaṁ diṭṭhaṁ,||
sutaṁ,||
mutaṁ,||
viññātaṁ,||
pattaṁ,||
pariyesitaṁ,||
anuvicaritaṁ manasā||
tam pi niccaṁ vā aniccaṁ vā" ti?|| ||

"Aniccaṁ bhante."|| ||

"Yaṁ panāniccaṁ dukkhaṁ vā taṁ sukhaṁ vā" ti?|| ||

"Dukkhaṁ bhante."|| ||

"Yaṁ panāniccaṁ dukkhaṁ vipariṇāma-dhammaṁ,||
api nu taṁ anupādāya evaṁ diṭṭhi uppajjeyya:|| ||

'N'atthi dinnaṁ,||
n'atthi yiṭṭhaṁ,||
n'atthi hutaṁ,||
n'atthi sukaṭa-dukkaṭānaṁ kammānaṁ phalaṁ vipāko,||
n'atthi ayaṁ loko,||
n'atthi paro-loko,||
n'atthi mātā,||
n'atthi pitā,||
n'atthi sattā opapātikā,||
n'atthī loke samaṇa-brāhmaṇā samm'aggatā sammā-paṭipannā ye imañ ca lokaṁ parañ ca lokaṁ sayaṁ abhiññā sacchi-katvā pavedenti.|| ||

Cātummahā-bhutiko ayaṁ puriso,||
yadā kālaṁ karoti,||
paṭhavi paṭhavikāyaṁ anupeti, anupagacchati,||
āpo āpokāyaṁ anupeti, anupagacchati,||
tejo tejokāyaṁ anupeti, anupagacchati,||
vāyo vāyokāyaṁ anupeti, anupagacchati,||
ākāsaṁ indriyāni saṅkamanti,||
āsandipañcamā puriso mataṁ ādāya gacchanti,||
yāva āḷāhanāpadāni paññāyanti,||
kāpotakāni aṭṭhini bhavanti,||
bhasmantāhutiyo,||
dattūpaññattamidaṁ dānaṁ nāma tesaṁ kucchaṁ musā vippalāpo,||
ye keci atthikavādaṁ vadanti bāle ca paṇḍite ca kāyassa bhedā ucchijjanti vinassanti,||
na honti param maraṇā' ti" ti?|| ||

"No h'etaṁ bhante."|| ||

■

"Yato kho bhikkhave, ariya-sāvakassa imesu||
chasu ṭhānesu kaṅkhā pahīnā hoti,||
dukkhe pissa kaṅkhā pahīnā hoti,||
dukkha-samudaye pissa kaṅkhā pahīnā hoti,||
dukkha-nirodhe pissa kaṅkhā pahīnā hoti,||
dukkha-nirodha-gāminiyā-paṭipadāya pissa kaṅkhā pahīnā hoti.|| ||

Ayaṁ vuccati bhikkhave, ariya-sāvako||
Sotāpanno||
avinipāta-dhammo||
niyato||
sambodhi-parāyano" ti.|| ||

Contact:
Copyright Statement