[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāyo
IV. Catukka Nipāto
II. Cara Vagga

#### Sutta 17

# Agati Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[18]

[1][pts][bodh] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

2. Cattār'imāni bhikkhave agati-gamanāni.|| ||

katamāni cattāri?|| ||

Chandāgatiṁ gacchati,||
dosāgatiṁ gacchati,||
mohāgatiṁ gacchati,||
bhayāgatiṁ gacchati.|| ||

Imāni kho bhikkhave cattāri agatigamanānī ti.|| ||

Chandā dosā bhayā mohā yo dhammaṁ ativattati,||
Nihīyati tassa yaso kāḷapakkheva candimā ti.|| ||

Contact:
Copyright Statement