[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara-Nikāya
Pañcaka-Nipāta
IV. Sumanā Vagga

#### Sutta 39

# Putta Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[43]

[1][pts][bodh] Evaṁ me sutaṁ:|| ||

Ekaṁ samayaṁ Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Pañc'imāni bhikkhave ṭhānāni sampassantā mātā-pitaro puttaṁ icchanti kule jāya-mānaṁ.|| ||

Katamāni pañca?|| ||

2. 'Bhato vā no bharissati.|| ||

Kiccaṁ vā no karissati.|| ||

Kula-vaṁso ciraṁ ṭhassati.|| ||

Dāyajjaṁ paṭipajjissati.|| ||

Atha vā pana petātaṁ kāla-katānaṁ dakkhiṇaṁ anuppadassatī' ti.|| ||

Imāni kho bhikkhave pañca ṭhānāni sampassantā mātā-pitaro puttaṁ icchanti kule jāya-mānan" ti.

Pañca ṭhānāni sampassaṁ puttaṁ icchanti paṇḍitā,||
'bhato vā no bharissati kiccaṁ vā no karissati||
Kula-vaṁso ciraṁ ṭhiṭṭhe dāyajjaṁ paṭijjati,||
Atha vā pana petānaṁ dakkhiṇaṁ anupadassati'.||
Ṭhānān'etāni sampassaṁ puttaṁ icchanti paṇḍitā,||
Tasmā santo sappurisā kataññū kata-vedino,||
Bharanti mātā-pitaro pubbe katam anussaraṁ,||
[44] karonti n'esaṁ kiccāni yathā taṁ pubba-kārinaṁ||
Ovāda-kārī bhataposī kula-vaṁsaṁ ahāpayaṁ,||
Saddho sīlena sampanno putto hoti pasaṁsiyo ti|| ||

Contact:
Copyright Statement