[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

Saṁyutta Nikāya
II. Nidāna Vagga
12. Nidāna Saṁyutta
4. Kaḷara-Khattiya Vagga

#### Sutta 34

# Dutiya Ñāṇassa Vatthuṇi Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[59]

[1][pts][bodh] Evaṁ me sutaṁ.|| ||

Ekaṁ samayaṁ Bhagavā Sāvatthiyaṁ viharati Jetavane Anāthapiṇḍikassa ārāme.|| ||

Tatra kho Bhagavā bhikkhu āmantesi:|| ||

"Bhikkhavo" ti.|| ||

"Bhadante" ti||
te bhikkh Bhagavato paccassosuṁ|| ||

Bhagavā etad avoca:|| ||

2. "Satta-sattari vo bhikkhave ñāṇa-vatthūni desissāmi.|| ||

Taṁ suṇātha sādhukaṁ manasi-karotha bhāsissāmī" ti.|| ||

"Evaṁ bhante" ti kho te bhikkhu Bhagavato paccassosuṁ.|| ||

Bhagavā etad avoca:|| ||

[60] "Katamāni bhikkhave satta sattari ñāṇa-vatthūni?|| ||

3. 'Jāti-paccayā jarā-māraṇan' ti ñāṇaṁ,||
'asati jātiyā n'atthi jarā-māraṇan' ti ñāṇaṁ,||
'atītam pi addhānaṁ jāti-paccayā jarā-māraṇan' ti ñaṇaṁ,||
'asati jātiyā n'atthi jarā-māraṇan' ti ñāṇaṁ,||
'anāgatam pi addhānaṁ jāti-paccayā jarā-māraṇan' ti ñāṇaṁ,||
'asati jātiyā n'atthi jarā-māraṇan' ti ñāṇaṁ.|| ||

'Yam pissa taṁ dhamma-ṭ-ṭhitiñāṇaṁ tam pi khaya-dhammaṁ||
vaya-dhammaṁ||
virāga-dhammaṁ||
nirodha-dhamman' ti ñāṇaṁ.|| ||

■

4. 'Bhava-paccayā jātī' ti ñāṇaṁ,||
'asati bhavā n'atthi jātī' ti ñāṇaṁ,||
'atītam pi addhānaṁ bhava-paccayā jātī' ti ñāṇaṁ,||
'asati bhavā n'atthi jātī' ti ñāṇaṁ,||
'anāgatam pi addhānaṁ bhava-paccayā jātī' ti ñāṇaṁ,||
'asati bhavā n'atthi jātī' ti ñāṇaṁ.|| ||

'Yam pissa taṁ dhammaṭṭhitiñāṇaṁ tam pi khaya-dhammaṁ||
vaya-dhammaṁ||
virāga-dhammaṁ||
nirodha-dhamman' ti ñāṇaṁ.|| ||

■

5. 'Upādāna-paccayā bhavo' ti ñāṇaṁ,||
'asati upādānā n'atthi bhavo' ti ñāṇaṁ,||
'atītam pi addhānaṁ upādāna-paccayā bhavo' ti ñāṇaṁ,||
'asati upādānā n'atthi bhavo' ti ñāṇaṁ,||
'anāgatam pi addhānaṁ upādāna-paccayā bhavo' ti ñāṇaṁ,||
'asati upādānā n'atthi bhavo' ti ñāṇaṁ.|| ||

'Yam pissa taṁ dhammaṭṭhitiñāṇaṁ tam pi khaya-dhammaṁ||
vaya-dhammaṁ||
virāga-dhammaṁ||
nirodha-dhamman' ti ñāṇaṁ.|| ||

■

6. 'Taṇhā-paccayā upādānan' ti ñāṇaṁ,||
'asati taṇhā n'atthi upādānan' ti ñāṇaṁ,||
'atītam pi addhānaṁ taṇhā-paccayā upādānan' ti ñāṇaṁ,||
'asati taṇhā n'atthi upādānan' ti ñāṇaṁ,||
'anāgatam pi addhānaṁ taṇhā-paccayā upādānan' ti ñāṇaṁ,||
'asati taṇhā n'atthi upādānan' ti ñāṇaṁ.|| ||

'Yam pissa taṁ dhammaṭṭhitiñāṇaṁ tam pi khaya-dhammaṁ||
vaya-dhammaṁ||
virāga-dhammaṁ||
nirodha-dhamman' ti ñāṇaṁ.|| ||

■

7. 'Vedanā-paccayā taṇhā' ti ñāṇaṁ,||
'asati vedanā n'atthi taṇhā' ti ñāṇaṁ,||
'atītam pi addhānaṁ vedanā-paccayā taṇhā' ti ñāṇaṁ,||
'asati vedanā n'atthi taṇhā' ti ñāṇaṁ,||
'anāgatam pi addhānaṁ vedanā-paccayā taṇhā' ti ñāṇaṁ,||
'asati vedanā n'atthi taṇhā' ti ñāṇaṁ.|| ||

'Yam pissa taṁ dhammaṭṭhitiñāṇaṁ tam pi khaya-dhammaṁ||
vaya-dhammaṁ||
virāga-dhammaṁ||
nirodha-dhamman' ti ñāṇaṁ.|| ||

■

8. 'Phassa-paccayā vedanā' ti ñāṇaṁ,||
'asati phassā n'atthi vedanā' ti ñāṇaṁ,||
'atītam pi addhānaṁ phassa-paccayā vedanā' ti ñāṇaṁ,||
'asati phassā n'atthi vedanā' ti ñāṇaṁ,||
'anāgatam pi addhānaṁ phassa-paccayā vedanā' ti ñāṇaṁ,||
'asati phassā n'atthi vedanā' ti ñāṇaṁ,||
'anāgatampi addhānaṁ phassa-paccayā vedanā' ti ñāṇaṁ,||
'asati phassā n'atthi vedanā' ti ñāṇaṁ.|| ||

'Yam pissa taṁ dhammaṭṭhitiñāṇaṁ tam pi khaya-dhammaṁ||
vaya-dhammaṁ||
virāga-dhammaṁ||
nirodha-dhamman' ti ñāṇaṁ.|| ||

■

9. 'Saḷāyatanapapaccayā phasso' ti ñāṇaṁ,||
'asati saḷāyatanatā n'atthi phasso' ti ñāṇaṁ,||
'atītam pi addhānaṁ saḷāyatana-paccayā phasso' ti ñāṇaṁ,||
'asati saḷāyatano n'atthi phasso' ti ñāṇaṁ,||
'anāgatam pi addhānaṁ saḷāyatana-paccayā phasso' ti ñāṇaṁ,||
'asati saḷāyatanā n'atthi phasso' ti ñāṇaṁ.|| ||

'Yam pissa taṁ dhammaṭṭhitiñāṇaṁ tam pi khaya-dhammaṁ||
vaya-dhammaṁ||
virāga-dhammaṁ||
nirodha-dhamman' ti ñāṇaṁ.|| ||

■

10. 'Nāma-rūpa-paccayā saḷāyatanan' ti ñāṇaṁ,||
'asati nāma-rūpā n'atthi saḷāyatanan' ti ñāṇaṁ,||
'atītam pi addhānaṁ nāma-rūpa-paccayā saḷāyatanan' ti ñāṇaṁ,||
'asati nāma-rūpā n'atthi saḷāyatanan' ti ñāṇaṁ,||
'anāgatampi addhānaṁ nāma-rūpa-paccayā saḷāyatanan' ti ñāṇaṁ,||
'asati nāma-rūpā n'atthi saḷāyatanan' ti ñāṇaṁ.|| ||

'Yam pissa taṁ dhammaṭṭhitiñāṇaṁ tam pi khaya-dhammaṁ||
vaya-dhammaṁ||
virāga-dhammaṁ||
nirodha-dhamman' ti ñāṇaṁ.|| ||

■

11. 'Viññāṇa-paccayā nāma-rūpan' ti ñāṇaṁ,||
'asati viññāṇā n'atthi nāma-rūpan' ti ñāṇaṁ,||
'atītam pi addhānaṁ viññāṇa-paccayā nāmarūn' ti ñāṇaṁ,||
'asati viññāṇā n'atthi nāma-rūpan' ti ñāṇaṁ,||
'anāgatam pi addhānaṁ viññāṇa-paccayā nāma-rūpan' ti ñāṇaṁ,||
'asati viññāṇā n'atthi nāma-rūpan' ti ñāṇaṁ.|| ||

'Yam pissa taṁ dhammaṭṭhitiñāṇaṁ tam pi khaya-dhammaṁ||
vaya-dhammaṁ||
virāga-dhammaṁ||
nirodha-dhamman' ti ñāṇaṁ.|| ||

■

12. 'Saṅkhāra-paccayā viññāṇan' ti ñāṇaṁ,||
'asati saṅkhārā n'atthi viññāṇan' ti ñāṇaṁ,||
'atītam pi addhānaṁ saṅkhāra-paccayā viññāṇan' ti ñāṇaṁ,||
'asati saṅkhārā n'atthi viññāṇan' ti ñāṇaṁ,||
'anāgatam pi addhānaṁ saṅkhāra-paccayā viññāṇan' ti ñāṇaṁ,||
asati saṅkhārā n'atthi viññāṇanti ñāṇaṁ.|| ||

'Yam pissa taṁ dhammaṭṭhitiñāṇaṁ tam pi khaya-dhammaṁ||
vaya-dhammaṁ||
virāga-dhammaṁ||
nirodha-dhamman' ti ñāṇaṁ.|| ||

■

'Avijjā-paccayā saṅkhārā' ti ñāṇaṁ,||
'asati avijjāya n'atthi saṅkhārā' ti ñāṇaṁ,||
'atītam pi addhānaṁ avijjā-paccayā saṅkhārā' ti ñāṇaṁ,||
'asati avijjāya n'atthi saṅkhārā' ti ñāṇaṁ,||
'anāgatam pi addhānaṁ avijjā-paccayā saṅkhārā' ti ñāṇaṁ,||
'asati avijjāya n'atthi saṅkhārā' ti ñāṇaṁ.|| ||

'Yam pissa taṁ dhammaṭṭhitiñāṇaṁ tam pi khaya-dhammaṁ||
vaya-dhammaṁ||
virāga-dhammaṁ||
nirodha-dhamman' ti ñāṇaṁ.|| ||

■

Imāni vuccanti bhikkhave satta-sattari ñāṇavatthūnī" ti.|| ||

Contact:
Copyright Statement