[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
X. Dasaka-Nipāta
IX: Thera-Vagga

#### Sutta 83

# Puṇṇiya Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[154]

[1][pts] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati.|| ||

2. Atha kho āyasmā Puṇṇiyo yena Bhagavā ten'upasaṅkami.|| ||

Upasaṅkamitvā Bhagavantaṁ abhivādetvā eka-m-antaṁ nisīdi.|| ||

Eka-m-antaṁ nisinno kho āyasmā Puṇṇiyo Bhagavantaṁ etad avoca:|| ||

"Ko nu kho bhante, hetu, ko paccayo,||
yena app'ekadā Tathāgataṁ Dhamma-desanā paṭibhāti,||
app'ekadā na paṭibhātī" ti?|| ||

3. "Saddho ca Puṇṇiyo bhikkhu hoti,||
no ca upasaṅkamitā,||
n'eva tāva Tathāgataṁ Dhamma-desanā paṭibhāti.|| ||

Yato ca kho Puṇṇiyo bhikkhu saddho ca||
hoti upasaṅkamitā ca,||
evaṁ Tathāgataṁ Dhamma-desanā paṭibhāti.|| ||

■

Saddho ca Puṇṇiyo bhikkhu hoti||
upasaṅkamitā ca,||
no ca payirupāsitā,||
n'eva tāva Tathāgataṁ Dhamma-desanā paṭibhāti.|| ||

Yato ca kho Puṇṇiyo bhikkhu saddho ca||
hoti upasaṅkamitā ca,||
payirupāsitā ca,||
evaṁ Tathāgataṁ Dhamma-desanā paṭibhāti.|| ||

■

Saddho ca Puṇṇiyo bhikkhu hoti||
upasaṅkamitā ca,||
payirupāsitā ca,||
no ca paripucchitā,||
n'eva tāva Tathāgataṁ Dhamma-desanā paṭibhāti.|| ||

Yato ca kho Puṇṇiyo bhikkhu saddho ca||
hoti upasaṅkamitā ca,||
payirupāsitā ca,||
paripucchitā ca,||
evaṁ Tathāgataṁ Dhamma-desanā paṭibhāti.|| ||

■

Saddho ca Puṇṇiyo bhikkhu hoti||
upasaṅkamitā ca,||
payirupāsitā ca,||
paripucchitā ca,||
no ca ohita-soto dhammaṁ suṇāti,||
n'eva tāva Tathāgataṁ Dhamma-desanā paṭibhāti.|| ||

Yato ca kho Puṇṇiyo bhikkhu saddho ca||
hoti upasaṅkamitā ca,||
payirupāsitā ca,||
paripucchitā ca,||
ohita-soto ca dhammaṁ suṇāti,||
evaṁ Tathāgataṁ Dhamma-desanā paṭibhāti.|| ||

■

Saddho ca Puṇṇiyo bhikkhu hoti||
upasaṅkamitā ca,||
payirupāsitā ca,||
paripucchitā ca,||
ohita-soto dhammaṁ suṇāti ca,||
no ca sutvā dhammaṁ dhāreti,||
n'eva tāva Tathāgataṁ Dhamma-desanā paṭibhāti.|| ||

Yato ca kho Puṇṇiyo bhikkhu saddho ca||
hoti upasaṅkamitā ca,||
payirupāsitā ca,||
paripucchitā ca,||
ohita-soto ca dhammaṁ suṇāti,||
sutvā ca dhammaṁ dhāreti,||
evaṁ Tathāgataṁ Dhamma-desanā paṭibhāti.|| ||

■

Saddho ca Puṇṇiyo bhikkhu hoti||
upasaṅkamitā ca,||
payirupāsitā ca,||
paripucchitā ca,||
ohita-soto dhammaṁ suṇāti ca,||
sutvā dhammaṁ dhāreti ca,||
no ca dhatānaṁ dhammānaṁ atthaṁ upapari-k-khati,||
n'eva tāva Tathāgataṁ Dhamma-desanā paṭibhāti.|| ||

Yato ca kho Puṇṇiyo bhikkhu saddho ca||
hoti upasaṅkamitā ca,||
payirupāsitā ca,||
paripucchitā ca,||
ohita-soto ca dhammaṁ suṇāti,||
sutvā ca dhammaṁ dhāreti,||
dhatānañ ca dhammānaṁ atthaṁ upapari-k-khati,||
evaṁ Tathāgataṁ Dhamma-desanā paṭibhāti.|| ||

■

Saddho ca Puṇṇiyo bhikkhu hoti||
upasaṅkamitā ca,||
payirupāsitā ca,||
paripucchitā ca,||
ohita-soto dhammaṁ suṇāti ca,||
sutvā dhammaṁ dhāreti ca,||
dhatānañ ca dhammānaṁ atthaṁ upapari-k-khati,||
no ca attham [155] aññāya dhammam aññāya Dhammānudhamma-paṭipanno hoti||
n'eva tāva Tathāgataṁ Dhamma-desanā paṭibhāti.|| ||

Yato ca kho Puṇṇiyo bhikkhu saddho ca||
hoti upasaṅkamitā ca,||
payirupāsitā ca,||
paripucchitā ca,||
ohita-soto ca dhammaṁ suṇāti,||
sutvā ca dhammaṁ dhāreti,||
dhatānañ ca dhammānaṁ atthaṁ upapari-k-khati,||
attha aññāya dhammam aññāya Dhammānudhamma-paṭipanno ca hoti,||
evaṁ Tathāgataṁ Dhamma-desanā paṭibhāti.|| ||

■

Saddho ca Puṇṇiyo bhikkhu hoti||
upasaṅkamitā ca,||
payirupāsitā ca,||
paripucchitā ca,||
ohita-soto dhammaṁ suṇāti ca,||
sutvā dhammaṁ dhāreti ca,||
dhatānañ ca dhammānaṁ atthaṁ upapari-k-khati,||
attham aññāya dhammam aññāya Dhammānudhamma-paṭipanno hoti||
no ca kalyāṇa-vāco hoti kalyāṇa-vākkaraṇo poriyā vācāya samannāgato vissaṭṭhāya aneḷagalāya atthassa viññāpaniyā,||
n'eva tāva Tathāgataṁ Dhamma-desanā paṭibhāti.|| ||

Yato ca kho Puṇṇiyo bhikkhu saddho ca||
hoti upasaṅkamitā ca,||
payirupāsitā ca,||
paripucchitā ca,||
ohita-soto ca dhammaṁ suṇāti,||
sutvā ca dhammaṁ dhāreti,||
dhatānañ ca dhammānaṁ atthaṁ upapari-k-khati,||
attha aññāya dhammam aññāya Dhammānudhamma-paṭipanno ca hoti,||
kalyāṇa-vāco ca hoti kalyāṇa-vākkaraṇo poriyā vācāya samannāgato vissaṭṭhāya aneḷagalāya atthassa viññāpaniyā,||
evaṁ Tathāgataṁ Dhamma-desanā paṭibhāti.|| ||

■

Saddho ca Puṇṇiyo bhikkhu hoti||
upasaṅkamitā ca,||
payirupāsitā ca,||
paripucchitā ca,||
ohita-soto dhammaṁ suṇāti ca,||
sutvā dhammaṁ dhāreti ca,||
dhatānañ ca dhammānaṁ atthaṁ upapari-k-khati,||
no ca attham aññāya dhammam aññāya Dhammānudhamma-paṭipanno hoti||
kalyāṇa-vāco hoti kalyāṇa-vākkaraṇo poriyā vācāya samannāgato vissaṭṭhāya aneḷagalāya atthassa viññāpaniyā,||
no ca sandassako hoti samādapako samuttejako sampahaṁsako sabrahma-cārīnaṁ||
n'eva tāva Tathāgataṁ Dhamma-desanā paṭibhāti.|| ||

Yato ca kho Puṇṇiyo bhikkhu saddho ca||
hoti upasaṅkamitā ca,||
payirupāsitā ca,||
paripucchitā ca,||
ohita-soto ca dhammaṁ suṇāti,||
sutvā ca dhammaṁ dhāreti,||
dhatānañ ca dhammānaṁ atthaṁ upapari-k-khati,||
attha aññāya dhammam aññāya Dhammānudhamma-paṭipanno ca hoti,||
kalyāṇa-vāco ca hoti kalyāṇa-vākkaraṇo poriyā vācāya samannāgato vissaṭṭhāya aneḷagalāya atthassa viññāpaniyā,||
sandassako ca hoti samādapako samuttejako sampahaṁsako sabrahma-cārīnaṁ||
evaṁ Tathāgataṁ Dhamma-desanā paṭibhāti.|| ||

Imehi kho Puṇṇiyo, dasahi dhammehi samannāgatā ekantaṁ paṭibhānaṁ Tathāgataṁ Dhamma-desanā hotī" ti.|| ||

Contact:
Copyright Statement