[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
4. Saḷāyatana Vagga
44. Avyākata Saṁyutta

#### Sutta 10

# Ānanda (or Atthatta) Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[400]

[1][pts][than][bodh] Evaṁ me sutaṁ:|| ||

Atha kho Vacchagotto paribbājako yena Bhagavā ten'upasaṅkami.|| ||

Upasaṅkamitvā Bhagavatā saddhiṁ sammodi.|| ||

Sammodanīyaṁ kathaṁ sārāṇīyaṁ vīti-sāretvā eka-m-antaṁ nisīdi.|| ||

Eka-m-antaṁ nisinno kho Vacchagotto paribbājako Bhagavantaṁ etad avoca:|| ||

"Kiṁ nu kho bho Gotama, atthattā ti?|| ||

Evaṁ vutte Bhagavā tuṇhi ahosi.|| ||

"Kim pana bho Gotama, natthattā" ti?|| ||

Dutiyam pi kho Bhagavā tuṇhi ahosi.|| ||

Atha kho Vacchagotto paribbājako uṭṭhāy āsanā pakkāmi.|| ||

Atha kho āyasmā Ānando||
acira-pakkante Vacchagotte paribbājake Bhagavantaṁ etad avoca:|| ||

"Kiṁ nu kho bhante Bhagavā Vacchagottassa paribbājakassa||
pañhaṁ puṭṭho na vyākāsī" ti?|| ||

"Ahañ ca Ānanda Vacchagottassa paribbājakassa|| ||

'Atthattā' ti?|| ||

puṭṭho samāno|| ||

'Atthattā' ti|| ||

vyākareyyaṁ,||
ye te Ānanda samaṇa-brāhmaṇā sassata-vādā,||
tesame taṁ laddhi abhavissa.|| ||

Ahañ ca Ānanda Vacchagottassa paribbājakassa|| ||

'Natthattā' ti?|| ||

puṭṭho samāno|| ||

'Natthattā' ti|| ||

vyākareyyaṁ||
ye te Ānanda [401] samaṇa-brāhmaṇā uccheda-vādā,||
tesame taṁ laddhi abhavissa.|| ||

Ahañ ca Ānanda, Vacchagottassa paribbājakassa|| ||

'Atthattā' ti?|| ||

puṭṭho samāno|| ||

'Atthattā' ti|| ||

vyākareyyaṁ,||
apinu me taṁ Ānanda,||
anulomaṁ abhavissa ñāṇassa uppādāya|| ||

'Sabbe dhammā anattā' ti" ti?|| ||

"No h'etaṁ bhante."|| ||

"Ahañ ca Ānanda Vacchagottassa paribbājakassa|| ||

'Natthattā' ti?|| ||

puṭṭho samāno|| ||

'Natthattā' ti|| ||

vyākareyyaṁ,||
sammūḷhassa Ānanda,||
Vacchagottassa paribbājakassa bhiyyo sammohāya abhavissa:|| ||

'Ahu vā me nūna pubbe attā,||
so etarahi n'atthī' ti.|| ||

Contact:
Copyright Statement