[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
4. Catukka Nipāta
III. Uruvelā Vagga

#### Sutta 26

# Kuhaka Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[26]

[1][pts][bodh] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati
Jetavane Anāthapiṇḍikassa ārāme.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

2. Ye te bhikkhave bhikkhū kuhā thaddhā lapā siṅgī uṇṇaḷā asamāhitā,||
na me te bhikkhave bhikkhū māmakā.|| ||

Apagatā ca te bhikkhave bhikkhū imasmā Dhamma-Vinayā.|| ||

Na ca te imasmiṁ Dhamma-Vinaye vuḍḍhiṁ virūḷhiṁ vepullaṁ āpajjanti.|| ||

Ye ca kho te bhikkhave bhikkhū nikkuhā nillapā dhīrā atthaddhā susamāhitā,||
te kho me bhikkhave bhikkhū māmakā.|| ||

Anapagatā ca te bhikkhave bhikkhū imasmā Dhamma-Vinayā.|| ||

Te ca imasmiṁ Dhamma-Vinaye vuḍḍhiṁ virūḷahiṁ vepullaṁ āpajjantī ti.|| ||

Kuhā thaddhā lapā siṅgī uṇṇaḷā asamāhitā,||
Na te dhamme virūhanti Sammā Sambuddha desite.|| ||

Nikkuhā nillapā dhīrā atthaddhā susamāhitā,||
Te ve dhamme virūhanti Sammā Sambuddha desite ti.|| ||

Contact:
Copyright Statement