[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Saṁyutta Nikāya
II. Nidāna Vagga
14. Dhātu-Saṁyuttaṁ
I. Nānatta Vagga Paṭhama
1. Ajjhatta-Pañcakaṁ

#### Sutta 2

# Samphassa [Phassa-Nānatta] Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[140]

[pts][bodh][olds] Evaṁ me sutaṁ:|| ||

Ekaṁ samayaṁ Sāvatthiyaṁ viharati Jetavane Anāthapiṇḍikassa ārāme.|| ||

2. "Dhātu-nānattaṁ bhikkhave paṭicca uppajjati phassa-nānattaṁ.|| ||

3. Katamañ ca bhikkhave, dhātu-nānattaṁ?|| ||

4. Cakkhu-dhātu||
sota-dhātu||
ghāṇa-dhātu||
jivhā-dhātu||
kāya-dhātu||
mano-dhātu.|| ||

Idaṁ vuccati bhikkhave dhātu-nānattaṁ.|| ||

5. Katamañ ca bhikkhave, dhātu-nānattaṁ paṭicca uppajjati phassa-nānattaṁ?|| ||

6. Cakkhu-dhātuṁ bhikkhave, paṭicca uppajjati cakkhu-samphasso,||
sota-dhātuṁ paṭicca uppajjati sota-samphasso,||
ghāṇa-dhātuṁ [141] paṭicca uppajjati ghāṇa-samphasso,||
jivhā-dhātuṁ paṭicca uppajjati jivhā-samphasso,||
kāya-dhātuṁ paṭicca uppajjati kāya-samphasso,||
mano-dhātuṁ paṭicca uppajjati mano-samphasso.|| ||

7. Evaṁ kho bhikkhave, dhātu-nānattaṁ paṭicca uppajjati phassa-nānattan" ti.|| ||

Contact:
Copyright Statement