[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
X. Dasaka-Nipāta
XVII: Jāṇussoṇi-Vagga

#### Sutta 175

# Sa-pari-k-Kamana Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[262]

[1][pts] Evaṁ me sutaṁ:|| ||

Ekaṁ samayaṁ Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

2. "Saparikkamano ayaṁ bhikkhave Dhammo,||
nāyaṁ Dhammo aparikkamano.|| ||

§

Kathañ ca bhikkhave saparikkamano ayaṁ Dhammo,||
nāyaṁ Dhammo aparikkamano?|| ||

Pāṇātipātissa bhikkhave,||
pāṇātipātā veramaṇī parikkamanaṁ hoti.|| ||

■

Adinn'ādānassa bhikkhave,||
adinn'ādānā veramaṇī parikkamanaṁ hoti.|| ||

■

Kāmesu micchā-cārassa,||
bhikkhave kāmesu micchā-cārā veramaṇī parikkamanaṁ hoti.|| ||

■

Musā-vādassa bhikkhave,||
musā-vādā veramaṇī parikkamanaṁ hoti.|| ||

■

Pisunā-vācassa bhikkhave,||
pisunā-vācā veramaṇī parikkamanaṁ hoti.|| ||

■

Pharusā-vācassa bhikakhave,||
pharusāya vācāya veramaṇī parikkamanaṁ hoti.|| ||

■

Samphappalāpissa bhikkhave,||
sampha-p-palāpā veramaṇī parikkamanaṁ hoti.|| ||

■

Abhijjhālussa bhikkhave,||
anabhijjhā parikkamanaṁ hoti.|| ||

■

Vyāpannassa bhikkhave,||
avyāpādo parikkamanaṁ hoti.|| ||

■

Micchā-diṭṭhikassa bhikkhave,||
sammā diṭṭhi parikmanaṁ hoti.|| ||

Evaṁ kho bhikkhave, saparikkamano ayaṁ Dhammo,||
nāyaṁ Dhammo aparikkamano" ti.|| ||

Contact:
Copyright Statement