[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
Catukka Nipāta
XVII: Paṭipadā Vagga

#### Sutta 168

# Sāriputta Paṭipadā Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[155]

[1][pts] EVAṀ ME SUTAṀ.|| ||

Atha kho āyasmā Mahā Moggallāno yen'āyasmā Sāriputto ten'upasaṅkami.|| ||

Upasaṅkamitvā āyasmatā Sāriputto saddhiṁ sammodi.|| ||

Sammodanīyaṁ kathaṁ sārāṇīyaṁ vīti-sāretvā eka-m-antaṁ nisidi.|| ||

Eka-m-antaṁ nisinno kho āyasmā Mahā Moglagallānaṁ āyasmantaṁ Sāriputto etad avoca:|| ||

"Catasso imā āvuso Sāriputta paṭipadā.|| ||

Katamā catasso?|| ||

Dukkhā-paṭipadā dandhābhiññā,||
dukkhā paṭipadā khippābhiññā,||
sukhā paṭipadā dandhābhiññā,||
sukhā paṭipadā khippābhiññā.|| ||

Imā kho āvuso catasso paṭipadā.|| ||

Imāsaṁ āvuso catassannaṁ paṭipadānaṁ katamaṁ te paṭipadaṁ āgamma āsavehi cittaṁ vimuttan" ti?|| ||

§

"Catasso imā āvuso Moggallāna paṭipadā.|| ||

Katamā catasso?|| ||

Dukkhā-paṭipadā dandhābhiññā,||
dukkhā paṭipadā khippābhiññā,||
sukhā paṭipadā dandhābhiññā,||
sukhā paṭipadā khippābhiññā.|| ||

Imā kho āvuso catasso paṭipadā.|| ||

Imāsaṁ āvuso catassannaṁ paṭipadānaṁ yā'yaṁ paṭipadā dukkhā khippābhiññā,
imaṁ me paṭipadaṁ āgamma anupādāya āsavehi cittaṁ vimuttan" ti.|| ||

Contact:
Copyright Statement