[Home] [Sutta Indexes] [Glossology] [Site Sub-Sections]
[Pāḷi English Dictionary] [Sutta Search]

#### Aṅguttara Nikāya
X. Dasaka-Nipāta
VI. Sa-Citta Vagga

#### Sutta 57

# Dutiya Saññā Suttaṁ

Adapted from the 1995 edition of the digital version of the Sri Lanka Buddha Jayanti Tripitaka Series.

[106]

[1][pts][olds][bodh] Evaṁ me sutaṁ:|| ||

Ekaṁ samayaṁ Bhagavā Sāvatthiyaṁ viharati.|| ||

Tatra kho Bhagavā bhikkhū āmantesi:|| ||

"Bhikkhavo" ti.|| ||

"Bhadante" ti te bhikkhū Bhagavato paccassosuṁ.|| ||

Bhagavā etad avoca:|| ||

"Dasa imā bhikkhave saññā bhāvitā bahulī-katā maha-p-phalā honti mahā-nisaṁsā amato-gadhā amata-pariyosānā.|| ||

Katamā dasa?|| ||

Anicca-saññā||
anatta-saññā||
maraṇa-saññā||
āhāre paṭikakūla-saññā||
sabba-loke anabhirata-saññā||
atthika-saññā,||
pulavaka-saññā||
vinīlaka-saññā||
vicchiddaka-saññā||
uddhumātaka-saññā.|| ||

Imā kho bhikkhave dasa-saññā bhāvitā bahulī-katā maha-p-phalā honti mahā-nisaṁsā amato-gadhā amata-pariyosānā" ti.|| ||

Contact:
Copyright Statement